
Mihail GĂLĂȚANU 
A VENIT CINEVA ŞI A PUS SEMNUL 


A venit cineva şi-a pus semnul. 
peste tot: 

peste mese, peste sticle 

peste tacâmuri şi fructe, 

peste tipsii, 

talgere 

şi peste 

tocuri şi peste călimări 


peste lumea veche şi lumea nouă, 
a venit cineva şi a pus semnul. 


şi unii nu-l mai văd, 
iar alţii îl văd iarăşi, 
iar alţii încă nu îl văd. 


a venit cineva şi a pus semnul 
peste năvod, peste răsad. 


iar unii îl înțeleg, iar alţii nu-l înţeleg 
iar unii îl iubesc, alţii nu. 


a venit cineva şi a pus stema, 
pecetea. 


unii zic că e vorba de o ideogramă, 
alţii de o cuneiformă. 


a venit cineva şi-a pus semnul 


şi semnul 

a părut 

că e mai multe semne, 
liliputane, diferite 


semne rotunde, 
semne ascuţite, 
semne ale 

unei viitoare 
iminente catastrofe, 
semne norocite, 
semne blagoslovite. 


a venit cineva şi a pus semnul 
peste soare, 

peste lună 

şi peste pământ 


POEZIE îi; 


şi semnul a rămas pe frunte 
undeva între ochi, 

ca şi cum ar fi 

o a treia 

găvană cu care se vede în lume 
şi semnul s-a întipărit 

în inima noastră 

şi s-a furişat 

în viscerele noastre 

l-am inspirat în plămâni, 

a tropotit în creier. 


semnul s-a marcat clar pe cer 
a lăsat dâre 

peste albastru 

- şi în atmosferă. 


şi s-a făcut un fel de astru 
şi unii nu-l mai văd, 

iar alţii îl văd iarăşi, 

iar alţii încă îl mai văd. 


lar unii îl iubesc, alţii nu. 
lar unii îl înţeleg, iar alţii nu-l înţeleg 
şi unii îl venerează. Alţii nu. 


A VENIT CINEVA ȘI-A PUS SEMNUL (1l) 


a venit cineva şi a pus semnul 
peste vieţile noastre 

peste toate vieţile noastre 

şi peste viaţa mea. 


semnul a părut 

că vine din cer 

sau de sub pământ 
de undeva 

de dincolo 

de aceste două, 


dar, mai întâi, 

cu siguranţă, 

de undeva de dinafara 
pământului, 


în orice caz, 

fiindcă nu e semn de om, 

nici de vietate, nici de piatră, 
nici semn de ierburi urcătoare. 


nu e verde, nu e albastru, 

nu e galben ori roşu 

nu e gri, nu e negru, 

nu e nici alb, nici pământiu, nici portocaliu, 
nu are culoare. 


nu are nici măcar greutate, 
e ca păpădia prin ponoare. 


e un semn peste vii şi peste morţi, 
stă deasupra, atârnînd, cu putere, 
cu putere 
asupra noastră, 
(continuare în pag. 4) 

peste strungă, 
peste ostreţe, 
peste osii, 
peste porţi 


e un semn magic cu puteri, 
semn magic 

şi, în acelaşi timp, 

semn mistic 

care se vede 


trasat 
de la stânga la dreapta, 


în vreme ce el e trasat de la dreapta la stânga, 


de la răsărit la apus, 
de la nord la sud, 
deşi el uneşte nadir cu zenit. 


e un semn uluitor, 

semn al lumii acesteia 

şi, totuşi, 

nu din lume, 

pentru că nu aparţine lumii acesteia, 
ci doar are învoire. 


e un semn de alinare 
şi de sfârşit 
pentru că se află dintru-început în lume. 


e un semn care schimbă lumea, 
care o primeneşte. 

unii zic că e o aripă de pasăre, 
alţii zic, neîndoios, „solz de peşte”. 
şi unii nu-l mai văd: 

căci e semn vechi 

şi ei spun că s-a şters 

iar alţii îl văd iarăşi 

ca şi cum 

li s-ar fi înnoit ochii, 

iar alţii încă îl văd. 


iar unii îl iubesc, 
alţii nu. 


CÂNTEC INCREAT (|) 


Ochiul meu e plin de increaţi, 
Nara mea e plină de increaţi. 
Mii, zeci, sute de mii, milioane 
De miliarde de increaţi 

Se zbat în ochii mei, sparți. 
Increată este viaţa mea, 

Cu toată puritatea ei. 
|ncleiată în ea. 

Cu toată puritatea ei abruptă, 
De bală 

Absolută 

Insolită 

Insolută 

Insolată 

Insolentă 

Abolită, 

Când magnifică, când slută. 
Mirifică, slută. Mirifică-slută. 


S242 
POEZIE SA 
CÂNTEC PENTRU INCREAŢI 


Creaţia e increată. 

Increaţii există. Numai increaţii există, 

Noi nu existăm, 

Există doar o aparentă lume falsă, oribilă, slută. 
Orgiastică. O lume ca un perete fals. De plută. 
Dinaintea căruia se află un perete fals. 


Dinaintea căruia se află un alt perete fals. 

|n spatele căruia se află un perete fals. Inapoia 
căruia se află un alt perete fals. Labirinturi false. 
Un dinte de viplă, în care se află un alt perete 
de viplă, încăput la rîndul lui de o pereche de 
pereţi cu dinţi de viplă. 

Lumea este increată. 

Noi nu ne-am născut. 

Şi nici nu ne vom naşte vreodată. 


VOI SCRIE ŞI VOI PLĂTI CU SÂNGE PENTRU 
A MANTUI LUMEA MEA 


Unde vin, în ce lume? 


Mi se dă un trup nou. 

Un vortex se stârneşte în burta mamii mele. 
Pe horn strâmt 

Afară voi fi aruncat, ca Moş Crăciun voi ţâşni 
dintre picioarele mamii mele. In sudoare ea se 
va zbate să mă nască şi se va teme pentru 
viaţa ei. Deopotrivă pentru viaţa mea. In 
sudoare voi fi scăldat toată viaţa. In acea 
sudoare a ei. 

De masa naşterii se va ţine şi va răcni din toţi 
bojocii, de parcă eu ca un strigăt aş fi. De parcă 
eu ca un strigăt aş ieşi.. Acolo, pe masă, va fi 
multă lumină - şi, în jurul luminii, doctori, cu 
faşe la gură. Eu voi fi o operaţie. 

O operaţie pură. 

Multe halate vor fi în jurul naşterii mele. 

In jurul “găurii negre” prin care voi vedea 
lumina. 

Masa va fi rece şi numai lacrimile mamii mele o 
vor încălzi. 

Şi sângele ombilicului nostru tăiat. 

Tăiat zi de zi. 

Tăiat, tot mai adânc, zi de zi. 

Sunt oare eu viţelul de aur? 

Sfântul acestei lumi, mult-visat? 

Voi putea să mântui măcar o parte din lumea 
mea? 

Voi plânge, voi suferi, voi scrie - şi voi plăti cu 
sânge pentru ea. 


Ra 

Zenovie CÂRLUGEA 


Poezia concentuală a unui neo-existenţialist cu 
sistem — „COAXIALISMUL” j 
SORINCERIN:POEZIAFILOSOFICA 


SORIN CERIN (Sorin Hodorogea, n. 25 noiembrie 
1963, Baia-Mare) este cunoscut mai mult prin scrierile 
sale de filosofie, de logică şi eseistice, d-sa avânt toto- 
dată o consistentă operă poetică. Şi-a petrecut copilăria 
la Șilindru (Bihor), unde bunicul său era preot, urmându- 
Il apoi la Săuca (Satu Mare), unde a făcut primul an de 
școală primară. Va urma studiile gimnaziale şi liceale la 
Baia Mare până în 1983, când pleacă la București. De 
copil era pasionat de domeniul aviaţie, câștigând mai 
multe premii la aeromodelism. După ce a fost o vreme 
redactor la un ziar din București („Dreptatea”), Sorin Ce- 
rin (pseudonim împrumutat de la prima soţie numită Ce- 
rin), și-a ales, persecutat fiind, calea exilului, plecând mai 
întâi în Statele Unite (New York, Dallas, Las Vegas), apoi 
în calitate de corespondent de presă internaţională în 
Australia. În 2000 revine în Europa, abandonează jurna- 
lismul şi se consacră scrisului. Noua sa soţie, Dana Cris- 
tina Gorincioiu, îi traduce în engleză o mare parte din 
operele sale poetice, aforistice și filosofice. Și-a făcut 
debutul editorial cu „ediţiile Paco” la Bucureşti în 2003, 
continuând să colaboreze cu această casă editorială ani 
de-a rândul. În 2009 publică aici prima sa „Collection de 
Sagesse”, alcătuită din șase volume de aforisme, colecţia 
serială ajungând în total până la 22 de volume. În 2015, 
la „eLiteratura” din București publică cinci volume de 
„poezie filosofică” (fusese selecționat în 2013 pentru 
Antologia de aforisme, printre cei 20 de autori aforistieni, 
apărută sub egida Asociaţiei italiene de aforistică și Aca- 
demiei Române din Roma). În 2020, din Colecţia de Înţe- 
lepciune sunt traduse texte în bulgară, iar în 2021 obţine 
Premiul „Societe des poetes frangais”, fiind inclus în 
Antologia pentru 2022, după care i se decernează „La 
diplâme d'ouvrage remarque”, pour „ouvrage philoso- 
phique de qualite, titlu special ales de respectiva socie- 
tate, pe considerentul că „dans l'ceuvre poetique philoso- 
phique de Sorin Cerin, la philosophie et non la po6sie, 
est pr&ponderante”... 

În 2022, Casa de editură „Estfalia” i-a publicat „Opera 
filosofică” și „Opera aforistică”, reeditându-i opera sa po- 
etică filosofică (publicată anterior, la diverse alte edituri), 
precizând, în dreptul fiecărui titlu, că este o ediţie de refe- 
rință pentru uz didactic, ceea ce înseamnă că este spon- 
sorizata de către instituţii de învățământ. 


* 


Poezia lui Sorin Cerin a fost considerată drept „o poe- 
zie filosofică existenţială”, îmbinând imaginarul artistic cu 

conceptualul și fixându-se de la început pe marile 
probleme existenţiale (Al. Cistelecan), într-un mod în 
care poetul-gânditor încearcă să contextualizeze 
existenţialismul la secolul al XXI-lea, să reconfigu- 
reze o mișcare ce se credea epuizată, cu rezultate 
din cele mai vizibile și convingătoare (desigur sunt de 
sesizat influențe din maeștrii gândirii existenţiale 
Jean-Paul Sartre, Gabriel Marcel sau Saren Kierke- 
gaard, ba chiar din „Eclesiastul” veterotestamentar. 
Totul într-o poezie vizibil amprentată de conceptele și 
desigur de un lexic specific, uşor recognoscibil (Elvira 
Sorohan). 

Un alt comentator, criticul literar Stefan Borbely, 
referindu-se la întreaga operă poetică a lui Sorin Ce- 
rin, identifica în aceasta influenţe specifice maniheis- 
mului, maya (religiilor), hinduismului sau precreştinis- 
mului, „caracteristici care apar în fiecare poezie sau 
culegere de poezii, scrisă până în prezent”, ba chiar 
apropiind această operă poetică filosofică (de rever- 
beraţii religioase) de gândirea lui Toma d'Aquino şi 
Giovanni Battista Piranesi. Apropierea de filosofia 
disperării a lui Emil Cioran o făcuse Maria Ana Tupan, 
subliniind că poetul-filosof merge pe „redefinirea fiin- 
ței umane” în context existenţial, ceea ce-l plasează 
istoriceşte, ca proiect interpretativ, alături de gândirea 
lui Kierkegaard, Sartre sau Albert Camus. 

Desigur, sunt de acord cu faptul prin care comen- 
tatorii au realizat că avem de-a face, în cazul de faţă, 
cu un „melanj” de Poezie & Filosofie, mai bine zis cu 
transformarea unor concepte în „idiopoeme”, autorul 
valorificând o plajă largă de influenţe, de la cele amin- 
tite vizând în mod direct mișcarea existenţialistă cu 
promotorii și exponenții ei de jure, dar și alte influenţe, 
precum transcendentalismul kantian, schopenhaue- 
rismul, nietzscheanismul, wittgensteinismul, cu pre- 
lungiri către semiotică și structuralism, până la ceea 
ce gânditorul-poet numeşte Coaxialism, un sistem de 
gândire centrat pe relaţia dintre Om și Univers, cu 
vechi ecouri în gândirea umanităţii, de unde și suges- 
tiile/trimiterile de lectură din această poezie sufocată 
de filosofie. Ar fi vorba, cum s-a spus, privind Operele 
filosofice nu puţine, de „o contribuţie îndrăzneață la 
filosofia contemporană” și nu de „o simplă sinteză”, 
de „o viziune originală asupra adevărului (şi iluziei), a 
absolutului și a vieții, în conversaţia filozofică a uma- 
nității”. Mihai Handaric consideră „Coaxialismul” drept 
„cartea care explică sistemul filozofic al lui Sorin Cerin 
(...). o carte foarte originală, care analizează relaţia 
dintre om și Univers.” De unde ideea de dualism în 
planul Cunoașterii, Sorin Cerin susținând existenţa a 
două cunoașteri față în față: „Cunoașterea Închisă a 
Marelui Creator” și „Cunoaşterea deschisă”, aparţi- 
nând stării de lucruri, Conștiinţa fiind aceea care men- 
ține echilibrul dintre acestea. Factorul determinant al 
conştiinţei umane amprentată karmic, alături de ra- 
țiune și emoții, ar fi „Voinţa” (trimitere la Schopen- 
hauer). 

Mai toți comentatorii au relevat efortul de gândire 
propus de viziunea „coaxialismului”, mult mai cuprin- 
zător decât „paradoxismul”, câtă vreme intră în rezo- 
nanță cu religiile/filosofiile dualiste, cu doctrina gnos- 
ticismului, cu idele despre Iluzie vieţii și Adevărul 


(continuare în pag. 6) 


UZ BOEMA 


(urmare din pag. 5) 


absolut etc. Sorin Cerin, în spiritul existenţialismului său 
frenetic, „răzvrătit”, este de fapt un pelerin statornic și 
pasionat, perseverând pe calea Adevărului Absolut (nici- 
odată cucerit), întâlnind Iluzia Vieţii (Maya, Existenţa) și 
gândind, problematizându-și demersul, cum s-o „depă- 
șească”/,transfigureze”, cam cum am văzut că au făcut 
mai toți gânditorii Omenirii, de la Socrate la Bergson... 
(Theodor Codreanu, Grid Modorcea, Elena Armenescu, 
Laura Lazar Zăvăleanu, Ovidiu Moceanu, lon Vlad, Mir- 
cea Muthu, Marian Odangiu, Cornel Ungureanu ș.a.) 

În ceea ce privește Poezia filosofică, mai toţi comen- 
tatorii au relevat legătura indisolubilă cu filosofia, în speţă 
cu sistemul de gândire propus (Coaxialismul - „Coaxia- 
lismul: ediţia finală de referinţă-editie de referinţă pentru 
uz didactic [litteralement: Coaxialisme: l'edition de refe- 
rence finale - Edition de reference ă usage didactique], 
Bucarest, Roumanie, Editura Estfalia, 2022). Este vorba 
de o gândire congruentă, câtă vreme, ca un lanus bi- 
frons, autorul ne livrează o lirică exprimată de două faţe- 
te, omogenizate prin discurs poetico-filosofic, de unde 
denumirile volumelor lui Sorin Cerin de până acum „Po- 
ezii filosofice”. Poezia devine un pandant al gândirii filo- 
sofice, întemeiată pe concepte și noțiuni de substrucţie 
existenţialistă, trimițând la „coaxialismul” său, de aceea 
în toate aceste texte regăsim trimiteri, sugestii, aluzii la 
filosofii și religii din spaţii geografice diferite. Un critic îl 
numea nici mai mult nici mai puţin drept „un profet al 
neantului existenţial” (Cornel Moraru). 

Consider alături de alţii, că Sorin Cerin ne relevă ima- 
ginea Adevărului Absolut față în faţă cu lluzia Vieții, 
Maya, care ne trimite la Buddha Siddhartha Gautama, la 
hinduism, taoism, Hermes Trismegistul, fiind obligaţi să 
amintim influenţe din Johann Wolfgang von Goethe, Willi- 
am Wordsworth, Percy Bysshe Shelley, dar și din nihilis- 
mul cioranian, Saren Kierkegaard, Jean-Paul Sartre și 
Gabriel Marcel. 

Să observăm că EXISTENȚIALISMUL este doctrina 
care i-a satisfăcut autorului spiritul de libertate şi acţiune, 
dar și ardenţa ideatică ori un anumit pragmatism aven- 
turos, deopotrivă cu acel „sentiment tragic al vieții” și cu 
ideea „absurdului”, pe care le găsim de-a lungul vremii nu 
numai la existenţialiști precum Kierkegaard, Husserl, Hei- 
degger, Jean-Paul Sartre, Simone de Beauvoir, Maurice 
Merleau-Ponty etc., autori alături de care se înscrie opera 
lui Sorin Cerin, dar şi la scriitori în opera cărora există un 
existenţialism avant la lettre, precum Fiodor Dostoievski, 
Miguel de Unamuno, Franz Kafka, Albert Camus s.a.m.d. 
ale căror influenţe sunt prezente în creaţia lui Cerin. 


Din întreaga panoplie de teme și motive existenţiale, 
de care nici filosofia dar nici poezia dlui Sorin Cerin nu 
duc lipsă, am aminti: Contingenţa fiinţei umane, deveni- 
rea şi fragilitatea ființei umane, neputinţa rațiunii, aliena- 
rea/înstrăinarea omului de lume și de el însuşi, singură- 
tatea şi secretul, vacuitatea sinelui propriu, moartea im- 
parabilă și neantul, afirmarea personală, angajarea într- 
un destin personal, nevoia „disperatului” de sensuri, recu- 
noașterea şi împreună-ființarea cu „celălalt” („Mitsein”, 
Heidegger), viața expusă, dezavuarea omului căzut în 
ipostaza de „zoon politikon” (întâlnită și la Mircea 
Eliade)... 

Între Cărţi de înţelepciune, figurează peste douăzeci 
şi două de volume de aforisme, iar ca și Cărţi filozofice 


vreo şase lucrări, concepţia sa rotunjindu-se în tra- 
tatul „Coaxialismul” (2007) și Logica coaxiologica 
(2007) și altele, ediţia finală „de referință” fiind editată 
la Bucureşti, în Editura Estfalia, 2022. 

Autorul este prezent în câteva antologii de poezie 
și aforisme apărute în ţară și străinătate, dar și în 
dicționare şi enciclopedii („Un Dicţionar al Scriitorilor 
Români Contemporani”, volumul IV, Opera Omnia, 
coordonator loan Holban, Tipo Moldova, laşi 2016, 
pp. 137 — 146; „Dicţionarul scriitorilor români de azi”, 
de Boris Crăciun et Daniela Crăciun-Costin, „Porţile 
Orientului”, laşi, 2011; „Dicţionarul biobibliografic”, 
colectiv, Cluj Napoca, 2011; „Enciclopedia Scriitorilor 
Români Contemporani de Pretutindeni”, autori Mihai 
Cimpoi, Traian Vasilcău, Chişinău, Rep. Moldova, 
2019, pp. 203 — 204. 


* 


În acest sens al lansării conceptului de „Poezie 
filosofică”, cu care Sorin Cerin își subtitrează zecile 
de apariţii editoriale (opera de gen de până azi), 
desigur, comentatorii au făcut uneori trimiteri la poe- 
zia de inspiraţie filosofică, chiar la Blaga, autor de sis- 
tem - „Meine System”, care niciodată nu și-ar fi sub- 
intitulat vreun volum „Poezii filosofice”, reflecţia fiind 
intrinsecă textului literar, colorând tematic discursul 
poetic, fie la nivel de poem sau volum, şi nu punând 
de la început un indicator care ar putea să pună în 
situaţie ancilară estetica textului literar respectiv. 

Fiind o poezie ce evocă „mari întrebări existen- 
țiale” (Ovidiu Moceanu), lirica lui Sorin Cerin, observă 
corect Ana Blandiana, „nu enunţă adevăruri filoso- 
fice” (ba da, face și asta, zicem noi!), ea „țese revelații 
asupra acestor adevăruri”, uneori prin aluzii evidente, 
conotaţii de intertextualitate. Rămâne să exemplifi- 
căm, cu versuri din volumele poetului, din care vom 
înțelege mai bine care este „poziționarea” poetului 
față de filosoful de largi ocoluri onto-cosmice și exis- 
tenţiale, epistemologice. 

Mai întâi să reținem câteva titluri din Opera Omnia 
(„cărţi de poezie filosofică”), tipărită în românește în 
2022: Existentă și timp: poeme filosofice; Marea Con- 
templare Universală: poeme filosofice; Paradigma 
Eternităţii: poeme filosofice; Străinul Subconştient al 
Adevărului Absolut: poeme filosofice; Copacul cu- 
noașterii: poeme filosofice; Dinainte de Spaţiu si 
Timp: poeme filosofice; Bisericile cuvintelor: poeme 
filosofice; Divinitate: poeme filosofice; Eternitate: 
poeme filosofice; Filosofia iubirii - verighetele privi- 
rilor: poeme filosofice; Filosofia iubirii - lacrimi: poeme 
filosofice; Filosofia iubirii - fructul oprit: poeme filoso- 
fice; Filosofia iubirii - dragoste si destin: poeme filoso- 
fice; Iluzia Amintirii: poeme filosofice; Iluzia Morţii: 
poeme filosofice; La cabinetul stomatologic: poeme 
filosofice; Obiecte de cult: poeme filosofice; Origami: 
poeme filosofice; Trafic de carne vie: poeme filoso- 
fice; Vremurile cuielor tulburi: poeme filosofice; Ab- 
surd: poeme filosofice; Iluzia Existentei: poeme ilo- 
sofice; Pe Umerii Lacrimii Unui Timp: poeme filo- 
sofice; Singurătatea Nemuririi: poeme filosofice; 
Steaua Nemuririi: poeme filosofice; Tot Ce A Rămas 
Din Noi Este lubire: poeme filosofice; 

(continuare în pag. 7) 

Transcendental: poeme filosofice; Oglinzile Paralele ale 
Genezei: poeme filosofice; Marea Iluzie a Spargerii Totu- 
lui Primordial: poeme filosofice; Intâmplare Neîntâm- 
plătoare: poeme filosofice; Iluzia Mântuirii: poeme filoso- 
fice; Înţelesul Iubirii: poeme filosofice; În Sălbăticia Sân- 
gelui: poeme filosofice; Început si Sfârşit: poeme filoso- 
fice; Fiinţa si Nefiinţa: poeme filosofice; Existenţialism: 
poeme filosofice; Calea Spre Absolut: poeme filosofice; 
Angoase Existenţiale: poeme filosofice; Amintirile Viito- 
rului: poeme filosofice; Drame de Companie: poeme filo- 
sofice; Zâmbetul Este Floarea Sufletului: poeme filoso- 
fice; Omul Este o Șoapta Mincinoasa a Creaţiei: poeme 
filosofice; Mai Singur: poeme filosofice; Creaţia Iubirii: 
poeme filosofice; Zilele Fără Adăpost ale Absurdului: 
poeme filosofice; Vise: poeme filosofice; Teatrul Absurd: 
poeme filosofice; Stelele Cazatoare ale Durerii Lumii de 
Apoi: poeme filosofice; Greaţa si Absurd: poeme filoso- 
fice; Statuile Vivante ale Absurdului: poeme filosofice; lu- 
bire si Sacrificiu: poeme filosofice; In Inima Ta de Jar lubi- 
re: poeme filosofice; Disperare: poeme filosofice; Depre- 
siile Absurdului Carismatic: poeme filosofice; Cunoaş- 
terea Este Adevărata Imagine a Morţii: poeme filosofice; 
Arta Absurdului Statuilor Vivante: poeme filosofice; Alie- 
narea Absurdului: poeme filosofice, Agonia: poeme filo- 
sofice; Condiţia Umana: poeme filosofice; Dumnezeul 
Meu: poeme filosofice; Sur les €Epaules de la mort, 
Bucarest, Roumanie, Editura Estfalia, 2022. Alte volume 
ar mai fi: A Fi Poet: Poezii de meditaţie; Fericire: Poezii 
de meditație; Zile de carton: Poezii de meditaţie; Suntem 
o Hologramă: Poezii de meditaţie; O clipă de eternitate: 
Poezii de meditaţie, toate tipărite în anul 2015 la editura 
eLiteratura din București. 


Operă impresionată de poet hotărât, îndârijit, perse- 
verent, de oțioasă speculație/meditaţie filosofică, d Sorin 
Cerin a fost prea puţin comentat și, observ, foarte puţin 
în publicaţiile Uniunii Scriitorilor din România („Contem- 
poranul”, „Familia”, „Convorbiri literare”), d-sa publicând 
perseverent în „Destine literare” din Montreal, Canada, 
revista scriitorilor români din America de nord (ASRAM) 
sau alte reviste din spaţiul virtual. De asemenea, filosofia 
sa nu știm dacă este una „de catedră”, ci a unui spirit cre- 
ator independent de spaţiile recunoașterilor universitare, 
științifice. Oricum, lucrările există și ele vor face dovada 
unei pasiuni mai mult sau mai puţin omologate. 

Poezia dlui Sorin Cerin ne vorbește despre: „Calea 
spre Absolut”, „Fiinţă şi Neant”, „Iluzia Morţii”, „Eterni- 
tate”, „nonsensul existenţei”, despre „marile tăceri”, des- 
pre „Iluzia vieţii”, „Liberul arbitru”, „Fericire”, „Clipa de 
eternitate” și „Zilele de carton”, despre „holograma” ce 
suntem, „ploi de foc”, „Îngeri și nemurire”, „Facerea lumii”, 
„Alegerea mântuirorului”, „Cuvântul lui dumnezeu”, dra- 
goste („inimă de piatră”, „parfum de eternitate”, „memen- 


to mori”, „adevăr, amintire, iubire”, „marile noastre 
iubiri”)... Ba chiar despre noul sistem de gândire numit de 
autor încă din anii 2000 Coaxialism (coaxiologie, 


numerologie, neoontologie si neognoseologie)... 

După cum se înțelege este vorba de un spirit exis- 
tenţialist cam rebel, „un poet-filosof neînregimentat (Grid 
Modorcea), de o „Lirica de reflectie” (Elena Armenescu”, 
de „un filosof al metaforei” (Al Florin Tene), de „Un filosof 
al meditaţiilor lirice” (Maria Ana Tupan), de „gnozele” 
(Ștefan Borbely) unui „poet exisenţial” (Elvira Sorohan), 

de „Un autor al meditaţiei si al revelaţiei” (Gheorghe 
Andrei Neagu), despre „O invitatie la meditatie” 
(Adrian Dinu Rachieru). 


* 


Dar să vedem cum se desfășoară această poezie 
declarat filosofică și existenţialistă în firescul discur- 
sului poetic. lată cum sună primul text din volumul 
„EXISTENȚIALISM - POEME FILOSOFICE” (Estfa- 
lia, 2022); 

Pierdut, 

în Transcendentalitatea Veșniciei, 
mi-am Înscris cu litere de stele, 
Destinul, 

pe lista Nașterilor, 

din această Lume, 

a Iluziilor Existenţei, 

unde Așteptarea, 

de a ajunge la rândul, 

primei Respirații, 

a fost tocmită de Moartea, 
care-mi cumpărase Viaţa, 

ce încă nici nu apăruse, 

pe taraba Târgului de Vechituri, 

a Cuvântului Facerii, 

ce-avea să mă însuflețească. 
(„Transcendentalitatea Veșniciei”) 

O meditaţie, desigur, asupra implicării destinului 
său în Existenţialitate, desfășurată pe o logică ce dă 
impresia de prozaism, dar nu asta este supărător, ci 
înecarea discursului liric în virgule. Am cercetat și 
celelalte opt volume și am constatat ceva că după 
fiecare vers se pune virgulă și unde trebuie și unde 
nu trebuie. Sau dacă autorul a amendat sau nu astfel 
de semne de ortografie de care mai bine textele s-ar 
debarasa, potrivit unei maniere lirice postmoderniste. 

Să mergem mai departe, la al doilea volum „FIIN- 
ȚĂ ŞI NEFIINŢĂ” (2022), și să reproducem prima 
piesă lirică. Nu am putea spune că este o „artă 
poetică”, întrucât toată poezia, ilustrând conceptual și 
noţional idei filosofice, merge pe turnura liricii progra- 
matice, atotprezente, de o ubicuitate dezarmantă 
pentru cine caută oaze de lirism în acest deșert de 
filosofare existenţialistă. De aceea zicem, în cazul de 
față nu avem a face cu „alegerea” apelor, ci cu texte 
congruente în care poezia şi gândirea constituie un 
melanj, cu senzaţia că lirismul este înăbușit la 
maximum, se află sub teroarea conceptualului, este 
forjat, ranforsat să ia formele unor Idei-Simbol și nu al 
unor Metafore-Concepte ca în filosofia ori poezia lui 
Blaga. 

„Orice Veșnicie, 
trebuie să înceapă de undeva, 
la fel ca și Moartea, 
precum orice Infinit, 
care nu are reper într-o Conștiinţă, 
tinde să devină Neant. 
Fără Amintire, 
întreaga Lume, 
s-ar nărui, 
în propriul ei Viitor, 
care ar muri, 
(continuare în pag. 8) 

fără un Trecut, 

pe care să-L identifice, 

ca fiind, 

Viitorul său. 

Și astfel Trecutul este Viitorul Viitorului.” 
(„Trecutul este Viitorul Viitorului”) 

Moarte, Veșnicie, Infinit, Conștiinţă, Neant, Amintire, 
Lume, Trecut și Viitor — sunt concepte pe schelăria cărora 
autorul ridică un raţionament, dezvoltă o logică în spiritul 
gândirii sale. Dar întrebăm: Unde este Poezia, în sensul 
normal al cuvântului? lar dacă poezia este doar Concept 
pentru desenarea unor gânduri filosofice, atunci ea joacă 
după chipul și asemănarea cugetătorului, trădându-șşi 
poeticitatea, metanoia, statutul transfigurator estetic al 
liricii... 

Aceste texte sunt, de fapt, meditații în regim exis- 
tenţial și mai puţin poezii, ele pot sta foarte aproape de 
„operele înțelepciunii”, adică de culegerile de aforisme, 
nici ele puţine, ale autorului. 

lată și inceputul volumului „GREAȚĂ ȘI ABSURD” 
(2022), cu același joc de virgule de-a dreptul stresant, 
text în care adie acele indignate neliniști ale interogaţiei 
pe care le întâlnim și la Eminescu, şi la Arghezi, și la 
Blaga, și la Nichita, în general în marea Poezie a lumii: 
„De ce ai lăsat Doamne, ca Greșelile Creaţiei tale,/ să ne 
transforme Flăcările lubirii,/ în Infern,/ și Nesfârşirea Vi- 
selor,/ în Orizonturi,/ pe care să nu le putem atinge nicio- 
dată,/ cu pălmile Ochilor de Cer, ai Speranţelor noas- 
tre?// De ce ai lăsat Doamne,/ ca Păcatele Originare,/ să 
ne încătușeze Eternităţile Clipelor,/ cu Timpul unor Vre- 
muri,/ ale Inimilor de Pustiu,/ pe care nu și le-ar dori,/ 
decât Greaţa și Absurdul,/ cărora le-ai făcut marele privi- 
legiu,/ să ne conducă Destinele,/ spre Moarte? („De ce ai 
lăsat Doamne?”). 

Și încă, din volumul „COPACUL CUNOAȘTERII”, pie- 
sa care dă titlul cărții compuse, invariabil de 77 de piese, 
precum celelalte: „De ce nu ne-a spus Dumnezeu?, /că 
în Copacul Cunoașşterii, /nu există alte fructe, /decât cele 
ale lluziilor deșarte, / pe care le vinde Existenţa, /unui 
Trecut, /la fel de inexistent, /precum ne este Viitorul, /din 
care vrem să ne gătim, /hrana Fericirii și Îndestulării, fin 
Cimitirul, /cu nume de Naștere, /a unei Creaţii, /a 
Oglinzilor Paralele, / în care se irosește, /fără nici un 
Sens, / Eternitatea, /privindu-se în van, /cât poate fi de 
frumoasă, /pentru un Nimeni, /plămădit din carnea şi 
oasele, /Deșertăciunii și Absurdului, / care nu va veni 
niciodată, /să o întâlnească.” 

Este vorba peste tot de o poezie a Conceptelor, 
realizată prin desfășurarea câte unui gând, o deșirare 
cam prozaică, ca o funie înnodată desfășurată până la 
capăt, după care rămâne un fir de cugetare ce se adaugă 
la ghergheful cunoscut. 

Dacă „tehnica” poetului merge pe această figură a 
gândirii, se pune întrebarea dacă nu cumva aceste texte 
nu sunt un fel de „respirări”, „anexe” ale lucrărilor 
teoretice, oricum Poezia, în înţelesul ei clasic de artă a 
versului întrebuințând tropi și figuri de stil, este în fața 
unei mari provocări de identitate statutară. 

Dar poate că aceste texte voit numite „poezii filoso- 
fice” sunt chiar texte „filosofice”, arondate acestei disci- 
pline, un fel de ilustrare „poetică” a sistemului filosofic pe 
care dl Sorin Cerin îl propune, încă nu știm cu câtă 


EcEU ii 


audiență omologată. Şi atunci, scoasă din domeniul 
beletristicii, Poezia de această factură poate crea o 
nouă specie, rămasă însă în arealul preocupărilor 
auctoriale. 

Mă gândesc la volumul „MAI SINGUR”, mai exact 
la poezia „Ne incendia în tăcere”, o meditaţie-text pe 
tema dragostei, desfășurată ca un gând din aproape 
în aproape, autorul nereuşind să se rupă de marea 
obsesie a Creatorului, în umbra căruia vieţuiește, și 
să dea un răgaz „sensibil” temei sale, dincolo de 
raţionalizarea conceptuală, ușor de remarcat peste 
tot prin folosirea, în toate cărţile, a majusculelor- 
concepte: „Ne-am lovit,/ de cometa unui Destin,/ care 
ne incendia în tăcere,/ întregul Univers,/ pe care 
Creatorul,/ l-ar fi clădit treaptă cu treaptă de lubire,/ 
numai pentru noi,/ știind că într-o zi,/ vom deveni,/ 
una dintre stelele cele mai iubite,/ ale Lui,/ luminându- 
i gândurile Eternităţii,/ cu Dragostea noastră.” Ni se 
pare atât de sfioasă și parcimonioasă apropierea 
poetului de poezia „sensibilă”, încât, prin recul, 
raționalismul instituie o logică de compoziție, ducând 
textul în zona reflecţiilor reci, grave, de replieri gla- 
ciale, bătând cu toate razele spre un existenţialism 
asumat și aproape deloc spre lumea sensibilă a poe- 
ziei, Şi o altă poemă, chiar a 77-a, din volumul 
„TRANSCENDENTAL”, intitulată „Prin piețele murda- 
re și aglomerate”, în care vedem prea bine silueta 
poetului-filosof, exprimându-se nu atât „poetic” cât 
noțional-filozofic,  sentenţial, apoftegmatic, într-o 
scorțoasă verticalitate care înăbușă ideea de lirism 
mărturisitor. Dincolo de orice bănuială, poetul este un 
filosof declarat, în fața căruia Muza Poeziei pălește. 
Oglinda, în care aceasta să se privească, există, dar 
regimul luminii este atât de înnegurat, ceţos, opac, 
încât imaginile reflectate, câteodată abia întrezărite, 
sunt înecate de mareele unor concepte existen- 
țialiste, de reiterări noţionale și conceptualizări laitmo- 
tivice (aceleaşi virgule între subiect și predicat, între 
determinante atributive, între conjuncţii consecutive 
și propoziţiile respective etc: 

„Non-Sensul Existenţei, 
este opusul Transcendentalului, 
care respiră, 
prin Străinul Subconștient, 
al Adevărului Absolut al Iubirii, 
și care ne-ar clădi o Lume, 
pe care azi nu o putem concepe, 
din Infernul, 
Iluziilor Vieţii și Morţii, 
care ne obligă, 
să comunicăm cel mai adesea, 
doar prin Cimitirele de Cuvinte, 
care ne împăienjenesc, 
Gândurile Privirilor abătute și pierdute, 
prin piețele murdare și aglomerate, 
ale Sentimentelor, 
care se calcă pe picioare unele pe altele, 
încercând să prindă un loc, 
mai în față, 
în lerarhia Deșertăciunilor, 
care ne-a despărțit de noi înșine, 
astfel încât, 
(continuare în pag. 9) 

(urmare din pag. 3) 


am ajuns să ne dorim, 
tot ce nu ne reprezintă cu adevărat, 
și nu este uman.” 

Desigur, nu este uman să comunicăm nici prin „Cimi- 
tirele de Cuvinte”, nici să vedem cum sentimentele „se 
calcă pe picioare unele pe altele,/ încercând să prindă un 
loc,/ mai în față,/ în lerarhia Deșertăciunilor”, nici să ne 
dorim „tot ce nu ne reprezintă cu adevărat”, desigur, nu 
este uman... 

Precum în volumul “A FI POET: Poezii de meditaţie, 
editura eLiteratura, București, 2015, etc. 

“A fi poet, 
înseamnă a te droga mai mult cu Existenţa, 
decât o fac ceilalți, 
și a te ruga, 
unui Dumnezeu al lubirii, 
pe care-l cunoști numai tu, 
Chiar dacă-ţi face numai mizerii, 
în coșul de gunoi al Ispășirii, 
unor Clipe pe care, 
nu le-ai cunoscut niciodată la față, 
dar te reclamă că le-ai violat, 
intimitatea, 
Eternităţilor.” 
Câteva versuri din volumul FERICIRE: Poezii de me- 
ditaţie, editura eLiteratura, București, 2015. 
„Pagini de cer, 
din sufletele neprihărnite ale 
nenăscutelor sentimente, 
stau rupte și mototolite, 
pe caldarâmul de foc, 
al Destinului, 
pe care ne purtăm pașii zâmbetelor înghețate, 
trase de săniile vorbelor grele, 
ce ne apasă buzele gândurilor într-atât de _tăios, 
încât acestea devin săbiile străzilor 
pe care ne asudăm existenţele, 
batjocorite de zidurile reci și întunecoase, 
ale ruinelor de iubiri, 
ce au mai rămas în venele, 
amurgului marilor tăceri, 
care ne-au născut strigătele facerii, 
unei lumi noi..” 


Aceste poezii sunt mai mult o filosofie a sufletului, 
chiar o filosofare onto-cosmică de ecou Pantocratic, pusă 
cu atâta gravitate gnoseologică în „poemele filosofice” 
ale dlui Sorin Cerin, întregindu-i astfel statura neo- 
existenţialismului care-l exprimă pe deplin. Sunt sigur că, 
lăsând filosofia mai la o parte, di Sorin Cerin ar putea 
scrie o poezie de mai caldă corporalitate / sensibilitate, 
chemând, în amiezi augustane, Muza, cu bolul de zmeu- 
ră și coroniţă de albăstrele, într-un ambient de intimă 
destindere, parfumat ameţitor de crinii din vaze, un 
budoar de ivoriu cu lampadare, brocarturi și catifeluri, 
cărţile de filosofie și de „sagesse” de pe rafturi fiind 
înlocuite absolut cu statuete de Tanagra, cu bibelouri 
nipone și asiatice orfevrării... 


Ra 


POEZIE îi, 


Nicu BREZOIANU 


la braţ cu louise gluck 


mă plimb la braţ 

cu laureata premiului nobel 

a anului pandemic douăzeci douăzeci 
pentru vocea sa poetică inconfundabilă care 
cu frumusețe austeră 

face ca existența individuală să devină 
universală 

doar atât? o întreb precipitat 

ridică nervoasă din umeri 

și totuși de ce tu? 

nu știu aveau nevoie de un nume 

și tu ai fost de acord ? 

mi-e indiferent dar a fost comod 

am primit premiul acasă 

în timp ce-i citeam Mock Orange 

unei prietene Emily Dikinson 

trupul ei anemic vibrează poezie 
silabisi dubitatif 

și poate pentru că sunt inima fragilă 

a unei lumi căzute 


incipit 


gândurile mele incerte 

sunt cristale codate-n memoria 
rătăcită printre clipele efemere 
ale Timpului cuantic 


canibalism 


am mușcat 

din terțul inclus 

ca dintr-un atom rumenit 

în retortă 

privesc avid sânul amăgitor 
curbat de o nebuloasă dorinţă 
iubirea se zbate-n aortă 

sunt fermion gânditor 
perisabilă ființă 

pofticios muritor 


un tremur ciudat 
mă încearcă 

o foame păgână 
coboară în vintre 
înghit fără noimă 
cuvinte 


mângâi efemere secunde 
pitica alba se stinge 
deflorez mimoze fecunde 


ai 


Daniel CORBU 


LAPIDARIILE SAU DESPRE 
SÂNGERAREA PĂSĂRII ÎN ZBOR 


Motto: „Lumină de la fiecare ieri 
Primit-au unii ca să poată merge 
Pe drumul plin de pulbere al morții” 
Shakespeare 
Aproape totul despre mine am spus. 
uneori prea amănunțit 
fărâmiţat până la fleacuri. 
Alteori câte-un pretins adevăr și chiar 
amintiri din ferecate infernuri și precum 
micile așchii din stânca muntelui 
luminate frânturi din misterele spaţiului 
lăuntric. 


APROAPE TOTUL DESPRE MINE AM SPUS 
chiar și sângerarea păsării în zbor 

mi-a răsărit în cuvinte 

numai Moartea cea nedezlipită ca umbra 
n-am putut s-o descriu. Numai moartea 

n-am putut s-o descriu. 

Acum Încremenit între da și nu 

ce-aș mai putea să adaug 

când lumea e un lung coridor 


de surâsuri fragile 

iar în feericul sat planetar 

pe lângă mine defilează 

atâta stress și atâta disperare la liber. 


CARTEA NOPŢILOR 


lată şi clipa când îţi trimit Cartea nopţilor 

în care je dirai tout; le bien, le mal, tout enfin. 

Câte nopţi vanitoase trecut-au 

în care aşteptarea se înălța piatră cu piatră 
precum piramidele în deşert 

când auzeam de departe respirarea zeului 

bolnav 

şi vedeam cântăreții de jazz ai tinereţii mele 

cum îşi împrumutau unul altuia 

aerul mulțumirii de sine. 


ATÂTEA NOPȚI VANITOASE ŞI NIMENI 
VINOVAT PENTRU IUBIRE! 

Viaţă chircită prin colţuri viaţă 

şchiopătînd din drumul Damascului spre 

Steaua Carnagiului 


POEZIE îi; 


trecută direct pe manuscris 

şi trecută life pe fereastra internetului. Cuvinte 
atinse de inimă — nedevalorizate monade. 
Atâtea nopţi vanitoase trecut-au 

dragostea mea / bocceluţă de şoapte, / 
ascultă pasărea paradisului cum cântă 

imnuri în zori! 


TRANSCENDENŢA GOALĂ 

Ah, de câte ori voit-am 

Ca să spânzur lira-n cui! 

Eminescu 

De vei veni mă vei găsi 
ridicat din ungherele cărnii direct în rugăciune 
direct în pronaosul flăcăruit de speranţă. 
Trec zilele şi-am învăţat doar prima vocală 
din Cartea morților. 
Trec nopţile pline de regi şi eucalipţi 
privesc din nou marginea cerului 
zdrenţuită de nouraşi decadenţi: nici un răspuns 
la vechiul repetatul meu strigăt, Doamne, 
nici un răspuns, Cerule, măreaţă vatră, 
ani şi ani ai văzut zidul încenuşându-se 
ciuperca orgoliilor crescând 
drumurile din palmele mele răzvrătindu-se. 
În aşteptarea totemului doar în vorbe 
am fost fericit. 
Dar disperat ca anul acesta 
ca în cel care a trecut şi ca de când sunt 
n-am fost niciodată. 


Nici un răspuns, Doamne, la repetatul meu 
strigăt! 

Îmi fac de lucru în jurul absenței 

lipăi în preajma unei fericiri iluzorii 

tot mai mult cred că MOARTEA 

E SINGURA INSTITUŢIE CARE MAI IMPUNE 
RESPECT. 


POEMUL PERIPATETIC 


De ani şi ani plimb pe străzi 

ideea unui poem 

de parcă mi-aş plimba propria-mi moarte. 

Deseori prietenii vorbesc 

înşirînd verzi şi uscate despre glorie 

sex sau politică şi nu-i aud. 

Poemul nescris zumzăie în urechi 

şi mă scoate pe străzi 

intru în bodegile unde altădată 

prezidam mese de prieteni. 

Să luăm o bere zice Lessy, asta mai 
saltă glicemia! 

(continuare în pag. 11) 

Luăm bem în tăcere 

eu simt cum poemului încep 

a-i creşte solzişorii 

brusc mă ridic şi ies iar pe străzi 

ies prin pieţe aici totul se vinde şi totul se 

cumpără paradisul murdar poate ajunge 

pînă şi-n grădinile suspendate 

pînă şi în privirea lui Orfeu întoarsă spre 
Euridice. 

DE ANI ŞI ANI PLIMB PE STRĂZI 

IDEEA UNUI MARE POEM 


DE PARCĂ MI-AŞ PLIMBA PROPRIA MOARTE. 


HORTUS DELICIARUM 


Nici soldaţii nu sunt de mâncare, 
Moarte 
lasă-i să viseze victorii! 

leri am fost mai puţin viu 
şi poate bucuria ta fără margini. 
Barbituricele propanololul şi toate 
preparatele prietenului John farmacistul 
s-au dovedit inutile precum IDEILE 
CU CARE FĂCEAM CÂNDVA 
DRAGOSTE 
ÎNTR-O CAFENEA UITATĂ DE LUME. 
leri am fost mai puţin viu 
şi în preajmă bucuria ta fără margini. 
M-am rostogolit în jurul sîmburelui 
acrişor 
de lumină ţi-am refuzat cătuşele, 
Neînduplecato, 
am recitit din memorie marile cărţi 
prin ele am 
peripatetizat ca prin 
grădina plăcerilor 
am probat mirarea idioată în faţa cenuşii 
şi până seara am sporit numărul 
idiosincraziilor. 
Retras în secrete odăi 
TOTAL IRITAT DE PREZENTUL ETERN 
AM PLÂNS BULVERSANT 

ŞI-AM RÂS POSTMODERN. 


POFTIŢI, DOMNULE KAFKA! 


S-ar cuveni un imn pentru 

alunecarea-n abis 

s-ar cuveni o dovadă! 

Şi pe cînd se desface-n bucăţi zeul tău protector 
şi înfloreşte văzînd cu ochii labirintica 

civilizaţie metatextuală 

iar miracolul dezgolirii de sine 

atinge apogeul cu aceeaşi febrilitate 

cu care necofiţii îşi împart Paradisul 


POEZIE îi; 


nu dispera! LUCRUL ÎN CARE NIMENI 
NU CREDE SE-NFOMETEAZĂ ÎN SINE 
şi totul e salvator 
până şi această peticită speranţă 
până şi acest vis amputat 
şi chiar această dimineaţă în care 
stai şi priveşti picurii ploii pe un mormînt nou. 
Cineva mătură curtea abatorului cineva spune: 
poftiţi domnule Kafka! 
S-ar cuveni un imn pentru 
alunecarea-n abis 
s-ar cuveni o dovadă! 
Nu departe: o trompetă rezemată de zid. 
Mina clipocind uşor înspre inimă. 


POEM DE DRAGOSTE 
Unei necunoscute din secolul XXIV 

Aveam 

patru sute 

de ani 

cu profilul romantic 

de însingurată 

bacantă 

tu mi te uitai 

prin 

cărți 


La împlinirea venerabilei vârste, 


revista BoemQ urează poetului unic 
şi prietenului Daniel Corbu un căl- 
duros La mulți ani! 


78 
La mulți ani! 


Tecuci.ro. 


EI 
E 
EI 


lonel NECULA 


Petre Rău în ipostază de scriitor total 


Ceea ce impresionează la scriitoul gălățean Petre 
Rău este tentaţia sa de a se ipostazia ca scriitor total și 
de a optimiza toate genurile de creaţie literară. Este poet 
- unul din poeţii valoroși ai arealului dunărean, dar și pro- 
zator, autorul unor romane bine apreciate de critica lite- 
rară. Este eseist și critic literar, dar și un aforist - autorul 
unor panseuri pline de miez, de substanţă, de sagacitate. 

Cei care nu l-au lecturat și nu-i cunosc forța de creație 
bănuiesc, probabil că, risipindu-se prin atâtea genuri de 
creaţie face, într-un fel sau altul, concesii de valoare, de 
exigență, de rigoare. Nici vorbă. Scriitorul are ceva din 
harul regelui Midas. Tot ce atinge, poartă pecetea lucrului 
bine gândit, bine procesat şi bine perspectivat literar. Eu 
l-am citit în toate ipostazele - ca poet, romancier, eseist, 
autor de aforisme - l-am apreciat sincer și-mi pare rău că 
n-a atras atenţia unui critic literar mai bine situat în peisa- 
jul nostru literar care să-l impună în cultura românească. 
Noi între noi, provincialii, chiar dacă știm ce înseamnă va- 
loare și rigoare literară, suntem puşi sub semnul aranja- 
mentului provincial, de reciprocă laudă și nu avem forța 
de a convinge, chiar atunci când chiar am descoperit un 
talent autentic și o lucrare remarcabilă. 

Cum spuneam, am scris deseori despre scriitorul și 
ctitorul popularei reviste BoemQ, neobișnuită prin longe- 
vitatea asigurată de Petre Rău. l-am citit și comentat toa- 
te lucrările editate în ultimii ani şi de fiecare dată am 
rămas surprins plăcut de abilităţile sale scriitoricești, indi- 
ferent de genul literar cultivat. Este, într-adevăr un scriitor 
bine așezat în rigorile actului de creaţie, iar diversitatea 
genurilor cultivate nu afectează în vreun fel calitatea, 
acribia, exigenţa. 

Mai nou, mi-a trimis o carte de eseuri eminesciene și 
m-a surprins plăcut să constat că este un bun cunoscător 
al spiritului eminescian, dar și un lector atent al principa- 
lilor eminescologi şi că i-a surprins poetului chiar anumite 
subtilități compoziționale. Ştie oricine că temele preferate 
de Eminescu și care revin frecvent în poeziile sale sunt: 
teiul, luna, lacul, codrul, dar Petru Rău se apleacă asupra 
noțiunii de oglindă-oglindire și face o exemplificare com- 
pletă a textelor în care apare acest fenomen de reflec- 
tare. Oricum, subscriem la concluzia autorului, că prin în- 
treaga sa operă poetică, cât și prin tulburătoarea sa viață, 
Eminescu ne-a fost, ne este și ne va rămâne o veșnică și 
luminoasă oglindă (p. 33). 

Un alt studiu elaborat după parcurgerea unei gene- 
roase bibliografii se referă la genialitatea lui Eminescu și 
subliniază apăsat că față de omul de rând, geniul con- 
templă altfel lumea, o contemplă mai profund decât li se 


Petre RĂU 


Mihai Eminescu 
Gânduri în oglindă 


înfățișează celorlalți, cu deosebirea însă că aceasta 
se reflectă în creierul lui mai obiectiv, adică mai pur și 
cu mai multă claritate (p. 39). Menirea geniului, mai 
spune eseistul, este să rămână nefericit și neînțeles 
de cei mulți. Într-un fel, este explicabil; cum poate fi 
înțeles ceva care iese din cadrul comun al norma- 
lităţii? Un geniu poetic are musai nevoie de un geniu 
critic care să-l recunoască și să-l impună mulţimii, alt- 
fel gloata va alege mereu un alt Baraba și-l va răstigni 
pe lisus. 

In sfârșit, un studiu mai desfășurat se referă la re- 
laţia lui Eminescu cu divinitatea și cu învăţăturile 
evanghelice. Ceea ce surprinde la acest studiu este 
bogata bibliografie parcursă - de la Theodor Codrea- 
nu și Călinescu, la Nichifor Crainic și Tudor Vianu. 
Bănuiesc c-a fost scris după revoluţie, căci timp de 
aproape cinci decenii, colosalizând discursul unui 
muncitor acrit şi imaginea unui egumen burduhos, s- 
a cultivat ipostaza falsă a unui Eminescu ateu, igno- 
rându-se cu bună știință mulțimea textelor care arăta 
că poetul nu și-a cmpromis niciodată relaţiile cu divi- 
nul. 

Problema e delicată şi-a fost deja tratată în mai 
multe feluri. Îmi amintesc că în urmă cu mulţi ani un 
confrate mi-a cerut semnătura pentru declararea lui 
Eminescu drept poet creștin și canonizarea lui de că- 
tre B.O.R. Am dat-o, deși știam că nu va avea nicio 
șansă de împlinire. Eminescu a fost un om ca toți 
oamenii, plus genialitatea care nu poate fi tăgăduită 
de nimeni. Subscriu la ideea eseistului că analizând 
opera eminesciană, în special poezia sa, putem ob- 
serva că poetul n-a avut o credință simplă și cu atât 
mai puţin una oarbă, iraţională. (...) Poezia emines- 
ciană nu poate fi socotită una profund religioasă, 
inițial fiind inspirată din credinţele populare și diverse 

(continuare în pag. 13) 

mituri și evoluând apoi cu pași repezi spre spiritualizarea 
naturii și a omului (p. 66). 

Are dreptate. O singură remarcă aș putea să mai fac: 
viziunea lui religioasă, așa cum rezultă din cercetarea po- 
eziilor se completează fericit prin recursul la publicistica 
sa și la notaţiile sale bruionare din Caietele publicate de 
Noica sau de soţii Vatamaniuc în masivul volum Frag- 
mentarium. 

Ultimul studiu din această alcătuire livrescă se resoar- 
be dintr-o cercetare a poeziei pentru copii, remarcându- 
se ca un fel de deschizător de drumuri, întrucât la acea 
vreme nu exista o cultură a literaturii pentru copii. Accen- 
tul crcetării cade pe analiza câtorva poezii, precum Copii 
eram noi amândoi, Călin Nebunul, Crăiasa din po- 
vești, Lacul, Povestea codrului, Revedere și încă mul- 
te altele. 

Și pentru a nu-și trăda apetenţa pentru lirism, Petre 
Rău închide cartea sa de eseuri eminesciene cu o poe- 
zie, pe care şi noi o transcriem integral: Picură dorul care 
mă frânge/ Curge izvorul, uitarea plânge // Frunza în 
spuză pe creanga de tei/ Rumpe o muză în trecerea ei// 
Noaptea învinsă se scurge firav/ larba surprinsă răsare 
suav / Tresaltă dorul pe dealul pustiu/ Dulce amorul mai 
e încă viu// Glasul de piatră rumpe suspine/ Liră uitată, 
vino la mine (eminescului). 

Cartea lui Petre Rău întregește bibliografia emines- 
ciană cu câteva teme de mare interes pentru cei intere- 
sați de Eminescu. Și cum interesaţi suntem toți, eseurile 
asupra cărora ne-am aplecat în aceste sumare comen- 
tarii marginale trebuie să-și găsească un loc pe masa de 
lectură a tuturor. Felicitări, maestre, și te așteptăm și cu 


alte izvodiri! 


i a pi: 
George Corhu - într-o paralelă epigramatică 


La împlinirea unui veac de la moartea lui Urmuz, (Du- 
mitru Dem Demetrescu-Buzău) cunoscutul epigramist ro- 
mân George Corbu s-a gândit la o omagiere sui generis: 
îl paralelizează cu |. L. Caragiale și-i consacră un volum 
de epigrame special, în care ironia caustică și umorul de 
cea mai bună calitate susţin o lectură pe nerăsuflate, cro- 
cantă și ademenitoare. 

Adevărul este că Urmuz chiar merita un astfel trata- 
ment. Moartea timpurie, la doar 50 de ani - o moarte cum- 
plită pe care și-a dorit-o și și-a provocat-o singur, printr- 
un glonţ de revorver a fost ultima și cea mai cumplită 
bizarerie îngăduită de scriitor. Să trăieşti într-o avangardă 
continuă, dar relaxat și jovial, și să sfârșești tragic prin 
voie vegheată e un semn că normalitatea și conformismul 
nu aveau prea multă trecere la scriitor. 

Mai este actual Urmuz, cu absurdităţile și aberaţiile 
sale acum, la un secol de la moartea sa? Aș zice că abia 
acum își dovedește consacrarea deplină. Totul - şi veacul 
și realitatea românească și lumea care populează plane- 
ta în zilele noastre, cu toate absurdităţile ei indigestie - 
toate îl confirmă și-l revendică pe Urmuz, şi, bineînţeles 
pe Caragiale. Degeaba și-au devansat veacul, că veacul 

George Corbu 


Caragiale versus Urmuz 


i-a ajus din urmă, amândoi se resorb din vraiștile lui, 
se conjugă, se reclamă fericit și-mpreună recompun 
o lume nebună, lumea iraţională de azi, anticipată 
magistral de verva lor corosivă. Traversăm vremuri 
învolburate, absurdul și raţionalul nu se mai elimină 
reciproc, ele coexistă ca fenomene obișnuite și ca 
realitate binomică în care primul termen capătă o 
pondere prăpăstioasă. 

Paralelizarea lor nu vizează doar omagierea a doi 
scriitori satirici, dar şi tentaţia de a abilita și de a pune 
la lucru un gen literar curativ de care este încă atâta 
nevoie. Nu mai spun că și verva autorului George 
Corbu, melanjul său aferat, distribuirea sa măsurată 
între ce doi făclieri ai genului umoristic ridică vigoarea 
acestui gen literar cu cel puţin o octavă. 

Trăim în absurd și non-sens și literatura nu poate 
rămâne indiferentă la ceea ce vulnerabilizează vea- 
cul și-i induce o spaimă ontologică. Cel mai adesea, 
starea de frică, de angoasă, de spaimă, de vertij, de 
zădărnicie se decontează din perceperea neantului, 
a golurilor din textura lumii, a vidului, a vagului, a pră- 
păstiilor din lume şi din asumarea lor subiectivă. Or, 
literatura decontată din noianul acestor stări indiges- 
te, deși a devenit extrem de generoasă - graţie proba- 
bil și direcţiei existenţialiste de gândire - este departe 
de a-și fi epuizat toate resursele lirice sau narative. 

George Corbu, care l-a ţinut mereu în grații pe 
Caragiale, l-a înţeles perfect și pe Urmuz, a înţeles în 
ce constă esenţa şi maniera urmuz-iană, i-a para- 
lelizai epigramatic și-a dat naștere acestei cărţi deli- 
cioase, care se citește pe nerăsuflate. 

Cum să comentezi sau să selectezi ceva anume 
dintr-o carte de epigrame în care totul este de subli- 
niat, de apreciat și de lecturat bob cu bob? Bineîn- 
țeles că e vorba de un risc pe care un comentator ar 
trebui să și-l asume. Orșicum, Președintele epigra- 
miștilor români s-a întrecut pe sine, și-a depășit con- 
diţia de lider, a devenit, prin această minunată ispravă 

(continuare în pag. 14) 

livrescă și fără să-și fi propus intenţionat, regele genului 
epigramatic, așa cum Caragiale și Urmuz și-au împărțit 
funcția de președinte și prim ministru al feudei epigrama- 
tice. Intr-un circ corect confuz/ Predispus la dandanale/ 
Președinte-i Caragiale/ Prim-ministru e Urmuz. 
Și pentru că nu putem reproduce volumul în între- 

gime, cum ar merita, mai reproducem câteva: 

Când citești pe-Caragiale 

Parcă muști dintr-un harbuz 

Sau din niște trufandale 

Cultivate de Urmuz. 


Caragiale-i de departe 
Voievod întru umor 

lar la cutea-i, om de carte 
Urmuz mare dregător. 

Acasta e cartea. Mustoasă, crocantă și delicioasă. 
Felicitări, d-le Corbu, și dacă tot am devenit fanii matale, 
te rugăm să ne ţii în priză, în continuare, dedulcindu-ne 
cu alte deliciki epigramatice. 


Ra 


Am mai scris despre poezia acestei autoare și n-aș 
zice că m-a entuziasmat. A intrat târziu în lumea poeților, 
dar s-a dovedit așa de activă, de prolifică și activă c-a re- 
ușit să recupereze relativ repede timpul pierdut. Numai în 
2022 a publicat patru volume, ceea ce reprezintă o per- 
formanţă și-ar putea să dea naștere la invidii printre con- 
fraţi. Le menţionăm și noi ca pe niște repere în evoluţia 
poetei din Teleorman. 

- La pas cu absolutul, Editura Leviathan, cu o prefaţă 
semnată de poeta Victoria Milescu 

- Foșnesc clepsidrele în noi, Editura Inspirescu prefa- 
țată de George Terziu 

- În căutarea poeziei pierdute din noi, cu o prefață 
destul de aplicată semnată de Nelu Barbu 

- L,automne bleu, cu o prefață semnată de Ecaterina 
Stănculeanu Guillemin, tradusă în franceză de autoarea 
volumului. 

Ce concluzii s-ar putea extrage din această reconsti- 
tuire bibliografică? În primul rând că imboldul interior și 
dorul de a se exprima în versuri este foarte activ și lu- 
crează, izvodește și explorează teritorii destul de variate, 
pe care le aduce în condiţie lirică. Pentru Marieta Cristian 
nu există teme sau subiecte prohibite poeziei, ci supune 
versificaţiei orice gând fugar, orice peisaj, orice întâmpla- 
re. 

Mai este ceva care trebuie, cu precădere, subliniat: 
este ușurința autoarei de a aduce în partitură lirică subi- 
ecte și fapte de viaţă, indiferent de statutul lor cronotopic 
(cronos-timp, topos-loc) 

lată, bunăoară, cum sună poezia Acasă - temă destul 
de actuală și încă insuficient procesată literar, când în- 
străinarea, depărtarea de casă și de cei dragi a devenit 
fapt curent, generator de tristeţi și nostalgii copleșitoare: 
Plecăm continuu / Rătăcitori prin alții și prin noi / dorim să 
ne întoarcem // dar nu mai știm unde-i acasă / Visăm doar 
şi-ncercăm / s-aflăm o cale / Şoptim ca Aladin: Sesam 


(ronicâ 
de (arte 


Marieta Cristian 


LA PAS CU ABSOLUTUI 


deschide-te / Din peștera întunecată / ca într-un joc 
de puzzle / se luminează câte-o piesă / și-ncepem / 
să reconstruim / ce credem noi / c-ar fi PARADISUL 
(pierdut). // Timpul-copil frisonând într-o bancă » 
scrijelând pătimaș bastonașe / ca niște firave, / stâl- 
cite semne de întrebare. / Un univers se-nchide înci- 
frat pentru eternitate / în semnul pus retoric de-o- 
ntreagă omenire / în mintea de copil / Tunetul stins 
după ploaie gemând ca un bucium bătrân / din ce în 
ce mai departe / mai departe și tot mai departe / 
Verdele crud izbucnind în potop din mirosul de fân ; 
proaspăt cosit / Veșnicia croită-n troiene siberiene ; 
ce și-au făcut popasul de curând în noi. 

Am reprodus în întregime această poezie pentru 
că poate fi considerată ca reprezentativă pentru ma- 
niera poetei și pentru felul cum concepe poezia. În lo- 
cul unor metafore improvizate, poeta preferă ideea 
închegată, preferă să caute sensul și esența faptului 
ontologic asumat liric. 

Am creditat-o şi-o creditez în continuare și aștept 
momentul când îmi va deveni colegă în breasla celor 
ce chinuiesc creionul și au oroare de albul colii de 
scris. 


Ra 

SIMETRIE 


Mergeam așa, 

Când deodată în faţa mea, 
S-au desfăcut două drumuri: 
Unul la dreapta, 

Și altul la stânga, 

După toate regulile simetriei. 


Am stat, 

Am făcut ochii mici, 

Mi-am ţuguiat buzele, 

Am ușii, 

Și-am luat-o pe cel din dreapta 

(Exact cel care nu trebuia, 

După cum s-a dovedit după aceea). 

Am mers pe el cum am mers, 

De prisos să mai dau amănunte. 

Și după aceea în fața mea s-au căscat două 
Prăpăstii: 

Una la dreapta, 

Alta la stânga. 

M-am aruncat în cea din stânga, 

Fără măcar să clipesc, fără măcar să-mi fac vânt, 
Grămadă cu mine în cea din stânga, 

Care, vai, nu era cea căptușită cu puf! 
Târâș m-am urnit mai departe. 


M-am târât ce m-am târât, 

Și deodată în fața mea 

S-au deschis larg două drumuri. 

"V-arăt eu vouă!" - mi-am zis - 

Și-am apucat-o tot pe cel din stânga, 

în vrăjmășie. 

Greșit, foarte greșit, cel din dreapta era 
Adevăratul, adevăratul, marele drum, cică. 


Și la prima răscruce 

M-am dăruit cu toată ființa 

Celui din dreapta. 

Toi așa, 

Celălalt trebuia acum, celălalt 
Acum merindea îmi e pe sfârșite, 
Toiagul din mână mi-a-mbătrânit, 
Nu mai dau din el muguri, 

Să stau la umbra lor 

Când m-apucă disperarea. 
Ciolanele mi s-au tocit de pietre, 
Scârţâie și mârâie împotrivă-mi, 
C-am ţinut-o tot într-o greșeală 
Și iată în faţa mea iar se cască 
Două ceruri: 

Unul la dreapta, 

Altul la stânga. 


02 
POEZIE i; 
BOLNAV DE CARTE 


O carte, odată scrisă, 

Nu produce imunitate la scris. 
Te vei îmbolnăvi de microbul 
Cărţii următoare. 


Și tot așa 

Ca o veșnică stare de gripă, 
Cu un milion de rădăcini 

De microbi. 


CONCURS 


Într-o încăpere ca toate celelalte, 
Amenajată cu plafon zdravăn, 
Ne întrecem la sărituri în înălțime. 


Știm precis 

Că nu poate sări nimeni 

Mai sus decât tavanul, 

Să fie și Dumnezeu, 

Asta din cauza gravitaţiei 

Care ne trage mereu în jos, 
Incă din cele mai vechi timpuri. 


Dar continuăm 

Cu o îndârjire diavolească, 
Pentru că nu putem sta altfel, 
Când avem în noi geniul înălțimii, 
Ca peștii zburători 

Dorul aripilor adevărate. 

Zi și noapte continuăm 

In plafonul nostru scund. 


Cel mai sprinten, 

Care are mușchii cei mai oţeliţi, mai dresați 
Și stăpânește cel mai bine 

Legile avântului 

la și cele mai multe pocnituri în cap. 


ÎN GEAMUL MEU 


lar trandafirul a rodit măceș, 

In geamul meu, în ziua de armindeni. 
De jalea care este pretutindeni 
Copacii mor și florile dau greș. 


Și păsările care-și iau adio 

Ne lasă, triste-n cuib, un ou de lemn. 
Vom înţelege-al speciilor semn? 

O umbră mare luna va cloci-o. 


E umbra ce-o lăsăm în spaţii vaste, 

Mantie neagră-a sufletului gol. 

Din somn, ca dintr-un lung coșmar, mă scol, 
Planton năuc la marile dezastre. 


Și când deschid fereastra să respir, 
Văd floarea de măceș în trandafir. 


Ra 

DIALOG LIRIC ÎN CETATEA ÎNGERILOR 
CU IOAN ROMEO ROȘIIANU ŞI ALBINA IDRIZI 


"Lumea se înțelege cel mai bine prin sufletul poetului. 
Volumul respectiv este o contribuţie deosebită care 
creează poduri de prietenie între două limbi, două ţări, 
două popoare şi două culturi. loan Romeo Roşiianu şi 
Albina ldriz şi-au creat profilul lor literar, primul prezent 
în limba română, iar al doilea în română şi albaneză" 
(COPERTA A IV-A CĂRŢII). 

Acestea sunt cuvintele cuprinse pe coperta a patra a 
cărţii si cu care se încheie, de fapt, cartea, stabilind profi- 
lul literar, cultural şi civic al celor doi scriitori, loan Romeo 
Roşiianu şi Albina ldriz, care-şi dau mâna în această 
splendidă carte bilingvă româno-albaneză, sugestiv inti- 
tulată ÎN CETATEA ÎNGERILOR, Editura AMANDA E- 
DIT VERLAG, București (2019), carte apărută în colabo- 
rare cu Uniunea Albanezilor din România şi recenzată 
de Monica Mureşan şi Octavian Mihalcea, Lector: Daniel 
Marian, Coperta: Laura Rushani. 

Istoric vorbind, românii se trag din neamul traco — ge- 
ilor, iar albanezii din neamul ilirilor. Cele două neamuri 
erau neamuri înrudite lingvistic şi cultural. 

Tipologic vorbind, româna de azi nu este altceva de- 
cât o limbă balcanică, al cărui vocabular de origine latină 
de-abia dacă îl depăşeşte cantitativ pe cel albanez şi a 
cărei gramatică a devenit identică cu cea a limbii alba- 
neze şi a slavei macedo-bulgare. 

Articolul enclitic, bunăoară, articol hotărât postpus, 
specific limbii române, despre care vorbea şi Mircea Eli- 
ade, deşi nu era lingvist, este o trăsătură lingvistică bal- 
canică, prezent fiind atât în română şi-n albaneză, cât şi- 
n macedoneană şi-n bulgară. 

La modul tipologic, şi în ceea ce priveşte sintaxa şi 
structura frazei, româna, albaneza şi macedoneana sunt 
limbi identice structural, dar cu un lexic diferit. Româna 
se apropie de albaneză şi-n lexic, prin circa două duzini 
de cuvinte comune, moştenite din substratul comun, cum 
sunt: miez, mazăre, viezure, varză, barză, etc. 

Realiatea arată apoi faptul că o mare parte a fondului 
LATIN al limbii române este comună celor două 
limbi, românei şi albanezei. Sunt, desigur, cuvinte de 
origine latină prezente numai în română, dar şi invers. 
Ba mai mult, evoluţia fonetică similară a latinismelor în 
română şi în albaneză indică calchieri lingvistice (împru- 
muturi) simultane şi identice, ceea ce nu se poate explica 
decât prin convieţuirea, prin locuirea într-un spaţiu co- 
mun a vorbitorilor acestor două limbi. 

Să nu uitam, apoi, faptul că procesul de formare a 
limbii române şi al poporului român a fost un proces de 
durată, foarte complex şi foarte intens, un proces care s- 
a desfăşurat într-un spațiu lingvistic amplu, atât în nordul 
Dunării, de la Munţii Carpaţi, cât şi-n sudul Dunării, până 


(ronicâ 


Amanda Edit Verlag 


la Munţii Balcani, până la Linia Jire&k (o linie imagi- 
nară trasată prin Balcani, care desparte zonele de 
influenţă ale limbii latine (în nord) şi greacă (în sud). 
Porneşte din apropiere oraşului Laci din Albania de 
astăzi, către Serdica (astăzi Sofia, în Bulgaria) şi 
urmează Munţii Balcani către Dobrogea, cuprinzând 
litoralul cu cetăţie Callatis, Tomis, Histria, Argamum 
şi Aegyssos), asta pe verticală, iar pe orizontală, de 
la Marea Neagră, până la Marea Caspică. 

lată doar câteva succinte argumente care duc la 
apropierea pe planul creaţiei literare şi spirituale a 
celor doi scriitori, care se-ntâlnesc şi dialoghează aici, 
ÎN CETATEA ÎNGERILOR, între coperţile acestei 
minunate cărți. 

Prin poemele cărții, cei doi sensibili scriitori, poartă 
un interesant dialog liric, pe care-l începe loan Ro- 
meo Roşiianu, cu poemul DUMNEZEUL MEU JUCA 
ŞOTRON PRINTRE CUVINTE, în binecunoscutul 
său stil inconfundabil, pe care-l întâlnim în întreaga 
sa operă poetică, mai cu seamă în ciclul SCRISO- 
RILOR: "Tu n-ai văzut Creaţia, draga mea, / iar eu nu 
pot să ţi-o arăt, orişicât aş vrea! / Se apropie 
Sărbătorile şi eu nu ştiu dece lumea stă / la rând, / 
dece oamenii se ascund prin biserici, / pe lângă sfinţii 
pe care nu i-au mai văzut niciodată, / pe lângă 
imagini nicicând văzute, trăite..." (DUMNEZEUL MEU 
JUCA ŞOTRON PRINTRE CUVINTE), prelungindu-l 
apoi prin TÂRGUL CU PSALMI DE CRĂCIUN şi prin 
alte poeme, culminând cu CETATEA CU INGERI DE 
SCHIMB, acolo unde eroului liric i-au" scăpat printre 
degete arginţii luminii / umbra s-a rostogolit de una 
singură pe lângă trup / în mijlocul zilei stăteam ca-ntr- 
o noapte adâncă / în cetatea cu îngeri de schimb 
dădeam viața pe moarte / abandonam frumuseţile 
vieţii printr-o linişte surdă / (...) / orbecăiam printre 
vise puţine / tăiam chitanţă vântului parolă de trecere 


(continuare în pag. 17) 

/ ceream nopții din mine lumina dorită / pe asfaltul crăpat 
îmi rătăceam paşii / nimeni nu plângea în odaia închisă / 
praful bloca ieşirea eroilor din cărţile multe. "(CETATEA 
CU ÎNGERI DE SCHIMB) şi aşa mai departe, dialog liric 
în care, dincolo şi printre pagini, răspunde Albina ldriz, 
suava Albina ldriz, care este conştientă de faptul că: 
"Vine o vreme / când batjocorim, / ceea ce am prețuit ieri. 
/ Vine o vreme / când dărâmăm / ceea ce am ridicat ieri. 
/Vine o vreme când urâm / ceea ce am adorat ieri. / Vine 
o vreme când ne ruşinăm / de ceea ce am fost mândri 
ieri. / Mereu / meru vine o vreme... / SUNT MAMĂ, / sunt 
mamă şi / am răbdare, am putere / Dumnezeule / mi-e 
sete, iubesc / Divinitatea...", (VINE O VREME). 

Chiar dacă "vine o vreme" şi este normal să vină, 
poeta şi prozatoarea Albina ldriz caută şi încă mai caută 
"În fiecare dimineaţă / (...) / În fiecare noapte / Când 
oglinda / Nu mă mai arată ca pe vremuri / Încep şirul 
neşfârşit / Al căutării tale / Părţi din mine, viaţă / Nume, 
dragoste / Rămase cine ştie pe unde / Prin ce poveste 
mincinoasă / (...) / Te voi căuta / Pentru că dacă nu 
împărtăşim, / O viaţă, un nume, o dragoste / Nu mă pot 
odihni / Nu mă pot opri", (ÎNCĂ MAI CAUT). 

loan Romeo Roşiianu şi Albina ldriz formează un 
tandem în această carte, un tandem liric, în care cele 
două stiluri diferite ale expresiei poetice ale celor doi 
scriitori, chiar dacă sunt diferite ca substanţă poetică, ele 
merg în paralel, se completează şi în multe puncte se 
întrepătrund prin frumuseţea şi adâncimea cunoaşterii şi 
investigaţiei lirice. 

Am mai vorbit cu alte ocazii despre faptul că starea 
intimă a lui loan Romeo Roşiianu este una de filosofare 
şi că multiplele forme ale talentului său relevă tot atâtea 
prilejuri de a lua contact cu un gânditor, oricare ar îi 
acesta, cazul în speță Măria sa Cititorul. 

Natură problematică fiind, loan Romeo Roşiianu, ca 
om, ca artist creator de literatură, este un interpret, şi un 
interpret profund al vremurilor noastre, atât de tulburi şi- 
atât de nesigure, vremuri care-i provoacă o anumită stare 
de angoasă, aproape patologică, o stare caracterizată 
prin nelinişte, tulburare şi îngrijorare, care se manifestă 
la nivelul liricului domniei sale, la modul filosofico - 
psihologic al unui existenţialism dominant, brut, dar pă- 
trunzător, aspru, dar năucitor de frumos şi de cutre- 
murător în acelaşi timp. 

De partea cealaltă a acestui dialog liric, care se con- 
sumă în tandem, cum spuneam mai sus, întâlnim un 
suflet artistic dotat cu o sensibilitate aparte, de sorginte 
feminină, de femeie, mamă şi iarăşi femeie, care caută şi 
ea, scormoneşte şi ea în acest abis existenţial, urme ale 
zilei de ieri, de azi şi de mâine. 

Sigur că da, vocea celor doi poeți diferă prin tonurile 
aspre ale gravităţii şi ale puterii lor de pătrundere, prin 
cuvinte şi dincolo de cuvinte, în universul spiritualităţii 
umane, în stilul binecunoscut al investigatorului de su- 
flete, cazul primului, alias loan Romeo Roşiianu, şi prin 
tonul, oarecum mai dulce, mai melodios, dar la fel de 
neastâmpărat în direcţia căutărilor răspunsurilor la între- 
bările puse şi nepuse ale vieţii, întrebări simţite şi trăite. 

Principiul care stă la baza cărţii de față nu poate fi 
decât un principiu unificator, întemeiat pe un evident 
substrat moral, care nu poate fi altul, decât cinstirea 
scrisului. 

lată motivul care l-a făcut pe loan Romeo Ro- 
şiianu, credem noi, să intre în interferenţă cu o altă 
literatură, cu o reprezentantă a altei literaturi, care, 
deşi străină nouă, venind din acelaşi spaţiu cultural, 
spaţiul balcanic, nu deranjează, nu aduce daune lite- 
raturii noastre, din contră, întăreşte ideea balcanis- 
mului ca şi curent literar prezent şi-n lirica româ- 
nească. 

Bilingvismul cărţii de faţă nu constă în simpla 
traducere a poemelor unuia dintre autori în limba 
celuilalt, ci în prezenţa ÎN CETATEA ÎNGERILOR, în- 
tre coperţile acestei minunate cărţi, a două marcante 
personalităţi literare ale două literaturii, cu parte din 
operele lor, la un anumit moment creaţional. 


Ra 


ICĂ SĂLIŞTEANU, UN CREATOR INEDIT 
PRINTRE eCREATORII LUI ROMEO 


"Cer scuze celor care mi-au îmbogăţit cunoaş- 
terea lecturându-i dacă prin părerile mele i-am supă- 
rat (dar dacă s-a întâmplat să fie aşa) şi asta s-a dato- 
rat poate unor exigenţe (sau ale unui gând onest) că 
părerea mea îi va ajuta să se înalțe în beneficiul poe- 
ziei care ne uneşte" (CUVÂNT ÎNAINTE). 

Fraza de mai sus este a treia ca ordine din cele 
cinci fraze care compun textul CUVANTULUI INAIN- 
TE, cuvânt ce deschide minunata carte de critică lite- 
rară a domnului Ică Sălişteanu, sugestiv intitulată, 
eCREATORII LUI ROMEO, Editura eCREATOR, Ba- 
ia Mare, (2022), Colecţia CRITICĂ, şi vine direct din 
sufletul său mare şi luminos de om minunat, de om 
artist şi creator de artă, care-şi trage seva creațiilor 
sale din creaţiile altora, disecându-le şi comentându- 
le, pe care-i respectă şi-i stimează deopotrivă, cerân- 
du-şi iertare anticipat, în cazul în care, fără voia dân- 
sului a supărat pe cineva prin cuvintele domniei sale. 

De fapt, toate aşa-zis "modestele" (pentru că nu 
sunt de loc modeste) cronici (prefețe, postfeţe şi refe- 
rințe critice), gândite de dânsul la nu mai puţin 28 
titluri de cărţi şi autori, emană din conştiinţa unui 
scriitor lettre, cum puţini avem la ora actuală, pe care 
opera altora îl interesează în aceeaşi măsură ca şi 
propriul său demers creator. 

Aparent, consideraţiile şi investigaţiie dânsului, pe 
marginea textelor luate în discuţie, pot da imaginea 
unor referințe excelente la adresa cărţilor şi perso- 
nalităţilor literare analizate şi disecate, a orientărilor 
estetice şi a problemelor litigioase, însă fondul lor 
este unul unic şi adânc, lăsând să se vadă şi (între) 
vadă o mare coerenţă ideatică minuţios construită, 
dusă până la amănunt, constituind aproape un sistem 
de apreciere critică, adus şi (de)dus dintr-o experi- 
enţă nemijlocită cu faptele de imaginaţie, o imaginaţie 
ascuţită, şlefuită şi pătrunzătoare printre cuvinte, în 
cuvinte şi dincolo de cuvinte, imaginaţie ce capătă 
varii aspecte pe parcursul discursului critic din textele 
cronicilor domniei sale, şi care trădează, de fapt, 


câteva linii de mare forţă intelectuală, ce traversează 
(continuare în pag. 18) 

de la un capăt la altul subtextul scrierilor sale, unindu-i 
înțelesurile şi făcănd-o, pe ea, pe carte, superior detec- 
tabilă. 

Onestitatea lui deosebită, merge până în amănunt, 
făcându-l să-şi aşeze în carte, autorii despre care scrie, 
în ordine alfabetică, dar cu o excepţie, aşezându-l în 
capul listei pe domnul loan Romeo Roşiianu, pentru că: 
"Trebuie să spun din capul locului că această carte apare 
graţie distinsului şi minunatului loan Romeo Roşiianu, 
care m-a învrednicit să particip cu modestele mele 
comentarii ca prefețe, postfeţe sau simple referinţe 
critice, la apariţiile eCREATORILOR cuprinşi în prezenta. 
Gratitudinea mea faţă de entuziastul şi temperamentatul 
om de cultură care este directorul editurii eCREATOR, nu 
o pot exprima decât alegând ca primă recenzie a acestei 
cărţi să-i fie dedicată..."(CUVÂNT ÎNAINTE). 

Ostentaţia livrescului şi abuzul de cultură, mulţimea 
numelor proprii şi a aluziilor intelectuale din meditaţiie 
sale critice, nu-i pot fi obiectate, pentru simplul fapt că în 
fond, toate acestea aparțin căutătorului şi interpreta- 
torului avizat asupra cunoaşterii umane, intrând organic 
în țesuturile discursului critic, dându-i un pronunţat suport 
cognitiv de o valoare superioară. 

Aşadar, erudiția autorului marchează aici jaloanele 
unei experiențe creative care pare a fi încheiată, 
devenind o constantă, o constantă perfectă în imperfec- 
țiunea ei, care naşte mereu întrebări, tentându-l pe autor 
să marşeze involuntar în direcția depăşirii a tot ceea ce 
se ştie şi cunoaşte, lărgind sfera şi câmpul cunoaşterii 
proprii şi a lumii din care face parte. 

Suntem convinşi de faptul că, la Ică Sălişteanu , vasta 
cultură antică şi clasică pe care o stăpăneşte, erudiţia lui 
aparte, marchează actul puterii spitituale pure pusă în 
slujba creării unei alte ordini umane, mai bună, mai 
specială, propice naşterii şi renaşterii unor acte creatoare 
de mare valoare. 

În aceeaşi notă de profundă sinceritate intelectuală, 
altoită pe tulpina genetică a bunului simţ, se derulează în 
cartea sa, eCREATORII LUI ROMEO, lista celor 27 autori 
cu operele lor, editată la cunoscuta editură eCREATOR 
din Baia Mare, completată cu numele lui loan Romeo 
Roşiianu, deschizător de listă, aşa cum arătam şi mai 
sus, şi încheiată cu minunata carte a Danei Zen, 
FERESTRE CU FLORI DE GHEAŢĂ, în interpretarea 
criticului, MUŞCATE ROŞII LA FERESTRE. 

Cartea domnului |că Sălişteanu, o carte de excepție, 
cuprinde între coperţile ei peste 200 pagini critice de 
mare probitate morală, intelectuală şi civică, demons- 
trând vastul câmp de investigaţie al specialistului pasio- 
nat de cunoaşterea literară, o cunoaştere confortabilă şi 
riguroasă în acelaşi timp, însumând puncte de vedere din 
multele ramuri ale fenomenalităţii literare, cu încântă- 
toare sugestii de erudiție şi gust artistic. 

Toate aceste reflecţii şi reflexii critice, născute din 
citirea estetică a cărţilor evocate în prezentul volum critic, 
după principiul axiologic al editărilor la una şi aceeaşi 
editură, eCREATOR, faţă de care angajările criticului 
sunt subordonate apoi principiului estetico - cerebral al 
interpretărilor de valoare, reflecţii şi reflexii risipite în 
cronicele cărţii, confirmă elevația unei personalităţi care 
onorează din plin actualitatea noastră literară, deopo- 
trivă, în tot ceea ce domnia sa întreprinde la nivelul actu- 

lui critic. 

Autorul cărții eCREATORII LUI ROMEO, domnul 
Ică Sălişteanu, a reuşit să-şi fructifice vocaţia sa crea- 
toare de valori în nişte demersuri meditativo - estetice 
coerente şi pasionante, acum când la nivel literar, 
discuţiile despre ordine şi dezordine în artă polari- 
zează tot mai mult conştiințele, exprimându-şi atitu- 
dinea sa estetică, o atitudine antientropică, încreză- 
toare în ordinea interioară a ființei umane, şi implicit 
în comunicarea în artă şi prin artă. 

Aşteptăm cu nerăbdare volumul al doilea din e- 
CREATORII LUI ROMEO, volum pe care lIcă Săliş- 
teanu ni-l promite. 

UN PLEONASM 


Trăim de azi pe mâine 

între geneză şi apocalipsă, 

fără să observăm că ni se vând zile, 
la cântar, cu lipsă. 


ne prindem într-o horă cu vecia, 
fremătând alături de nicicând 

într-un allegretto, 

visând crâmpeie dintr-o poveste uitată 
în pinacoteca lui Tintoretto. 


un cântec de orgă mângâie vitraliile 
cu înstelări potop, 

noi ne adăpostim în casa întâmplărilor 
dintr-o fabulă de Esop. 

la braţ cu Heraclit, străbatem 

noduri şi semne 

ca să aflăm gustul unei existenţe 

mai demne. 


iubiri ancestrale în sânge, ne ard, 
pe cea mai înflăcărată, am adăugat-o 
într-un cocteil dinamitard. 


sfidând abisul, urcăm noi trepte spre zenit, 

în prejmă-ne veghează invidia 

c-un obraz ridat și cătrănit. 

ne trăim viața ca pe-o sărbătoare într-un basm, 
fără să știm că-i mai adăugăm 

un pleonasm. 


PRUTULE, MĂI PRUTULE 


De unde ai apărut, 
sărmane, Prutule Prut? 


niciodată noi n-am vrut 
să facem hotar din Prut. 


niciodată noi n-am vrut 
să curgă sânge pe Prut. 
o rană şi un durut, 
ne-au făcut răii din Prut. 


veniţi, voi români, la Prut 

să-l secăm dintr-un sărut ! 

nici esenţă și nici brut, 

nu mai rămână din Prut ! 

am visat sau mi s-a părut 

că nu mai vrem graniţă pe Prut? 


vrem să ridică un scut 
doar pe Nistru, nu pe Prut. 


și născut și nenăscut 
vor la Nistru, nu pe Prut. 


POEZIE îi; 


noi, românii, ne-am lăut 
și în Nistru, și în Prut. 


ECHIVOCITATE 


Mi-am îmblânzit singurătăţile cu tristețe, 
suspine și disperări înzigurate 

venite, într-un picior, să mă răsfeţe 
când chipu-ţi nu-ncepuse să se arate. 


casă cu foişor, eu mi-am făcut, 
cu trăsnete, tu mi-ai acoperit-o, 
cu păreri de rău și râs prefăcut, 
iar eu tot mai mult te-ndrăgesc, iubito. 


eu sunt răspunsul fără întrebare, 
tu ești întrebarea ără răspuns, 
eu, unu dinte numerele pare, 

tu, tocmai echivocul nepătruns. 


se prea poate să fie și invers 
cum toate sunt în acest Univers. 


MIRESMELE ALTUI VEAC 


Torcea, pe pripă, caier alb, bunica 

fir răsucit spre încâlcit trecut, 
bunicu-și vindea poveștile pe nimica, 
mie-mi zbura gândul spre necunoscut. 


iubirea doinea mereu pe ulicioară, 

cu voce de aramă, cânta frunza-n crâng, 
lumină pură curgea dintr-o vioară, 

vulcan se zbuciuma sub umărul meu stâng. 


ceva mă atrage azi spre rădăcină, 

mă arde depărtarea unui foc străvechi, 
patimi nestinse toacă vremea haină, 

o taină a clipei îmi bubuie-n urechi. 


se surpă-n mine visuri hazardate, 
cad umbre vagi de dincolo de lume, 
o obsesivă-ntrebare, în poartă, bate: 
viaţa e și blestem sau numai fum e ? 


SCRISOARE MAMEI 


Pășind pe pajiști de flori înmiresmate, 
înmiresmaite, 

grăbită să prinzi un colț de eternitate, 
de eternitate, 

ţi-ai croit unic și nesfârşit drum 
străjuit de plopi înalţi de fum, 

de fum, 

și ai plecati departe, 

tot mai departe 

și-o lume-ntreagă ne desparte, 

ne desparte. 

doar visul mai poate să te-ncapă, 

să te-ncapă 

când te mai zăresc un pic 

dincolo de-o apă, de-o apă. 

apa curge tot devale, 

tot devale, 

clipa-mi curge spre matale, 


spre matale... 


Incipio 

Plouă cu solzi de primăvară 
în măreţia Cuvântului, 

în mugurii sălciilor pletoase 
desfrunzind amăgirea, 
cristalele iubirii 

se rostogolesc 

pe coloana nevertebrată 

a văzului. 


Priveşte... 


Priveşte acest timp 

care se numeşte cuvânt 
încărcat cu fructele inocenţei, 
priveşte acest fagure de lumină 
care se numeşte inteligenţă 
trasând linia invizibilă a numelui, 
semnificantului, 


priveşte trupul aerului, neliniştea apei 


care se numesc frunzele fecundității, 
priveşte dragostea 
care se numeşte necunoscut... 


Să ne reamintim... 


Să ne reamintim că floarea de colţ 
e mărgăritarul munţilor, 
că apa e monument al naturii, 


să ne reamintim că lebăda 
e cântecul irealului, sublimului, 
că aerul e monument al naturii, 


să ne reamintim că stejarul 
e puterea indestructibilă a curajului, 
că Pământul e monument al naturii... 


Statică 


Mătasea incoloră 
a secundelor 
acoperă 

trupul nopţii 

cu giulgiul 
tăcerii... 


Matinală 


Răsare cugetul 

la marginea îndoielilor, 

briza aducerilor aminte 

acoperă fruntea izvoarelor, 

în priviri adevărul înoată asimetric, 
aripile dimineţii 

sapă brazde adânci 

de lumină 

pe orizontul de cleştar. 


g— 
A loan GHEORGHIŢĂ 

Dans 


Scheletul timpului 
alunecă pe gheaţa 
artificială a disimulării 
înroşind irişii 

în adâncurile întâmplării 
cu petele 

marii treceri. 


Son 


Şarpele originar 

a acoperit pământul 
cu aripile lui invizibile, 
limba de foc 
imperfectă, 

fiinţele şi nefiinţele, 
şarpele originar 
între două extreme 
priveşte 

fructul cunoaşterii — 
adevărul, 


Conexiune 


Lăstarul inocenţei 

pe fruntea picăturii de ploaie 
transparentă 

se-nvârte ca acele de ceasornic 
într-o altă dimensiune 

virgină. 


Puritate 


Seva adevărului 

urcă-n priviri 

ca lacrimile în corola de crin, 
taine surprinse în mantia 
tulpinii — 

magică lumină 

a pitorescului. 


Poezia 


Poezia 

era spălată de ape, 

bătută de vânt, 

era răsucită, contorsionată, 
spânzurată de cer, 

era oblică, dreptunghiulară, 
era înainte şi înapoi 

sau divină, 

parfum colorat şi întâmplător, 
poezia 

era un gând 

călcat de privirile serii, 

udat de transpiraţia tăcerii, 
poezia 

era o fiinţă, parcă fiinţă, 

o lumină, atât de lumină 
încât mă transforma 

într-o altfel de poezie. 


Rat 

Vasile GHICA 


SURÂSUL LUI ICAR 


Singurătatea nu se dezlipeşte de om nici după ce 
acesta urcă pe tron, pe soclu, ori pe cruce. 


Fiecare om este coresponsabil de pustiul din el. 


Orice urcuş e greu. Dar numai de sus se vede 
departe. 


Marile întrebări rămân. Mor treptat doar răspun- 
surile. 


Până şi cea mai banală reverie are în ea câteva 
conotaţii filozofice. 


Neastâmpărul cosmic din noi ni s-a dat să-l con- 
sumăm. Nu să-l ducem înapoi. 


Cum poţi să rămâi indiferent într-un Cosmos dol- 
dora de mistere? 


Filozofilor nu le-au mai rămas decât două mari 
necunoscute: misterul vieţii şi cel al morții. 


Ne epuizează setea de Absolut, dar şi groaza de 
absurd. 


Nu ştim dacă însuşirile paranormale sunt resturi 
din vlaga omului de altădată, ori arvuna din forța 
lui viitoare. 


Purtăm în noi eredităţi tot mai obosite. 


Ignoranţa a ajuns una dintre cele mai frecvente 
opţiuni ale omului contemporan. 


Fereşte-te să treci drept nesimţit de inteligent şi 
ostentativ de talentat! 


Sisif încearcă să ne convingă că şi absurdul 
poate avea un sens. 


Când metafizica întreabă, ştiinţa se preface că 
nu înţelege întrebarea. 


Subconştientul - acest vulcan aparent potolit, al 
eredității. 

În zona creaţiei, ştiinţa capătă aura şi strălu-cirea 
artei. 


Coabitează în noi şi vulturul, dar şi abisul de sub 
el. 


Capodoperele ne ajută să ne vedem sufletul. 


Ra 


AFORISME INA 


Festivalul Internaţional al Aforismului 


Ediţia a VII-a, Tecuci, 12-13 octombrie 2023 


Organizatori: Fundaţia „Pelin” și Biblioteca Munici- 
pală „Ștefan Petică” Tecuci 
e Concurenţii vor trimite câte 30 de aforisme nepu- 
blicate și nepremiate la alte concursuri. Lucrările vor 
fi prezentate pe o pagină nesemnată. Pe altă pagină 
vor comunica: adresa electronică, poștală, telefon și 
un CV de maximum 50 de cuvinte. 

Scriitorii consacraţi sunt rugaţi să trimită câte 20 de 
aforisme/10 epigrame pentru rubrica Hors concours a 
Antologiei. 

e Expedierea lucrărilor se va face în perioada 15 mai 
- 15 iulie a.c., pe adresa: vasghica gmail.com. 

e Se vor acorda: două premii Opera Omnia, Trofeul 
Festivalului, premiile I-III, premii speciale, premii de 
excelenţă, diplome, plachete, cărţi etc. 

e Participanţii se pot înscrie pentru prezentarea unor 
referate despre aforism/epigramă, dar și a unor amin- 
tiri, impresii (de la ediţiile anterioare), interviuri, recen- 
zii, pe care le vor trimite organizatorilor până pe data 
de 15 iulie a.c. 

e Conform tradiţiei, în prima parte a manifestării, 250- 
300 de elevi își vor etala, în faţa scriitorilor invitaţi (cca 
60), cunoștințele lor în materie de aforism. 

e În program: sesiune de comunicări, lansări de carte, 
prezentarea Antologiei Festivalului, ediţia a VII-a, 
2023, dezbateri, gala elevilor, turnirul aforiștilor şi al 
epigramiștilor, scurt concert de muzică clasică 

e Pentru „Gala laureaţilor”, premianţii vor pregăti câte 
10 aforisme, care vor fi citite în faţa publicului. 

e Pentru întâlnirile cu publicul, premianții și invitaţii de 
la „Secţiunea aforism” vor pregăti câte o serie de 15 
aforisme. 

e Invitaţii epigramiști vor pregăti câte un grupaj de 5 
epigrame/catrene sau 8 distihuri. 

e Întâlnirile cu publicul vor avea loc în școli, biblioteci 
și în Ateneul Pelin. 

Premianţilor și invitaţilor le recomandăm să facă o 
foarte exigentă selecţie a materialelor trimise pentru 
Concurs, pentru Antologie, dar și a celor prezentate 
în fața asistenţei. 

e Organizatorii asigură masa, cazarea și decontarea 
transportului (pentru distanţe mai mari de 200 de km). 
e|nformații suplimentare: Vasile Ghica, email: 
vasghica gmail.com 


Președinte de Onoare: prof. şi traducător Creola 
Thenault Băltărețu, doctorat obţinut la Univ. Paris 
Ouest 


Președintele Fundaţiei: Doru-Eugen Pelin 


Președintele Festivalului: Vasile Ghica. 

Nicu BREZOIANU 
VISUL BUNICULUI 


Bătrânul se așezase pe treapta joasă a casei noi din 
ogradă, contemplând verdeaţa muntelui și valurile 
diforme ale norilor cenușii ce brăzdau cerul. Privi înspre 
casa bătrânească. Acolo în stânga, se jucase odinioară 
cu o minge mică de culoare albastră. Se încăpăţâna să 
intoducă balonul scofâlcit prin ochiul de geam al pivniţei. 
Erau clipele lui de libertate dupa amiaza, înaintea 
întoarcerii Joianei de la păscut. Peste drum, pe un tăpșan 
petecii cu smocuri de iarbă, sub Grui, bătea țurca, iar 
seara se înghesuiau toți cinci, părinţi şi copii, în jurul 
farfuriilor cu lapte și a bucăţilor de mămăligă, așteptând 
zile mai norocoase. Acum îl dureau oasele, încheieturile 
scârțâiau, își simţea picioarele grele, turnate parcă într- 
un corset de plumb. Culesese ani după ani, mulţi ani 
trecuseră ca niște clipe efemere, felii de existenţă i se 
perindau prin fața ochilor stârnind emoţii confuze. 
Învăţase în clasele primare la școala veche din centru, 
în fiecare an schimbase sala de clasă și învăţătoarea. 
Apoi îl duseseră la Liceul de muzică la Craiova. Dar n-a 
fost să fie, violoncelul nu-i căzuse bine, așa că după ce 
se chinuise cu armata la un batalion de geniu, studiase 
geografia. Au fost anii lui cei mai frumoşi: cursuri intere- 
sante, profesori pasionaţi de meserie, excursii prin țară, 
viaţă veselă în cămin, iubiri neîmplinite, utopii. Vreo 
patruzeci de ani i-a învăţat pe elevi ce mare și miste- 
rioasă este planeta Pământ, ce bogată și săracă în ace- 
lași timp este Țara. 

Copilăria petrecută pe acest platou pietros suspendat 
deasupra Văii Satului, fusese o sarabandă a lipsurilor, 
dar gustase din plin libertatea și dragostea părintească. 
Acest colţ de rai i se cuibărise în suflet și nici prin gând 
nu-i trescuse vreodată că s-ar putea dezrădăcina întru- 
totul. Plecase prin repartiție guvernamentală într-un oră- 
șel transilvănean să-și facă meseria de dascăl, se căsă- 
torise, dar bătea săptămânal defileul Oltului ca să fie aca- 
să, unde îşi lăsase sufletul. Exersa acesi mit al eternei 
reîntoarceri, cu speranţa că într-o zi se va liniști și va ră- 
mâne definitiv. 

Bătrânul împuţinat la trup se ridică anevoie. Umplu 
roaba cu piatră și se opinti să o urnească. Greu, dar nu 
cedă, acum câţiva ani era o treabă atât de simplă. Un 
burez cernut de ploaie îi răcori faţa încinsă de efort. Se 
sim-ţea sufletește copilul neastâmpărat de odinioară 
încă, dar trupul i se mai încovoiase, coapsele i se sub- 


țiaseră și mușchii braţelor slăbiseră. Se opri să ră- 
sufle o clipă. Se așeză pe o tulpină de prun văratec și 
dechise telefonul privind cu satisfacție pozele nepo- 
tului, un altfel de copil : bucălat, cu ochii curioși ca 
două semne de întrebare. Îi semăna, un val de căldu- 
ră îi inundă coșul pieptului, se concentră pe imagini 
uitând că avea și alte treburi de făcut. | se întâmpla 
tot mai des să pregete înainte de a se apuca sa mun- 
ceasca câte ceva. Pierduse noţiunea timpului, breto- 
nul, concentrarea privirii și ridurile din mijlocul frunţii îi 
erau cunoscute. Era un copil - nepot frumos și vesel, 
privit de un copil - bunic obosit de viaţă. Rulă de câte- 
va ori imaginile, își scoase mănușa murdară și tastă: 
Mulţumesc. 

Telefonul sună strident și prelung. Privi ecranul, 
un apel Fun Curier. Tresări, îi sosise coletul, erau 
câteva cărţi pe care îşi dorea să le aibă în bibliotecă. 
Alerga poticnindu-se spre poartă, târșâind papucii 
jerpeliţi din plastic. Altă dată, pe vremuri, când era 
doar un copil de-o șchioapă, aștepta poștașul să-i 
aducă revistele preferate: Arici Pogonici și Cuteză- 
torii. Strânse la piept cărţile primite, ca și cum s-ar fi 
temut să nu le piardă. Se opri pe pragul bucătăriei de 
vară şi tăie cu înfrigurare fâşia de scotch ce sigila 
pachetul. În sfârșit, avea în mână Ascensiunea omu- 
lui a lui Jacob Bronovski, o mângâie afectuos ca pe o 
ibovnică dorită. Costase mult, dar merita. O va citi cu 
răbdare la iarnă, acum avea alte treburi prin grădină. 
Pe Pod, tot timpul se găsea câte ceva de făcut, cititul 
și învățatul erau activităţi de seară pentru zilele 
ploioase sau geroase. Se așeză pe un iabureti, găsise 
un pretext să mai răsufle câteva clipe. Deschise car- 
tea și începu să citească din romanul Femei. Subiect 
subțire, exces de alcool şi sex - povestea scabroasă 
a unui romancier și poet american de succes, scrisă 
cu talent. Afurisitul de Bukovski, îi trecu prin minte, 
scria ca și cum ar bea apă. Copilul-bătrân tresări, nici- 
odată nu se vorbise în casa părinţilor lui atât de urât, 
dar yankeul ăsta, întrecea orice măsură. După prime- 
le pagini se familiariză cu limbajul licenţios. Bucuria 
lecturii fu umbrită de un gând. Ana nu mai avea timp 
să stea cu el la povești, ceva nu mergea, nu înțelegea 
de ce trebuie să suporte o asemenea pedeapsă. Fiica 
lui cea mică era energică, avea personalitate și un 
suflet bun. O iubea, era trup din trupul lui, îl moște- 
nise, o ființă isteață și muncitoare. Îl ajutase la casa 
cea nouă. În clasa a X-a muncea mai ceva ca un 
salahor: descărca calupi de BCA, popi grei de brad, 
căra găleți cu mortar, săpa fundaţii. Acum ceva se 
rupsese. Nu-i mai răspundea la mesaje. Jobul la 
transnaţională îi acapara toată ziua. 

Copilul-bătrân se apropie de gardul vecinului : 

- Să trăiești Nea Culiţă, îl întâmpină acesta, neri- 
dicându-și ochii de Ia cuiul pe care îl bătea în peretele 
unui coteț. Mai ușor cu munca, că te-ai cam Împu- 
ținat! auzi ca prin vis. Tresări, copilul era Nea, oare 
cum se întâmplase? îşi reluă treaba. Se apleca din ce 
în ce mai greu, șalele se blocau câteva secunde și nu 
se mai putea ridica. Oare de ce Ana s-a schimbat? 
Dorise o casă mare a lui, a lor, o aveau. Aştepta cu 
nerăbdare seara să se odihnească în fotoliu, să 
citească în fața televizorului. Ce lux, nici nu îndrăz- 


nise să se gândească la așa ceva în copilărie. Citea 
(continuare în pag. 23) 

și butona tastele laptopului. Copilul - bătrân se juca, scria 
un jurnal. loana, fata cea mare plecase în Franţa de 
câţiva ani, din când în când o vizita, dar era atât de 
departe ! Renovase și casa mică moştenită de la părinți. 
Istina, soția lui profesoară de engleză îi fusese de mare 
ajutor, acum era plecată la nepot. Și toate acarateurile 
astea se făcuseră pe parcursul multor ani cu trudă, 
neliniști, cu împrumuturi la bănci și când ar fi trebuit să se 
bucure de rodul muncii lor erau plecaţi care-ncoiro. 

Ei da, asta e o carte pe care trebuia să o fi citit până 
acum, Doctor Jivago. O răsfoi și îşi aminti că îl interesa 
povestea războiului comuniștilor cu albii. Câtă neșansă 
pentru lumea civilizată, ca un grup de zurbagii bolșevici 
să pună mâna pe putere și să terorizeze sau să ucidă 
milioane de oameni nevinovaţi. Cuvântul comunism îi 
dădea fiori încă. Taică-său fusese arestat într-o noapte 
când el avea doar câţiva anişori. L-au chinuit vreo trei ani, 
l-au torturat fără să-l condamne, îl acuzaseră că ajutase 
partizanii din nordul Olteniei. Când se întorsese acasă 
avea o barbă mare, era slab, scuipa sânge, nu mai auzea 
bine. Îl torturaseră, dar psihic nu cedase ofițerul armatei 
regale. Îl așezau pe scaunul electric, îl băteau până 
leșina, iar când călăii urlau turbaţi să recunoască fapte 
pe care nu le făcuse, el le răspundea molcom, într-un 
dulce grai moldovenesc : 

- Dar eu, n-am făcut ninica | 

Își aminti cum, câteva luni se temuse de acest străin, 
după ce se întorsese din detenţie și nu înțelegea ce căuta 
în casa lor. Cu timpul s-au împrietenit și începuseră să 
muncească împreună pământul, nu-l angaja nimeni, doar 
era un dușman al poporului. Săpau grădina, cultivau 
cartofi, porumb, fasole , legume, creșteau vaci și oi, 
coseau pe Coastă, în Doabra, în Pleașă și la Plopi. larna 
munceau din greu, coborau fânul de pe munte cu 
târșurile trase de cai prin nămeţii uriași de zăpadă. 

Piciorul stâng îi amorţise, munca din copilărie 
lăsase urme. Copilul - bătrân se miră, altă dată nu i se 
întâmpla așa ceva. Spre nord peste Lotru, Țurțudanul 
părea că se lăsase într-o rână să se odihnească. Îl urcau 
primăvara cete gălăgioase de copii, mergeau să adune 
flori pe care le duceau la biserică în Joia Paștelui. 

- Vrei o ciorbă ? îl chestionă tanti Lala, sora cea mare, 
în timp ce arunca calului un maldăr de iarbă proaspăt 
cosită. Îmbătrânise și ea. Se agita toată ziua prin 
gospodărie. 

- Nu, mulțumesc, poate mâine, azi sunt balonat. 

Reîncepu căratul pietrelor cu roaba. Îi pusese o roata 
nouă cauciucată, care îi ușura munca. Taică-său avuse- 
se o roabă din lemn cu o roată din lemn, dar vremurile se 
schimbaseră, copilul bătrân avea acum o roabă din tablă 
cu roată cauciucată. Privi zarzărul sugrumat de mlădiţele 
sălbăticite ale viței de vie, care se unduiau printre crengi 
ca niște liane elastice. Durerile se acutizaseră, orice 
mișcare era ca o bătaie de ceasornic rablagit. Se înse- 
rase. Deschise radioul și ascultă știrile : Germania va re- 
duce timpul de lucru, exporturile s-au diminuat, se prefi- 
gurează o minicriză economică. Cutremure, inundații, 
incendii. Colţul acesta, din faţa șemineului, îi plăcea. Se 
ridică din fotoliu și deschise ușa, ploua liniștit, becul de la 
stâlp cernea o lumină difuză peste iarba umedă. Copilul 
- bătrân tresări, lumină ? își reaminti că în urmă cu mulți 
ani drumul era pavat cu piatră de râu, strada nu era 

iluminată, iar apa o aduceau cu căldările de la izvorul 
ce curgea în vale, sub un mal abrupt. 

Citi mai departe din Femei. Henry Chimanski 
ducea o viața boemă, dar scria în fiecare noapte 10- 
15 pagini. Realiză că pe Pod sub munte, nu va putea 
deveni niciodată scriitor, nu doar că nu stăpânea 
tehnica scrisului, dar aici întotdeauna avea câte ceva 
de făcut: cosit, plivit, săpat, stropit pomii, hrănit 
cățelul, privit cerul, ascultat clipocitul apei Văii Satului 
și țârâitul greierilor. Nu putea irosi ore bune, scriind 
câteva pagini demodate. Mai ales că de mână scria 
urât, se obișnuise cu laptopul, dar i se părea o treabă 
artficială, fără suflet. Oare de ce nu mai reușea Ana 
să vină în weekend, să fie împreună ? va pleca pe 
munte cu prietenii. Dar pe Valea Lotrului nu e munte ? 
se mira ca un copil nevinovat bătrânul. Ura trans- 
naționalele, îi răpiseră fetele lui dragi, și acum împle- 
tea plasa singurătăţii. Își dorise întotdeauna o familie 
numeroasă şi gălăgioasă, nepoți neastâmpăraţi care 
cu timpul ar fi trebuit să preia frâiele gospodăriei. 

Prinse din zbor o știre despre ieșirea britanicilor 
din U.E. Se gândi, premierul Boris Jhonson e un tip 
antipatic cu părul vâlvoi, convins că Brexitul este o 
sarcină divină. Hmmm, nu e chiar rău în U.E, unii pri- 
mesc subvenții grase, dar Pleașa rămânea tot neco- 
sită. Se împădurise, dacă ar trăi bătrânii ce i-ar mai 
beșteli pe urmași. 

Simţi furnicături ciudate în zona tâmplelor. Tresări, 
avea tensiune, munca din timpul zilei și gândul că 
Ana nu îl mai căutase de câteva săptămâni, nu-i 
căzuseră bine. Se ridică anevoie, urcă treptele cu un 
efort înzecit, agățându-se de balustradă. Se opri 
amețit în mijlocul camerei de la etaj și căută cu 
privirea cutia albastră în care își păstra medicamen- 
tele. Luase dimineaţă o pilulă, dar acum mai avea 
nevoie de încă una. Cercetă cu ochii împăienjeniţi 
pastila roz, o răsturnă în palmă, bulina avea o linie, 
era ceea ce căuta, atacand de 8 mg. Un semnal acus- 
tic anunţă mesajul. || citi: Nepotu/ doarme, azi a 
mâncat foarte bine şi tartină și banană - îl informase 
Istina. Copilul - nepot era cuminte. Copilul-bunic stin- 
se laptopul, deschise fișierul fotografiilor din telefon și 
își privi pe îndelete urmașul. Ochii i se umeziră, își 
aminti că ascultase Abba după-amiază, în timp ce 
muncea, cântând / have a dream. Se învioră, copilul- 
bunic avea un vis. Să-și vadă copilul - nepot alergând 
pe tăpșanul din faţa casei mari, acolo unde odată de 
mult bătea nestingherit țurca. Copilul - bunic se chirci 
sub plapumă, îşi făcu rugăciunea apoi se lăsă pradă 
gândurilor: greu e să fii scriitor, să pierzi timpul spe- 
rând în loteria succesului, oare mâine va ploua, va 
termina săptămâna asta de coasă, când vor veni 
meșterii să se apuce de gard, cum putuse bunicu-său 
dinspre mamă să cumpere atâta pământ, iar acum 
nepoții și strănepoțţii habar n-aveau care sunt hotarele 
locurilor moștenite ? Se strânse ghemotoc și adormi 
murmurând: 

- Mai am un vis, să-mi văd nepotul din Franţa aller- 
gând pe tăpșanul pietros din faţa casei noi, jucând 


furca |! 


sa BOEMA 


Ștefan ANDRONACHE 


Pamiil Șeicaru către George Tutoveanu 
Pe maryinea unei scrisori din 16 martie 1916 


După ce a absolvit Gimnaziul Real de băieţi din Te- 
cuci, unde l-a avut ca profesor de limba şi literatura româ- 
nă pe ardeleanul Justin Brânduşanu, Pamfil Şeicaru s-a 
hotărât să-şi continuie studiile la Liceul „Gh. Roşca Co- 
dreanu“ din Bârlad, prilej ce i-a permis să se familiarizeze 
cu mişcarea culturală de acolo, ceva mai intensă, dar şi 
să-l cunoască îndeaproape pe distinsul poet George Tu- 
toveanu căruia, pe tot parcursul vieţii, avea să-i poarte 
cele mai frumoase sentimente şi întreaga sa preţuire. 

La Bârlad, în prima etapă, a continuat colaborările sa- 
le la revista „Freamătul“ care, începând cu anul 1912, 
fusese preluată, de la Tecuci, de către folcloristul Tudor 
Pamfile, ce funcţiona ca ofiţer la Regimentul 3 Roşiori de 
acolo, întrucât, din lipsă de susţinători, publicaţia risca să 
se desființeze. Cum George Tutoveanu avea să devină 
directorul acestei publicaţii, Pamfil Şeicaru, elev fiind, se 
preocupă de redactarea cronicilor literare. 

Tot în reşedinţa judeţului Tutova, el a mai colaborat la 
„Răsăritul“, o gazetă de opinie destinată oamenilor din 
mediul rural, precum şi la „Propaganda conservatoare“, 
care i-a permis să se iniţieze, într-un fel, cu demersurile 
gazetăreşti de natură politică, domeniu pe care îl va 
valorifica, din plin, ceva mai târziu. Desigur că eforturile 
sale erau răsplătite şi cu un câştig lunar de 100 lei, ceea 
ce reprezenta, prin anii 1913-1914, un venit destul de 
consistent pentru vârsta lui (Mircea Coloşenco, Ziaristul 
total: Pamfil Şeicaru, în Români literară, nr. 27, iun. 2017; 
https://arhiva.romanialiterara.com/index.pl/numarul_27- 
28_17), 

În timpul studenţiei sale, petrecute la Bucureşti, unde 
a studiat dreptul, a lucrat şi ca pedagog la un pension de 
băieţi, oferindu-le elevilor interni meditații la istorie şi geo- 
grafie. Aici, şi-a reluat şi activitatea publicistică, el fiind 
prezent în paginile gazetei „Steagul“ al lui C.C. Bacal- 
başa (1914-1916) sau revistei „Ramuri“ ce apărea la Cra- 
iova. O parte din banii obţinuţi din scris îi trimitea şi suro- 
rilor sale care frecventau un pension din oraşul Buzău 
(Ibidem). 

Fiindcă din toamna anului 1915 P. Şeicaru, fusese 
încorporat la Şcoala de Ofiţeri în Rezervă din laşi, din 
primăvara anului următor ajunge să deţină, desigur pen- 
tru o perioadă scurtă de timp (între 28 mai şi 18 noiembrie 
1916) şi funcţia de redactor al ambiţioasei reviste de lite- 
ratură „Versuri şi proză“. În publicaţia din capitala Moldo- 
vei el ţine să însereze cu predilecție cronici inspirate de 
creaţiile literare ale unor autori remarcabili, printre aceştia 

Poetul George Tutoveanu Jurnalistul Pamfil Seicaru 


numărându-se: Nichifor Crainic, N. lorga, lon Pillat 
sau Mircea Rădulescu („Versuri şi proză“, laşi, V, nr. 
6-9, mai-iun. 1916). 

Întrucât România, spre sfârşitul verii anului 1916, 
intrase deja în război alăturându-se coaliţiei Antantei, 
el s-a văzut mobilizat, ca sublocotenent, în cadrul Re- 
gimentului | Mehedinţi. Din acel moment, timp de un 
an de zile, deci până spre sfârşitul lunii august 1917, 
el s-a aflat, cu neînfricatul său pluton de mitraliere, în 
prima linie a frontului, atât în zona Orşovei, cât, mai 
ales, în Munţii Oituzului, remarcându-se prin nume- 
roase fapte de eroism. 

Să ne oprim însă din expozeul nostru şi să reve- 
nim la începutul anului 1916, atunci când Pamfil Şei- 
caru concepe o epistolă pe care o adresează lui 
George Tutoveanu, aşa cum el mai procedase şi cu 
alte ocazii, în situaţia când îşi amintea de mentorul şi 
sfătuitorul său, cel care, în vremea anilor de liceu, nu 
ezitat să-l şi găzduiască în propria-i casă (Biblioteca 
Academiei Române - Bucureşti, Serviciul Colecţii 
speciale, fd. Scrisori, XLVII/17-6). 

Dorind să-i mulţumească lui George Tutoveanu 
pentru aprecierile sale referitoare la „articolul asupra 
lui |. Chiru Nanov“ [autor de povestiri ce publicase 
cartea „Pe căile profeților Palestrina“ n.n.], Pamfil Şei- 
caru ţine să-l înştiinţeze, pe 16 martie, şi despre o altă 
publicaţie referitoare la „Mimetismului literar“ al lui 
Oreste [poetul Oreste Georgescu era colaborator la 
mai multe reviste n.n.], „articol care a făcut mare sen- 
zaţie printre scriitorii care mă privesc acum cu teamă 
și respect, fără exagerare“. Şi pentru a-i confirma că 
se întâmplase chiar aşa, deci pentru că se dovedise 
cinstit şi necruţător, îi relatează o întâmplare la care, 
întâmplător, i-a fost dat să fie martor: „Era luni seara, 
după publicarea articolului. Ningea. Eram cu prietenul 
meu Dragnea și, prin dreptul Palatului Regal, mă 
întâlnesc cu M. Săulescu, M. Sorbul şi L. Rebreanu 
cari îmi fac un salut așa de respectuos de mi-a venit 
să râd. O tempora, o mores! [Oh vremurile, oh obice- 
iurile?]“. 

Totodată, îi aduce la cunoştinţă lui George Tuto- 
veanu faptul că mai are în lucru: o „critică literară“ (...) 
„asupra lui C. Sp. Hasnaş“, care tocmai publicase o 
carte despre „Condiţiile vieţii culturale a românilor din 
regat“, „un articol asupra lui D. Tomescu“ [redactorul 
intermediar al revistei „Ramuri“ n.n.], „în care pot 
avea libertatea morală necesară de a spune limpede 


adevărul“ despre el, pomenindu-l chiar şi pe „stupidul“ 
(continuare în pag. 25) 

Stamatiade [Al.T. Stamatiad, poet simbolist din grupa- 
rea lui Al. Macedonski, n.n.]. Printre dezideratele sale, 
imediate, figura, bineînţeles, şi fixarea „personalităţii lite- 
rare a lui Ștefan Petică“ pe care-l iubea şi aprecia mult ca 
poeti. 

După succesiunea de realizări şi deziderate din prima 
parte, spre sfârşitul misivei sale, Pamfil Şeicaru găseşte 
momentul potrivit şi pentru a i se confesa. Mărturiseşte 
că, o dată cu „revenirea soarelui cald al primăverii“ a a- 
juns a fi excesiv de nostalgic, dorinţa sa fiind aceea de a 
se simţi, ca altădată, adică „iarăşi în mijlocul naturii“ care- 
| reconforta şi îi dădea un nou impuls vieţii. Şi pentru că 
tot se referise la trecut, recunoaşte, la modul sincer, că 
nu i-au prea plăcut „cursurile greoaie“ din timpul stu- 
denţiei de la Bucureşti, la fel cum s-a simţit străin, copil 
fiind, şi de „sburdălnicia colegilor“ de liceu, demonstrând, 
într-un fel, faptul că nu a agreat lucrurile plicticoase şi 
neserioase. 

Pamfil Şeicaru încheie, înştiinţându-l pe cel pe care-l 
considera la fel de apropiat ca şi părinţii săi că, de Paști, 
ar fi posibil „să vină pentru câteva zile“ până la Bârlad, în 
„locurile atât de dragi“, visând astfel să-l poată revedea 
pe George Tutoveanu, dar şi „pe buna mamă Zoe [soţia 
scriitorului, n.n.], pe băieţi, pe mama mare“ pe care îi con- 
sidera, din cauza atâtor conexiuni anterioare, ca făcând 
parte din propria-i familie. Totuşi, el se teme că „va suna 
goarna mâine“ trebuind să abandoneze cu totul „visurile 
și dragostea și dorul“ în cazul în care patria îi va cere să- 
şi facă datoria. 


[Conţinutul scrisorii:] 


16 III 1916 
lubite Domnule Tutoveanu, 


Vă mulțumesc pentru felicitările pe care mi le-aţi adre- 
sat cu privire la articolul asupra lui |. Chiru Nanov. Imi 
este prieten și s-a cam supărat pentru articolul just. 
Înțelege critica, un fel de pețitoare a scriitorilor față de pu- 
blic. Însă, amicus Plato sed major amica veritas [MIi-i prie- 
ten Platon, dar el este un prieten mai mare]. Dar nu știu 
dacă aveți cunoștință <de> articolul meu asupra lui Ores- 
te „Mimetismul literar“. E un articol care a făcut mare sen- 
zaţie printre scriitorii care mă privesc acum cu teamă și 
respect, fără exagerare. 

Un fapt doveditor. Era luni seara, după publicarea arti- 
colului. Ningea. Eram cu prietenul meu Dragnea și, prin 
dreptul Palatului Regal, mă întâlnesc cu M. Săulescu, M. 
Sorbul și L. Rebreanu cari îmi fac un salut așa de respec- 
tuos de mi-a venit să râd. O tempora, o mores! [Oh 
vremurile, oh obiceiurile?]“. 

Acum am, pentru numărul viitor, două articole. Unul 
asupra lui C. Sp. Hasnaş // Critica literară și un articol 
asupra lui D. Tomescu în care pot avea libertatea morală 
necesară de a spune limpede adevărul. (...) 

Asupra stupidității lui Stamatiad, voi vorbi când va 
apărea și broșura. Atunci voi căuta să fixez și persona- 
litatea literară a lui Ștefan Petică. 

Încolo ce să vă spun? 

A(u) revenit soarele cald al primăverii şi dorurile nos- 
talgice. E o fericire dureroasă, o fericire diluată într-o va- 
gă melancolie, fericirea pe care ţi-o dă primăvara. Mi-e 
dor de Scutaru, aș vrea să-mi regăsesc iarăși singură- 
tatea ei, să mă simt iarăși în mijlocul naturii. Dacă ați ști 

Bărlad. Vedere din grădina publică cu bustul G. D. Palade. ch z 


Grădina Publică din Bârlad 


cum // mă apasă atmosfera greoaie a cafenelei? 
Orele de cursuri greoaie, stupide și seci în care numai 
frumusețea studentelor dă puţină viață și atrac-ție 
cursurilor. Viaţa studenţească. Sunt străin de cum am 
fost străin şi de sburdălnicia colegilor mei de liceu. 

Aş dori să vin la Bârlad, poate de Paște, să vin 
pentru câteva zile. Cât aș visa să vă revăd atât pe 
Dvs. cât și pe buna mamă Zoe, pe băieți, pe mama 
mare și locurile atât de dragi mie. Dar cine știe dacă 
nu va suna goarna mâine și va trebui să lăsăm visu- 
rile și dragostea și dorul și să pornim să ne facem 
datoria. 

Sănătate tuturora și dragoste. 

Cu respect, Șeicaru 


* Biblioteca Academiei Române - Bucureşti, Serviciul Colecţii 
speciale, fd. Scrisori, XLVII/17-6 

Vasile Dan MARCHIȘ 


SUSPIN VEGETAL 


Pădure cu al tău verde 
prezis la cacealma, 
împlinită doar în desene, 
vedenii 

și în coșmare, 

n-ai structură pe măsură 
să etalezi nici refugii... 
Lujerii rămași, 

reper improvizat 
amăgitor, 

jocul umil al copiilor... 


Referitor la această pădure 

doar numele-i persistă 

cum numele eroului 

pe cruce scris, 

cum viaţa, titlu la așteptare și vis... 
Pădurea aceasta-element de vorbire 
atașat ca restanţă în gramatică, 
doar de formă, 

pe lista de rezervă 

ca substantivele gen: fantasme... 


POKER PE POEZII 


Să joci poker 

fie și pe promisiuni electorale, 
dar să joci poker pe poezii 
cică cu autorizație e culmea... 


Căutând un coleg/poet 


nimeresc ca niciodată într-un club de pokerişti. 


Un "membru” din trupă 

mă primește inspirat ca-n poezie: 
"Acesta poate fi un poet /pokerist bun 
că dacă folosește aici 

fie și cacealmaua sa din poezie, 

ne duce și masa pe care 

se pun banii la bătaie... 


” Încerc să motivez că sunt în drum 
spre un concurs de literatură 
nu de "poker"... 


Sunt oprit din vorbă astfel: 

"De ce concurs vorbeşti prietene? 
Păi, ce crezi că facem noi aici? 
Concurs de ales fasole? 

Aici alegem bani!” 

Intervin iar: 

"Doream să spun să duc poeziile acestea 
la un concurs, deoarece sunt noi.” 
Un tip înconjurat de bani 

ca bibliotecarul de cărți 

îmi grăi parcă ofensat: 

"la auzi lume, ce crede prietenul 

că noi ne ocupăm de produse "second hand” 
sau de strâns materiale refolosibile/reciclabile 
ori sticle și borcane goale. 

Ne-ai convins că scrii tu poezii de valoare 

dar și noi pe dincoace nu suntem pixuri goale! 
Noi scriem cecuri! 

Hai pune poeziile acelea în joc 

să începem odată tura! 

Am făcut cărțile de poker după regula poeziei tale. 
Ține cărţi şi pune o poezie la bătaie!” 

Pun o poezie pe masă 

și în același timp sunt întrebat: 

"În cât ţii poezia asta, în o sută de euro, 

două sute?” 

Să nu par nici prea modest 

nici prea altcumva spun: 

"Păi cam cât spui dumneata atâta face!” 
"Așa, băiatule, mă încurajează tipul, 

Mai repede, că nu jucăm șah în poezii 

ci poker pe poezii evaluate în valută!” 

În câteva ture am pierdut poeziile puse în joc 
când tipul rosti: 

„Uite ce bun sunt 

că mi-am câștigat la poker 

până și statutul de poet! 

Dar taci! Rămâne între noi... 

Dacă mai vrei să joci cu mine poker pe poezii 
te fac poet în valută!” 


SUNTEM DUPĂ TOATE CELE VĂZUTE ŞI 
NEVĂZUTE UNUL ÎN CELĂLALT 
(Sau muza mi se destăinuie) 


M-ai stranie ca oricând 

muza m-a atras într-o cameră goală 
și mi-a rostit: 

"Pe care scaun crezi că poţi să stai 
când e vorba de mine?” 


Privesc în toate părțile 
dar nu văd nimic pe ce să mă aşez. 


Aud din partea muzei: 

“În percepția mea 

nu există "în faţă”, "în stânga”, "în dreapta” 

sau ” în spate”, 

ci doar în mine sau în tine! 

Când eu abia încap în gândurile tale, 

când mirarea ta abia mă încape, 

eu sunt glasul tău, 

cum toate cele văzute și nevăzute de care te miri... 
În acest sens care crezi că este scaunul pe care 
poţi să te așezi cu privire la mine? 

Oriunde ești, fie la munte, la mare, în câmpie, 
sau la hotare, precum la locuinţa ta, 

fie că stai pe un scaun ales, în camera din față 
sau pe scări afară, 

suntem prin toate cele văzute și nevăzute, 

unul în celălalt, 

(mă refer doar la mine și la tine) 

indiferent unde sunt ceilalţi faţă de tine... 


Ra 


26 


Si BOEMA 


Ana OPRAN 


Măștile eului liric în volumul de sonete 
"Paingul orb”, de Adrian Munteanu 


Salonul internaţional de carte de la Milano, din 2012, 
a acordat Premiul European pentru Poezie Nux scriito- 
rului român Adrian Munteanu, poet, actor de teatru, regi- 
zor și scenarist, cu o activitate prodigioasă pe tărâmul 
artelor. Potrivit organizatorilor, acest premiu este acordat 
„scriitorilor curajoși care s-au distins în lumea artistică și 
au adus o contribuţie culturală majoră pentru umanitate”. 

Volumul de sonete „Paingul orb”, Editura Arania, Bra- 
șov 2020, este o carte de excepţie atât din punct de 
vedere editorial, grafic, cât și al măiestriei la care ajunge 
poetul în arta sonetului, despre care afirmă: „poezia fără 
sonet este o pasăre cu aripă frântă”. 

Descifrarea simbolurilor incluse în titlu este un act 
hermeneutic ce se răsfrânge asupra întregului pe care-l 
formează volumul, luminând măștile plurivalente ale eului 
liric. 

"Paingul orb” e metafora poetului, a creatorului, cel ce 
urzeste pânza magică a frumosului din secrețiile propriei 
ființe. Dar pânza de păianjen, oricât de diafană, fragilă și 
frumos meșteșugită ar fi, este destinată să fascineze, să 
atragă și să prindă în mrejele ei prada spre a o transforma 
în hrană. Este, deci, o capcană. O modalitate a naturii de 
a atrage spre a devora. Unul de mijloacele luptei pentru 
supraviețuire în armonia crudă a ecosistemului.Oare 
frumusețea creată de artist, prin harul și combustia lui 
interioară, este devoratoare? Cred că la această 
întrebare se poate răspunde afirmativ, după ce ultima 
pagină a volumului va fi fost citită. Da, devorează pe 
însuși creatorul ei! Devorează pe cititorul substituit eului 
poetic, în măsura în care acesta vibrează la unison cu 
creatorul. „Orb” fiind (absorbit laboratorului interior, 
abstras facilului exterior), paingul e lipsit de apărare, 
fragil și vulnerabil asemenea albatrosului neputincios 
căzut din înalturi pe pământ, cu aripa înglodată peste 
scoicile strălucitoare (A/batrosul ucis, N. Labiş). Rever- 
berează în text celebrul poem baudelairian, chiar din 
motto-ul: „erai paingul de pe-o stea imensă/ hulpav 
măreț, dar urgisit și orb”, chemând în amintire celebrele 
versuri: „Poetul e asemene cu prinţul vastei zări/ Ce-și 
râde de săgeată și prin furtuni aleargă/ Jos pe pământ și 
printre batjocuri și ocări/ Aripile imense-l împiedică să 
meargă” (Ch. Baudelaire- Al/batrosu). 

O altă metaforă sintetizând artistic condiţia creatorului 
este cea a „fluturelui” care în alunecarea lui spre adâncul 
fântânii caută un „năvod” „să frâng în el căderea doar o 
dată”(sonetui 1). Arta e aspirație magică spre înălţare; , 
n-am cal de foc pe care adăpându-l/ să-l, fac să suie-n 

slăvi pe ghizduri/ și-ar împietri copita pe o rână/ ca să 
țâșnească - aer pur ca gândul”. Viața, însă, e 
vertiginoasă coborâre dinspre puritatea creatului 
primar( fluturele cu „trupul plăpândur” fiind un fel de 
Riga Crypto, materie moale, fragedă și pură pentru 
care întrebarea e „chin”) spre „glodul” adâncului din 
fântână și spre „tinna necurată”. Dualitatea dramatică 
spirit/ materie, creator/ simplă fiinţă umană creează 
tensiunea poetică în acest prim sonet care este o 
veritabilă „ars poetica” în negru. 

Poetul orb e un lisus răstignit pentru propria 
mântuire prin cuvânt, iar „ochiul rece-a căpătat 
albeaţă/ pierdut deplin sub nefertil cuvânt/ în timp ce 
cuie mi-au străpuns pe viaţă/ un gând căzut nevolnic 
pe pământ'(8). E, în același timp expresia unui strigăt 
în pustiu, o imposibilitate a comunicării atât prin văz, 
cât și prin auz într-un univers desacralizai. 

"Paingul orb” poate semnifica destinul, soarta, 
norocul ființei umane care intră în viaţă sub semnul 
necunoașterii, al hazardului, al tragicului „in incipio”. 
Un număr important din cele 120 de sonete sunt 
adevărate scene dramatice din viaţa cotidiană a 
năpăstuiţilor de la marginea societăţii, a dezmoșteni- 
ților sorții: boschetari, cerșetori, hoaţe, sinucigași, 
fiinţe dezaxate care, însă, nu de puţine ori păstrează 
în adâncul lor o aristocratică demnitate. 

lată-l pe cerșetorul jerpelit care „culcuș de țoale 
lângă zid împarte/ nu cere bani, de unde-i mai 
rămâne! atâta demnitate, vreau să strig/ salută demn 
și tace să-i amâne/ pe-acei ce ace-n inimă-i înfig/ aud 
că-n iarna cu ninsori hapsâne/ într-o înserare a murit 
de frig”. (Și mi-a venit în memorie, nu întâmplător, 
cântecul lui Geoges Brassens despre soarta amară a 
anonimului care se stinge neștiut în groapa săpată de 
el însuși, strecurat descret și sfios „pentru a nu-i 
deranja pe semeni”- Pauvre Martin!) 

lată-l pe omul străzii pe care, în trecerea noastră 
ipocrită prin viaţă, îl ocolim cu privirea sau cu pasul: 

(continuare în pag. 28) 

„gheboase urme, răsucite fuse/ şi semne-n carne de 
atâtea boli/ avea odată cinzeci de ocale/ și-acum din 
coaste supte scuipă tuse” (9). 

lată-l și pe copilul străzii, conceput mizerabil, nedorit 
de nimeni, alungat și de câini, blestemat încă din burta 
mamei la neacceptare și excludere: „ce greu mai e s- 
ajungi la coaja pâinii/ te clatini surd pe caldarâm și cazi/ 
strângând cu spaime în căușul mâinii/ un vis de ieri, 
neîmplinit nici azi”. Și galeria de figuri și scene cotidiene, 
de ipostaze tragice sau macabre ale existenţei umane 
continuă. 

În orașul „de curve agățând prin gări” bătrânul 
nepuiincios (degenerată neputimţă a trupului, amară 
neputinţă a sărăciei!...) se strecoară „cu pași ușori de 
vată” evitând tentaţia. „mai curge sânge, pofta nu se gată/ 
dar n-am mălai sunt doar un biet bătrân” (s17). 

Mirosul „lânced din spitale”, duhorile pestilenţiale de 
trupuri umane bolnave concurează cu „scursuri acide/ 
miros de fum și de cleioase bale/ de motorină” de afară 
(s 14). Viaţa însăși e o închisoare cu ziduri opace între 
care ființa umană se zbate dramatic: „prea strâmt e locu- 
n camera trăirii/ abia-mi pot duce mâna către gură/ ochi 
reci din storuri liniștea mi-o fură/ și vaietul a gâtuit 
zefirii'(16). Efortul eliberării din această existenţă 
stagnantă în care „prăfoase molii rod brocart de vise/și 
carii au pătruns în gândul mut” e susţinut doar de elemen- 
tul natural al nemărginirii („ cu greu ridic opaițul de lut/ 
sparg geamul cuștii cu mișcări decise/ şi sorb răcoarea 
mărilor tăcut”). 

Viaţa e un cimitir în care macabrul nu exclude puri- 
tatea lacrimii și visarea: „pe lângă ziduri stau figuri de 
ceară[|...]/ dar cioclii stau la căpătâi deoparte/ pe muri- 
bunzi nu îi ating de vii/ să nu-și mânjescă mâna ce 
împarte/ pomeni sărace în amurguri gri/ în șanțul pleoa- 
pei curg visări deșarte/ și clipele s-au năruit pustii” (s 12). 

"Paingul orb” este individul lipsit de propria-i viziune, 
căruia, acaparat de societate, îi este limitat câmpul de 
manifestare proprie, libertatea. Este tăiat și fasonat 
(trecut prin patul lui Procust) după canoanele vremii și ale 
lumii. Condiţia omului în istoria evoluţiei sale oscilează 
neîncetat între divin și luciferic: „ rostogolit prin colb strivit 
prin spaţii/ Sub ghilotina razelor impure/ izbit de vânt tăios 
ca o secure/ de-un anotimp ce-a îndurat mutaţii/ ieșit 
târziu la streşini de pădure/ privind trufaș ca să primesc 
ovații/ [...]/ insinuat printre zidiri obscure/ pe-a mântuirii 
frânghie îngustă/ [...]/ m-am tolănit pe-un instabil hamac/ 
cu viaţa-n jur și moartea-n trup injustă/ neîmplinit de-a 
pururi sfânt și drac”( s. 15). 

Universul poetic al acestui volum de sonete atât de 
originale prin conţinut și prin debordanta bogăţie lexicală, 
este unul tragic. Poetul pare să fi răscolit, precum Anne 
Ernaux (Premiul Nobel pentru literatură 2022) „prin ceea 
ce este de nedescris”: toate cruzimile vieţii, toate 
dejecţiile ei pline de trupuri scheletice, suflete degene- 
rate, bătrâni slinoși, curve obscene, mirosuri pestilen- 
țiale, ziduri sure și igrasioase, gunoaie, scursuri, zdren- 
țe...Adie în el efluvii din universul arghezian, cel din „Flori 
de mucigai”, sau din universul celebrelor "Fleurs du ma!” 
baudelairiene. Lumea nevăzută de la periferia marilor 
orașe, ascunsă luminii solare, mustind de jale, dezolare 
și isinuantă ameninţare în tenebrele întunericului! 


(ronicâ 22 
de (arte AZ 


Pe alocuri scenele imaginate aduc în amintire 
„cânticile ţigănești” ale lui Miron Radu Paraschivescu, 
cu amestecul lor de sordid și puritate, cu limbajul lor 
integrând cuvântul-crin alături de argoticul abrupt și 
crud. 

Dar ce caută Poetul şi arta sa în această lume a 
Urâtului? Menirea-i este ferm declarată și asumată, 
indiferent sub ce mască lirică i se ascunde vocea: 

„dar ce fac eu cu cel ce-ntinde mâna 
și-l văd cu ochii lui tânguitori 

Să-i scot cu râvnă apă din fântâna 

In care-și spală ochii de urdori 

Mai bine-i smulg canalului țâțâna 

Să intre aer în plămâni și pori” (s.42). 


Laura Maria ILEA 


„Deasupra mea, păianjenii țes vise...” 
Cronică de carte a volumului „Ochii nopții” de 
Cristian Mladin 


Așa începe una dintre povestirile scrise de 
Cristian Mladin în volumul intitulat „Ochii nopţii”. Un 
volum în care autorul ţine să ne reamintească faptul 
că există momente în viața noastră când timpul pare 
că și-a oprit curgerea. Asta simţi și când te pierzi cu 
totul într-o carte bine scrisă. lată-mă stând pitită aici, 
în camera mea, cu acest volum de proză scurtă în 
braţe şi având posibilitatea, în același timp, să mă 
plimb pe malul Mureșului, să privesc și să ascult 
marea, să fiu într-o grădină, să vizitez Sarmisegetusa 
sau să șterg lacrima ce cade pe creștetul copilului 
rătăcit. Unde a rătăcit? Vă las pe voi să descoperiţi 
asta. Cutreier aşadar pe apele mărilor și ale 
oceanelor și ajung chiar “Dincolo de viaţă”. „Mă 
cheamă Nikos, mă cheamă Stavros, chiar nu mai știu, 
gândea. Știu că am trăit o poveste numită viață. Cu 
bune şi cu rele." (Ape în amurg). lată-mă acum ajunsă 
pe planeta Atya pentru a savura asfinţitul. Unde mă 
va duce el? mă întreb. Autorul mă surprinde şi de 
această dată. Luptele, fiinţele, apele, planetele, toate 
sunt aparent în afara mea. Oare aşa să fie? Dacă mă 
cheamă Gulliver? Un fel de Gulliver al casei sau al 
camerei mele? Sau Dan, Daniel, Dorian ori Maia? 
Sau sunt doar un gând care se întâlnește în lumea de 
deasupra lumii cu alte gânduri? Să fiu eu însumi chiar 
întunericul înainte de a deveni mesaj? Tu, întuneri- 
cule, ești o ea sau un el? Sau ești vreun rebel, izgonit 


(continuare în pag. 29) 

dintre ai lui? Descopăr în acest volum atât de multe 
gânduri care mă macină şi pe mine. Yemayu, motanul 
meu, se cuibărește lângă mine. Tocmai citesc: „doar 
pisica pare să mă înțeleagă. Se cuibărește pe pieptul 
meu. Și simte. Ştie unde mă doare. Autorul apasă cu 
degetul pe rană. Nu vă spun unde anume doare, rămâne 
ca fiecare să-şi aline propriul surghiun citind această 
carte. 


Cristian Mladin 


plurisemantice. 
receptor. Dacă ii 


slujească intruna în acest 
gândului pentru sine, contem; 
Prof. 
Uneori autoironic, des, 
generoasa declarație de prieteni 
iubire a aproapelui, autorul nu este adeptul unor gesturi 
retulatorii de expunere a unor convenţii facile. [...] 
scriitura sa, refiexivitățile sale sensibile, refiexiile 


deschis spre o 
au, de ce nu, de 


acestuia devin iluminări din interior. Tocmai aceste 

reflexii ne dau dovada unui spirit care innobilează 
spusa lui 

Prof. Constantin Dehelean, 

Cenaclul „Luceafărul arădean 


Există [...] o spectaculoasă trecere dinspre real 

spre imaginar, care se intâmplă firesc, lin şi spontan, ca 

și cum ai relata o poveste. Între aceste granițe iși 
[i vei 


Gabriel Cojocaru, 
torilor din România 


“ Voi credeţi în semne?” întreabă autorul. Da! Pentru 
că lectura acestei cărți mă poartă și pe mine prin locuri 
pe care le văd doar în vis. Se întrevede şi aici motivul 
subteranei, motivul acelei nopţi a sufletului, iar asta mă 
încântă. Cum - aţi putea întreba - să te încânte una ca 
asta? Ei bine, precum în cazul autorului, şi din subterana 
sufletului meu au ieșit la suprafaţă cele mai crâncene 
coşmaruri, dar și cele mai dansante idei. Aceste gânduri 
invizibile pentru ochiul raţiunii, dar atât de vizibile pentru 
— paradoxal - lumea cea invizibilă, ne conduc prin timpul 
vieţii noastre atât de limitat. Aceste forțe, aceste iele care 
ne înspăimântă sau ne veghează și de care nu ne putem 
dezice cu totul, ne ghidează totodată să purcedem pe 
drumul promis. Dar oare să fie drumul promis tocmai un 
paradox? Ad astra per aspera? Cred că este! Privesc 
prin „Ochii Nopţii” pentru a-mi reaminti faptul că (și) acești 
ochi sunt creaţia Celui care ne-a dat viaţă întru Spirit. Și 
poate că nu ne rămâne decât să zburăm şi noi, cititorii, 
împreună cu autorul, printre realităţi neînţelese pe deplin, 
dar ghidate, precum spune C.G. Jung, tocmai de visele 
noastre. Vise care ne reintegrează în braţele Luminii, 
ajungând, nu să ne dezicem de materie, ci să o 
spiritualizăm întru reconcilierea cu adâncurile (da, 
adâncurile și nu înălțimile) Spiritului, prin iubirea menită 
a ne salva din tenebrele sufletului. Realităţi paralele, 
realităţi ce se întâlnesc şi se întrepătrund, toate îsi 
găsesc locul în acest volum. De ce mă gândesc atât de 
des la propriile mele experienţe de viaţă? mă întreb. 
Pentru că aceasta este menirea literaturii, să ne aducă 
împreună şi să ne reunească. Şi asta reușeşite cu har să 
facă şi Cristian Mladin. Citesc cartea și dispar, precum 
autorul, într-un roi de stele. Şi mă simt acasă. 

Maria FILIPOIU 
ZIUA PĂCĂLELILOR - ÎNTÂI APRILIE 


Ziua Păcălelilor - 1 aprilie - este ocazie când se 
fac diferite farse sau păcăleli. Trimiterea la o întâlnire 
inutilă a prietenilor sau alte farse inedite şi inspira- 
ționale sunt obișnuite în cele mai multe ţări europene, 
încă din secolul XVI. Obiceiul de a rezerva o zi pentru 
a face farse inofensive a fost relativ obișnuit în lume 
din punct de vedere istoric. 

O explicaţie a originii zilei păcălelilor este aceea 
că în anul 1564, când regele Franţei - Carol al IX-lea 
- ar fi mutat sărbătorirea „Anul Nou” de pe data de 1 
aprilie pe data de 1 ianuarie. Intrucât la vechiul An 
Nou (1 Aprilie) se obișnuia să se împartă cadouri, s- 
a continuat împărțirea de cadouri și după anul 1564, 
dar sub forma unor farse și glume nevinovate. 

„Greșeala lui Noe care a trimis porumbelul din 
corabie înainte ca apa să se diminueze, în prima zi a 
lunii aprilie, şi pentru a perpetua amintirea acestei 
eliberări s-a considerat potrivit, oricine a uitat o 
împrejurare atât de remarcabilă, ca să-i pedepsească 
trimitându-i într-o misiune aiurea sau imposibilă, 
asemănătoare cu acel mesaj ineficient, la care a fost 
trimisă pasărea de către patriarh”. (Caricaturistul 
Bertha R. McDonald - Harper's Weekly/ 1908 
- Harper's Weekley / Public Advertiser - 13 marie 
1769 (Londra) 

Izvoarele legendei 

Unii istorici susţin că ziua păcălelilor a apărut 
în Evul Mediu, când se sărbătorea Anul Nou în 25 
Martie, în majoritatea ţărilor, iar în unele zone ale 
Franţei, la 1 Aprilie. Cei care sărbătoreau Revelionul 
pe 1 lanuarie, râdeau de cei care îl petreceau pe 1 
Aprilie, prin inventarea păcălelilor din aprilie. Reve- 
lionul din 1 lanuarie ca Ziua de Anul Nou a devenit 
comună în Franţa abia la mijlocul secolului al XVI- 
lea, dar dată nu a fost adoptată oficial până în 1564, 
prin Edictul de la Roussillion, așa cum s-a cerut în 
timpul „Conciliului de la Trent” (1563). 

O referire neechivocă la Ziua păcălelilor din apri- 
lie, într-un poem (din 1561) al poetului flamand Edu- 
ard de Dene, despre un nobil care își trimitea slujitorii 
în comisioane prostești la 1 Aprilie, motivând schim- 
barea. 

Istoricii au scris că Ziua Păcălelilor datează din 
1582, când Franţa a trecut de la calendarul iulian la 
cel gregorian, așa cum a cerut Consiliul de la Trent, 
în 1563. În Calendarul Iulian, ca și în Calendarul 
Hindus, Anul Nou începea cu echinocțiul de primă- 
vară, în jurul datei de 1 aprilie, 

Oamenii care au întârziat să primească vestea 
sau nu au recunoscut că începutul anului nou s-a 
mutat la 1 ianuarie și au continuat să-l sărbătorească 
în ultima săptămână din martie până la 1 aprilie, au 

(urmare din pag. 29) 


devenit obiectul glumelor și farselor şi au fost numiţi 
"nebunii de aprilie”. 

Deși originile zilei păcălelilor nu suni cunoscute, exis- 
tă teorii legendare despre 1 Aprilie. Ziua păcălelii din 
aprilie a fost, de asemenea, o tradiţie consacrată în Ma- 
rea Britanie, înainte ca 1 ianuarie să fie stabilit ca 
începutul anului calendaristic. 

In 1686, John Aubrey s-a referit la sărbătoare drept 
„Ziua sfântă a proştilor” - prima referinţă britanică. La 1 
Aprilie 1698, mai mulţi britanici au fost păcăliți să meargă 
la Turnul Londrei, pentru a vedea „spălarea leilor”. 

În Ţările de Jos, originea Zilei păcălelilor din aprilie 
este atribuită victoriei olandeze din 1572 (capturarea 
orașului Brielle), când ducele spaniol (Alvarez de Toledo) 
a fost învins. 

„Op 1 april verloor Alva zijn bril' este un proverb 
olandez, care poate fi tradus prin: „La 7 aprilie, Alva și-a 
pierdut ochelarii”. „Bril” („ochelari” în olandeză) compa- 
rație pentru orașul în care s-a întâmplat. 

În vremurile moderne, oamenii au făcut eforturi mari 
pentru a crea farse elaborate de Ziua Păcălelii. Ziarele, 
posturile de radio și TV și site-urile web au pariicipai la 
tradiţia de 1 aprilie de a raporta afirmaţii fictive scanda- 
loase care au păcălit audiența. 

În 1957, BBC a raportat că fermierii elveţieni se 
confruntă cu o recoltă record de spaghete și a arătat 
imagini cu oameni care recoltează tăieţei din copaci. 

Tradiţii de Ziua Păcălelilor pe mapamond 

In Marea Britanie, o farsă de 1 Aprilie este dezvăluită 
prin strigătul „April Fool! la destinatar, care devine astfel 
„nebunul de aprilie”. într-un studiu din 1950 (realizat de 
folcloriștii loana și Peter Opie), s-a constatat că în Marea 
Britanie și în ţările ale căror tradiţii derivă din Marea Bri- 
tanie, aceasta continuă să fie practica, obiceiul încetând 
la prânz, după care nu se mai acceptă farsele. Astfel, o 
persoană care face o farsă după prânz este considerată 
ea însăși „nebunul/prostul de aprilie”. 

În Scoţia, Ziua păcălelilor din 1 Aprilie a fosi numită 
„Ziua Huntigowk ” - Ziua Cucului sau „ziua cucului/ 
nebunului”, sau (Lă Ruith na Cuthaige) „ziua umblării ca 
nebunul”. Farsa tradiţională este să ceri cuiva să trans- 
mită un mesaj sigilat care se presupune că solicită ajutor 
de vreun fel. De fapt, mesajul spune „Nu râd, nu zâm- 
besc. Vânează nebunul/prostul încă o milă”. Destinatarul, 
la citirea acestuia, va explica că poate ajuta doar dacă 
contactează mai întâi o altă persoană şi trimite victimei 
următoare un mesaj identic, având același rezultat. 

În Anglia, un „nebun/prost” este cunoscut sub câ- 
teva nume diferite în toată țara: „noodle”, „gob”, „gobby” 
sau „noddy'. 

În Irlanda, tradiţia este „trimite prostul mai depar- 
te”. Se încredințează „victimei”, o „scrisoare importantă” 
care să fie dată unei anumite persoane. Acea persoană 
ar citi scrisoarea, apoi i-ar cere victimei să o ducă altcuiva 
și așa mai departe. Scrisoarea când este deschisă 
conţine cuvintele „trimite prostul mai departe”. 

În Italia, Franța, Belgia și zonele francofone din 
Elveţia și Canada, tradiţia de 1 Aprilie este adesea 
cunoscută sub numele de „peștele de aprilie” (poisson 
davrilîn franceză, april visîn olandeză sau pesce 
daprile în italiană). Posibilele farse includ încercarea de 
a atașa un pește de hârtie pe spatele victimei fără ca 

acesta să observe. Această caracteristică de pește 
este prezentă pe multe „cărți poștale franceze” de la 
sfârșitul secolului al XIX-lea până la începutul 
secolului al XX-lea. Presa răspândețe, de asemenea, 
o poveste falsă de „Ziua Peștelui din Aprilie” și are 
o referire subtilă - farsă de 1 Aprilie. 

În Germania, o farsă de 1 Aprilie este uneori dez- 
văluită ulterior strigând „Aprilie, aprilie!” la destinatar, 
care devine „nebunul/prostul de 1 aprilie”. 

În Ţările Nordice, anezii, finlandezii, islandezii, 
norvegienii și suedezii sărbătoresc Ziua păcălelilor 
de 1 Aprilie ( aprilsnar în daneză; aprillipăivă în fin- 
landeză; aprilsnarr în norvegiană; aprilskâmt în sue- 
deză). Majoritatea presei publică o poveste falsă pe 
1 aprilie - un articol de prima pagină. Tradiţia a de- 
venit un eveniment de două zile și începe cu „vâna- 
rea gowk-ului”, în care oamenii erau trimiși după o 
pistă falsă (gowk este un cuvânt pentru pasărea cuc, 
un Simbol pentru prost) și urmat de Ziua Tailie, care 
implica farse jucate pe spatele oamenilor, cum ar fi 
fixarea cozilor false sau semne precum „loviţi-mă”. 

Aceste farse includ un pește de hârtie, care să fie 
lipiipe spatele unei persoane și să fie denumit 
„poisson d'avril” (peştele de aprilie), despre care se 
spune că simbolizează un peşte tânăr, ușor de prins 
și o persoană credulă. 

Există speculaţii că Ziua Păcălelii a fost legată de 
echinocțiul de primăvară, sau prima zi de primăvară 
în emisfera nordică, când Mama Natură a păcălit 
oamenii cu vremea schimbătoare și imprevizibilă. 

În Polonia - prima aprilis („primul aprilie” în lati- 
nă) ca zi de farse este o tradiţie de secole. Este o zi 
în care se fac multe farse, foarte sofisticate, care 
sunt pregătite de oameni, mass-media (face „infor- 
maţia” mai credibilă) și chiar instituţiile publice. Acti- 
vităţile serioase sunt, uneori, evitate, de teamă că fie- 
care cuvânt spus la 1 aprilie ar putea fi păcăleală. 
Convingerea pentru aceasta este atât de puternică 
încât alianţa poloneză anti-turcă cu Leonid | — sem- 
nată la 1 aprilie 1683, a fost retrodatată la 31 martie. 
Cu toate acestea, pentru polonezi „prima aprilis“ se 
încheie la prânzul zilei de 1 aprilie, iar glumele „de 
prima aprilis'", după acea oră sunt considerate ne- 
potrivite și neelegante. 

În Ucraina, ziua păcălelilor de 1 Aprilie este săr- 
bătorită în Odesa, cu numele - Humonia - în ucrai- 
neană ['ymopuna ( Humorina ). Această sărbătoare a 
apărut în 1973 (un festival dedicat umorului și satirei, 
organizat în fiecare an, a fost fondat în 1972). O farsă 
a zilei de 1 aprilie este dezvăluită spunând „[lepaoe 
Anpena, HukoMy He Bepro” („ Pervoye Aprelya, niko- 
mu ne veryu ")- care înseamnă „Întâi aprilie, nu am 
încredere în nimeni. Festivalul include o mare para- 
dă în centrul orașului, concerte gratuite, târguri stra- 
dale și spectacole. Participanţii la festival se îmbracă 
într-o varietate de costume și se plimbă prin oraş ne- 
bunește făcând farse trecătorilor. Una dintre tradiţiile 
zilei de 1 Aprilie este de a îmbrăca principalul monu- 
ment al orașului în haine amuzante. Din 2010, sărbă- 
torirea Zilei Păcălelilor include și un Festival Internaţi- 
onal de Clovni și ambele fiind celebrate simultan. 

În Spania și țările vorbitoare de limbă spaniolă 


(continuare în pag. 30) 

Ghiţă NAZARE 
CROAZIERĂ PE NIL de Petre GRIGORE' 


Autor a şase volume apărute în ultimii 10 ani, poezii, 
epigrame, proză scurtă, roman, Petre Grigore nu s-a 
bucurat încă de o publicitate adecvată ca scriitor. 
Debutează editorial în anul 2014 la Editura Axis Libri, cu 
un volum de poezii, epigrame și proză scurtă, continuă 
cu două romane, Pe marginea prăpastiei, vol. I-II, la 
aceeași editură, 2017-2018, și Efghenia, Editura 
InfoRapArt, Galaţi, 2021. Între timp, în anul 2020, 
valorifică într-un volum documentar-literar, un adevărat 
ghid turistic, experienţa trăită ca turist într-o Croazieră pe 
NI, la care adaugă trei povestiri din viaţa cotidiană, volum 
apărut tot la Axis Libri, la care ne vom referi în 
consideraţiile următoare. 

Cele 10 capitole ale Croazierei pe Ni] se constituie 
într-o pledoarie pentru călătorie, pentru istorie, pentru 
cunoaștere. Trecând peste prieteniile și animozităţile 
dintr-un grup eterogen de participanţi la croazieră, pe 
care autorul îi „încondeiază” adesea cu șarje specifice 
personalităţii fiecărui membru al grupului de gălățeni, 
descrie extrem de amănunțit, documentat, locurile 
traseului pe care l-a urmat, localităţile reper ale Egiptului 
antic, întâmplările prin care a trecut, realitățile cotidiene 
contemporane, pagini care pot reprezenta un ghid turistic 
binevenit pentru orcine ar vrea să parcurgă traseul 
respectiv. 

Aventura grupului, care are în prim-planul descrierii 
impresiile autorului, ale soţiei sale, Ema, și ale nepotului, 
Robert, începe cu orașul Hurghada, oraș care impre- 
sionează „prin ritmul construcţiilor și prin furnicarul de 
oameni veniţi să-l viziteze”, oraș care „beneficiază de 
ierni blânde și de veri mai puţin călduroase”, urbe în care 
„se află cea mai mare şi renumită moschee a orașului și 
probabil de pe tot litoralul Mării Roșii”. Pe drumul terestru, 
cu autocarul, excursioniștii au văzut „gamuze” păzite de 
copii, care se adăpau intrând în fluviu până la burtă. 
„Gamuzele, ne explică autorul, sunt vacile Egiptului. Ele 
se deosebesc de cele europene prin faptul că sunt 
extrem de slăbănoage, cu burţile secătuite, iar pe spate, 
în dreptul picioarelor din faţă oasele formează un fel de 
cocoașe asemenea cămilelor, dar de dimensiuni mai 
reduse”. 

Destinația următoare o reprezintă orașele Karnak și 
Luxor cu templele lor. In descrierea sa, autorul face uz de 
serioase considerații istorice privind antichitatea Egiptu- 
lui. „Portalul de intrare în incinta templelor este impresio- 
nant. Numele de templu din Karnak este impropriu, 
întrucât în incinta împrejmuită de ziduri înalte ce se 
întinde pe 17 hectare există mai multe temple, dintre care 
cel mai important pare a fi templul lui Ammon, zeul 
protector al orașului Teba, considerat și creator al Lumii. 
Apoi templul lui Mut, soţia lui și zeu al războiului și fiul lui 
Konsu, pare-mi-se zeul Lunii. De la intrare te întâmpină 
statuia lui Ramses al II-lea cu braţele adunate pe piepi...”. 
(p.41). Luxorul de pe malul vestic al Nilului oferă 
vizitatorilor alte surprize impresionante: coloșii lui Mem- 

non, „două statui gemene înalte de câte 18 metri, 
cioplite dintr-un singur bloc de piatră, care l-au 
înfățișat pe faraonul Amenhotep al Ill-lea; templul 
Ramesseum, zidit de faraonul Ramses al III-lea, 
faraon de o cruzime deosebită, „ordonând supușilor 
săi să taie organele genitale ale prizonierilor”; templul 
reginei Hatșhepsut, un templu atipic, săpat direct sub 
munte; mormântul lui Tutankhamon, despre care se 
spune că a fost cel mai bogat mormânt, dar bogăţiile 
sale, ca și masca de aur curat și mumia faraonului pot 
fi văzute la Muzeul Egiptean din Cairo; barajul și 
marea hidrocentrală de la Aswan, datorită căreia 
relicvele trecutului au dispărut, când „apa se scotea 
din canale cu roata trasă de animale”, fiind înlocuite 
cu pompe electrice. Aflăm, de asemenea, că „din 
cauza celor două baraje de la Aswan, navigația pe 
marele lac de acumulare, lung de cca. 500 de 
kilometri, din care 200 pe teritoriul Sudanului, nu mai 
este avantajoasă pentru turism, singura localitate 
egipteană în amonte fiind Abu Simbel, unde se află 
cele două temple salvate și strămutate de către 
UNESCO din albia fluviului, cel al lui Ramses al II-lea, 
ca și cel al reginei Nefertiti, soţia sa.” (p.61). 

Un alt popas a fost la Muzeul Egiptean din Cairo, 
la care se ajunge pe o stradă încărcată de istorie, 
semnificativ intitulată Strada Piramidelor, se trece pe 
lângă Grădinile Zoologice, până în dreptul insulei 
Gezira, „pe care se află nişte clădiri cu adevărat 
uimitoare, precum: Opera Hause, Muzeu de Artă 
Egipteană, Turnul Cairo etc.” (p.81). Apoi, vizitarea 
celebrului oraș Alexandria, îi oferă autorului volumului 
prilejul de a-și pune în valoare extraordinara capaci- 
tate de a asimila o mare bogăţie de informaţii cu sem- 
nificaţie istorică, oferindu-ne o adevărată lecţie de is- 
torie despre lulius Cezar, Alexandru Macedon, împă- 
raţii romani Augustus și Caracala etc., oferind viitori- 


lor vizitatori detalii despre Farul din Alexandria și 

Biblioteca din Alexandria. (vezi, pp. 86-96). 

Ultimul capitol, al zecelea, consemnează impresii din 
croaziieră, unele entuziasmante, altele dezamăgitoare, 
în funcţie de trăirile și de caracterul fiecăruia: „Nu am să 
uit niciodată croaziera pe NII!”, mărturisește o doamnă, 
iar alta este încântată de faptul că aceasta „A fost cea 
mai reușită excursie din viața mea!”, în vreme ce un 
domn își exprimă dezamăgirea că „nu am găsit nimic 
interesant în această excursie”, considerat de autor un 
„fanfaron”, care brava în fața grupului. De ce? Găsiţi 
răspunsul la pagina 98. 

Cele zece capitole ale cărţii - despre croaziera pe NII 
- sunt completate de trei alte povestiri (Un prieten nepre- 
(uit, O căsnicie de pomină și O victorie nesperată), care 
abordează aspecte din viața de familie, bucurii, contro- 
verse şi neînțelegeri, dispute pe teme de bani, studii, 
relaţia părinţi - copii, subiecte uneori banale. 

În concluzie, Petre Grigore merită din plin să fie citit, 
cărțile sale au substanţă, sunt inspirate din realitatea 
cotidiană, bine cunoscută de autor, dovedește cunoștințe 
solide de geografie, de istorie, de politică, are har de 
inspirat povestitor etc. Croazieră pe Nil poate fi conside- 
rată o carte document, un ghid turistic util pentru toţi cei 
care ar dori să urmeze exemplul autorului. Este ceea ce 
am dorit şi noi prin aceste considerații. 


“Petre Grigore, Croazieră pe Nil și alte povestiri, Editura 
Axis Libri, Galaţi, 2020 


Ra 


Lucia PĂTRAȘCU 
Angela BURTEA- TILICĂ 


O nouă analiză de carte pentru copii, semnată de o 
scriitoare care are în palmaresul său literar un număr de 
treisprezece titluri, cu volume cuprinzând poezie, proză, 
dar și literatură pentru copii, nu poate fi considerată decât 
o nouă portiţă deschisă spre sufletul autoarei de unde se 
revarsă, de fiecare dată, bucurii pentru copii. Amintim 
doar câteva titluri de carte pentru cei mici: „Ilinca și Matei” 
- 2002, „Magia prieteniei” - 2019 şi 2020, „Povestiri pentru 
copii” — 2022 și „Noroce!” - 2022, pentru a creiona cumva 
profilul Angelei Burtea, și ca scriitor pentru copii. Cu atât 
mai mult cu cât autoarea, profesor de învățământ primar, 
lucrând o viaţă cu cei mici, este membru al UZPR, are și 
o bogată activitate de jurnalist, iar în prezent este coordo- 
nator al Cenaclului Literar „Desti-ne Junior - Brăila” şi al 
revistei „Preţul cuvintelor”. Ambele destinate copiilor, 
împreună cu care se bucură, trăieşte clipe frumoase şi-și 
împodobește sufletul putând dărui, încă, pentru a le îm- 
bogăţi cunoașterea și a le modela armonios cărările vieții, 

în felul cum a făcut-o în toată cariera sa de cadru 
didactic. 

Această nouă carte pentru copii, o carte în versuri, 
intitulată „Tilică”, publicată la editura Rotipo - lași, în 
anul 2022, semnată de scriitoarea Angela Burtea, se 
bucură de coperta semnată de Anuţa Mazâlu şi dese- 
nele interioare, semnate de loana Jeni Similache și 
Anuța Mazâlu. Este o carte de 40 de pagini, o filadă, 
ce cuprinde 9 întâmplări despre Tilică, băiatul zbur- 
dalnic, cel care, uneori, nu pregetă să lase treaba și 
să meargă la scăldat, ori, asemeni altor copii, la cules 
fructe din livezile vecinilor. Face ceea ce face oricare 
copil de vârsta lui Tilică. 

Tilică nu este singur, în peripeţiile lui îl însoțesc 
prietenele sale, Lori și Dora, ori mâţa Contesina și 
cățelul Grivei. De fapt, Tilică este un copil bun, care 
ajută la treburile gospodărești, fiind harnic și conşti- 
incios. Ştie că face parte dintr-un neam bun: „Sunt 
lăstar de viţă bună, / lar din neamul strămoșesc / 
Mulţi mi-au dăruit lumină / Și n-am voie să gre- 
şesc.” (pag.23) şi că este de datoria lui să-şi cins- 
tească neamul și locurile natale, cărora le rămâne 
credincios, așa cum ar trebui să facă fiecare: „Nu la- 
ntreceri mi-este gândul / Ci la locul strămoșesc, / 
Ţara Vrancei mi-e pământul / Şi n-aş vrea să-l 
părăsesc! // ÎI cunosc palmă cu palmă / Căci din 
miezul său mă trag, / Mi-e şi tată, mi-e şi mamă, / 
Frate bun întreg meleag!” (pag.13). 

Cel de al zecelea titlu din carte „Învățătoarea” este 
o poezie de recunoştinţă, închinată de fiecare om 
celei care, pentru copilul aflat pe băncile școlii, des- 
chide calea spre cunoaștere. Acesta este recunos- 
cător:„Salut a ta venire în viaţa-mi de început, / Vei 
fi prin amintire salcâmul înflorit!” (pag.33). 

Astfel ar arăta prezentarea acestei cărţi, o pre- 
zentare făcută bref, pentru a arăta cititorilor despre ce 
este vorba. Însă această carte pentru copii mai mici 
și mai mari, scrisă în versuri armonioase, simple, 
lizibile la prima citire şi bune de memorat la următoa- 
rea, este mai mult decât atât. După ce că este o carte 
distractivă, amuzantă, cu întâmplări mai mult sau mai 
puţin cunoscute (câţi copii n-au râvnit la caisele, cire- 
șele sau merele de peste gard?), cititorul va constata 
că este şi o carte de colorat. Desenele alb-negru, cla- 
re şi expresive, adecvate fiecărui text, invită copilul în 
lumea culorilor, pentru a-și dezvolta imaginaţia și a-și 
exprima propria sa viziune artistică în stadiu incipient. 
Și iată cum, astfel, copilul este liber să-și facă propriul 
joc al culorilor, folosindu-și darul imaginativ bogat și 

(continuare în pag. 33) 

mereu imprevizibil. 

Pe de altă parte, cea mai împortantă caracteristică a 
cărții este latura sa lucrativă. Scriitoarea Angela Burtea, 
cadru didactic de o viaţă întreagă, consideră, ca forma- 
ție/deformaţie profesională, că o carte, mai ales o carte 
pentru copii, nu poate fi trimisă în lume, pur şi simplu, fără 
a încerca implicarea directă a micilor cititori. De aceea, 
fiecare poezie se termină cu un raţionament al autoarei, 
care trimite întrebări către micul cititor și aşteaptă 
răspunsurile lui. Este cea mai folositoare componentă a 
cărţii, prin invitaţia făcută copilului de a citi cu atenţie, a 
înțelege, a memora și a gândi cu înţelepciune asupra ce- 
lor citite. Este o diligenţă făcută cu dragoste pentru copii, 
cu empatie, ce se doreşte a fi o altă lecţie de învăţătură, 
un fel de „şcoala altfel”, prin care pildele din carte să 
limpezească mintea copilului. 

De aceea, cartea de versuri pentru copii „Tilică”, 
semnată de scriitoarea Angela Burtea, se arată a fi plină 
de interes pentru aceștia, scurtă, pentru a nu pune la 
încercare răbdarea lor și a nu plictisi interesul pentru citit, 
cu teme importante prezentate la modul ludic, în versuri 
simple, jucăuşe, o carte foarte necesară și binevenită, 
născută din iubirea ce niciodată nu dispare din sufletul 
unui dascăl. Admirabilă această insistență şi consec- 
venţă cu care scriitoarea Angela Burtea se păstrează în 
lumea minunată a copilăriei! 


Ra 


Mihai MARINACHE 


loan Gheorghiță sau certitudinea Poeziei. 


Se împlinesc, nu peste multă vreme, trei decenii de la 
debutul editorial al poetului nord-dobrogean loan Gheor- 
ghiță... Volumul de poezii Ora de identitate (ed. Porto- 
Franco, Galaţi, 1993), nu anunţa doar o nouă ivire în lu- 
me a unui poet, ci, caz fericit, consacra totodată destinul 
unui creator, descins, asemeni multora din generaţia sa, 
din constelația lirică Nichita Stănescu, afirmându-se însă 
repede pe o traiectorie care îşi căuta şi îşi găsea orgolios 
individualitatea. Căutarea orei de identitate se împletea 
totuşi pe fundal, cu sonuri discret detectabile în recurenţa 
unor motive poetice şi în presiunea unor structuri formale 
insuficient asimilate. Asemeni râului care îşi construieşte 
prudent şi impetios în acelaşi timp albia propriului curs, 
poetul tulcean se redefineşte insistent, sondând, intero- 
gând şi glosând pe marginea eternelor ipostaze ale unui 
eu liric autentic magia cuvântului, cântecul, gândul, artis- 
tul-călător prin timp, dar şi prizonier al acestuia, râul, sa- 
tul,singurătatea, străinătatea / înstrăinarea într-un Babi- 
lon modern, rutina, copilăria, iubirea. Numeroase cânte- 
ce care dezvăluie insondabile tristeţi amplifică aventura 
cunoaşterii prin cuvânt: „în trup sângele se mişcă precum 
un şarpe în comă, /doar gîndurile sunt în stare latentă - 
vizionare / frunze de rodie pe zâmbetul unui meteorit, / 
rupt în silabe cuvântul abia-şi târăştea abdomenu!”. (Ra- 
za de soare...) „într-o briză de cuvânt / moare-mă şi naş- 
te-mă” (Cântec) „nu muri cuvântule nud / să-ţi mai pipăi 
o dată / surâsul incandescent / ce-mi arăta amurgul / ca 
pe un singur ochi...” (Memento). Experienţa străinătăţii, 
trăită şi asumată deliberat, este resimţită dureros într-un 

neistovit plânset interior, însoţit adesea şi de accente 
de protest surd, de revoltă neputincioasă faţă de cei 
care au generat cumplitul exod, fatala migraţie a 
tinerilor în căutare de lucru într-o Europă obosită şi 
impermeabilă la elanul aspiranţilor abia sosiţi. Într-un 
asemenea cadru „prin căuşul palmei mi se scurg 
sentimentele,/ respir sacadat în seara târzie / 
singurătatea mi se-aşterne la picioare / precum o 
pasăre pierdută de stol”/. Eliberându-se greoi de 
recuzita stănesciană, de tiparele formale în care s-a 
cantonat de mai multă vreme, loan Gheorghiţă 
cucereşte încet dar sigur aliniamente noi, neexplorate 
prin tentativele îndrăzneţe ale neomoderniştilor sau 
ale generaţiei optzeciste. Decojind adevărurile 
primite sau imprimate prin şcoală, el explorează 
universul peşterilor sufleteşti şi trupeşti ale unui eu 
ruinat de contradicții, oscilaţii, antiteze şi regresiuni 
într-un trecut suportabil: „o, câtă încercare de a ieşi 
din propriul trup / cu faţa curată / de a ne blestema 
mâinile  iubindu-ne,  chemându-ne..."(Interogaţie). 
Încrezător până la obstinaţie în valenţele versului 
popular, poetul îl cercetează pe toate feţele, îl 
modelează într-o pastă nouă şi, în cupa astfel făurită, 
toarnă o substanţă plină de miresmele învăluitoare 
ale unei iubiri neîmpărtăşite, nefericite, dar imaginate 
şi trăite la cea mai înaltă temperatură: „hai, ui, ui, că 
nu-s iubit / dar bine demult murit,/ că-s străjer la 
poarta-n care / luna n-are căutare, / că sunt cer şi nor 
şi lume / fără trup şi fără nume”. Deşi are nostalgia 
celui desţărat, punând adesea în ecuaţie (şi în 
cumpănă) armonia valsului vienez cu satul şi pădurea 
de arini (îngropaţi parcă în amintiri şi în meandrele 
visului), eul liric nu glosează semănătorist, paseist şi 
desuet, ci vibrează conştient cu trăirile altui timp, 
uneori comprehensiv şi, adesea, vindicativ. După mai 
bine de un deceniu de peregrinări şi experienţe care 
l-au traumatizat, poetul îşi continuă odiseea 
identităţii, „prins între margini de exil”. Publică cicluri 
de versuri în reviste literare regionale şi naţionale, se 
bucură de includerea în câteva antologii, e premiat de 
presa românească şi diaspora, însă, editorial, revine 
în atenţie prin placheta „Emigrantiada” (ed. Harvia, 
Tulcea,2004). Păstrând proporţiile, titlul aminteşte, 
simbolic, de epopeea unui neam românesc, cu 
plecări către un tărâm miraculos al fericirii şi împlinirii, 
cu suferinţa cauzată de inadaptare şi refuz, cu 
umilinţa întoarcerilor repetate la vetrele părinteşti: 
„iată,am nevoie de puţină libertate,/ într-un trup 
imperfect/ în care ideile sunt ţinute între lacăte şi 
zăvoare/ tridimensionale..."(/ntr-un Babilon modern). 
Cel mai adesea limbajul este frust, pe alocuri crud, 
violent, poate chiar prea liber, direct şi vidat de lirism: 
„ori spectrul sărăciei e-atâta de mârşav/ încât ne-au 
condamnat la lungi pelerinaje,/ ori totul este putred, 
haotic sau bolnav/ şi nu mai sunt cuvinte, ori semne 
în colaje, / ori n-am luat nimic din mări mediterane,/ ori 
am luat prea mult din ţările din est,/ dar ne-am vândut 
destinul pe lire şi coroane/ păstrând machiavelic cen- 
timele din rest.” (Ori n-am luat nimic din mări medite- 
rane...). Volumul amintit cuprinde, pe lângă texte poe- 
tice de referinţă, o proză („Râul curgea şerpuind...”) şi 
un ciclu de versuri pentru cei mici. Proza, cu siguran- 
ţă, un posibil decalog al emigrantului dintotdeauna, se 
(continuare în pag. 34) 

ridică la nivelul vibraţiei descriptive eminesciene, cu 
pendulări între vis şi realitate. Eroul, muzicianul Est, „nu 
mai era el, copilul alintat al unor vremuri îndepărtate, 
talentatul, omul viitorului, ci o epavă pierdută în liziera 
pădurii de frasini, în care iubirea, speranţa încă mai 
străluceau miraculos”. Alte 11 texte, „Cântec” (fermecă- 
toare prin prospeţime şi un ritm straniu al muzicalităţii 
interiorizate), reiterează imaginarul liric cu care autorul 
ne-a obişnuit, copilăria cu toposul ei nord-dobrogean, râ- 
ul, satul, înstrăinarea, singurătatea, iluzia, strigătul în gol. 
Satul, aparent uitat, mai are încă energia, fie şi la nivelul 
visului sau iluziei, de a-l fortifica pe fiul rătăcitor („satul 
meu cu cai şi uliţi”, liziera pădurii de frasini, coarnele 
plugului, strigătul mierlei, boabele de grâu): „printre iluzii 
tot mai scumpe!/ din zi în zi şi-atât de rare/ stâng lângă 
mine-un colţ de ţară,/ strâng, parcă, semne de-ntrebare/ 
printre străini îmi vâtur leacul/ ca mierla ce se scaldă-n 
tril,/ un zâmbet alb, ciudat şi singur/ prins între margini de 
exil."(Printre străini...) Chipul iubitei, gândurile despre 
iubire din „spatele fiecărui cuvânt” şi tăcerile îndelungi, 
interferate continuu, sunt învăluite într-o lumină specială: 
„cum pletele-ţi curgeau pe umeri infinite/ ieşite dintre 
valuri dunărene,/ cum ochii tăi ca frunza de alun, ca 
merii,/ mai dobrogeni mă căutau, mai luminoşi (...) / 
clipele îmi călcau trupul,/ nopţile cu colţii de lună mă 
visau/ precum  cerbii prin dimineţile brumării..."(Cum 
pletele-ţi curgeau...) Câţiva ani mai târziu, loan 
Gheorghiţă decide să-şi restructureze creaţia de până 
acum într-o nouă arhitectură, reluând şi texte consi- 
derate emblematice pentru artist (cel puţin din cartea de 
debut şi 18 poezii din „Emigrantiada”), într-un volum, şi el 
cu nume emblematic, „Undeva la Poarta Raiului” (ed. Ex 
Ponto, Constanţa, 2010). Motivele cunoscute, reluate 
obsesiv, se instalează suveran, conturând accentuat 
personalitatea poetului. Ţinutul dobrogean, spre exem- 
plu, întruneşte toate atributele sacralităţii: „o, Dobroge, 
pământ din care/ renaşte eterna cetate Tomis” (Odă 
Dobrogei)... „Dunărea purifică secundele,/ sunetele clo- 
potelor purifică aerul...” (Dunărea...) „Minunile suverane 
(...) unele au munţi în priviri/ altele au ape curgătoare, cu 
deltă în inimi arhaice (...) dragostea mea plutind întâm- 
plător/ pe valuri dunărene.” („Minunile suverane”)... „Du- 
năre, Dunăre/ braţele ţi-s mugure,/ trupul de argint/ valul 
un alint,/ Dunăre, Dunăre,/ miezul cald, eşti sâmbure, / 
literă pe gene/ în dureri perene,/ Dunăre”. „Apele miraju- 
lui dobrogean” constituie, fără îndoială, calea care duce 
la „porţile raiului”, sintagmă revelatorie, devenită efigie 
pentru acest poeta artifex. Totuşi, mai mult decât în cele- 
lalte volume, se observă predilecţia creatorului pentru 
concepte, noţiuni abstracte, silogisme, paradox,bucuria 
de a defini şi a mărturisi, într-o sintaxă atent elaborată, 
despre „vibrații ascunse, absurde, imense, abjecte/ vi- 
sând pe pământul imaculat al răbdării,/ vibrații contorsio- 
nate, schimonosite/ prin valurile imposibilului..."(/ubire). 
Ceea ce se poate încă reproşa acestui talentat poet este 
dependenţa de tirania modelului absolut, Nichita Stănes- 
cu (în special versurile-definiţii, retorism, stilistică şi struc- 
tură uşor recognoscibile). lată, pentru a proba afirmaţia, 
tiparul discursului liric din poezia „Poetul diform": „Poetul 
diform mărturiseşte un întreg, îşi rupe bucăţica de la gu- 
ră/ şi-o întinde sângeratului,/ o dată mărturiseşte un în- 
treg/ şi spune câte şi mai câte despre iubire,/ bunăoară 


despre florile de arţar,/ despre gândurile nescrise ale 
unei pietre de hotar,/ altă dată, poetul diform mai 
mărturiseşte ceva/ dar fără să ştie ce,/ gesticulează, 
priveşte absent/ golurile dinlăuntrul şi dinafara lui/ 
necretându-şi sieşi...” Fără să absolutizăm, desigur, 
nota personală a multor texte poetice (altminteri, ad- 
mirabile prin dialectica ideilor) e dată de o anumită 
muzicalitate (obţinută prin rime speciale, versuri repe- 
tate de 3-4 ori în debutul unor secvenţe care compun 
tabloul poetic), de atmosfera elegiacă, de seducă- 
toarele expresii şi locuţiuni din Cântece, de insolitul 
metaforelor. llustrăm, în încheierea aserţiunilor noas- 
tre pe marginea volumului menţionat, cu acest superb 
catren dintr-un Cântec ultim al cărţii: „de când te-am 
cunoscut pe tine/ luna-mi albeşte iubirea tot mai 
ascunsă şi tot mai pură,/ fructul din coaja orei divine/ 
bate cu teamă, măsură din măsură...” Volumul de 
versuri „Solzi de primăvară” (apărut la aceeaşi renu- 
mită editură constănţeană, 2012) confirmă, după do- 
uăzeci de ani de la debut, puternica personalitate 
artistică a lui loan Gheorghiţă, dând de ştire, mai mult 
decât convingător, că sigiliul marii poezii este păstrat 
în mâini sigure pentru totdeauna. Dureroasa, coniti- 
nua aventură a cunoaşterii sinelui îl marchează pro- 
fund, poetul invitându-l pe lectorul mai puţin grăbit, în 
imperiul trăirilor acestui „timp/ care se numeşte 
cuvânt/ încărcat cu fructele inocenţei”.(Priveşte...) şi 
hărţuindu-l neîncetat în himerele sale. Originală (şi nu 
uşor de descifrat în unele sintagme), metafora solzilor 
de primăvară era anunţată încă din textele finale ale 
cărţii tipărite cu doi ani mai înainte „Undeva la Poarta 
Raiului”: Fata Morgana! şi-a lăsat fantasma/ la porţile 
raiului/ însolzindu-şi iubirea/ în apele mirajului/ dună- 
rean”.(Sirenă) „...coji de dor/ pe mere coapte! învelite- 
n solzi de noapte...”(Cântec de dor). Într-un /ncipio cu 
caracter de artă poetică din noua sa operă, poetul se 
confesează tulburător: „Plouă cu solzi de primăvară/ 
în măreţia Cuvântului, în mugurii sălciilor pletoase/ 
desfrunzind amăgirea”. În Lied surprinde un trup 
„acoperit cu solzi de sirenă”, iar în altă parte „năvodul 
serii (...)/ imploră/ aripile timpului/ mai argintii/ decât 
solzii cunoaşterii..."(Rondo). Visător în eternitatea 
prezentului, călătorind însetat prin pletele nesfârşite 
ale realului (cum îi place, din ce în ce mai des, să se 
definească), poetul îşi construieşte, ameninţat fiind 
din toate direcţiile, o platoşă care să-i apere trupul „tot 
mai incolor/ şi tot mai difuz,/ şi tot mai însetat de 
iubire!”, care ascunde „sufletul meu stâncos, colţuros” 
(Mărturisire), oglindit în intimitatea-i precară „casă de 
amanet, casă de cămătar,/ vânzător ambulant de 
iluzii..."(lată-mă...). Permanenţa autoflagelare a eului 
are nevoie, desigur, de curaj, dar şi de cuvânt, pentru 
a devoala sau a ascunde voit zbuciumul „sunt stânca 
din care am fost, totuşi, cioplit miraculos/ cu adieri de 
vânt, cu lumină/ mi-au crescut atâtea clipe-n grădi- 
nă.../ doamne, în gaura gropii din care am fost scos...” 
Această stâncă „necioplită destul de frumos/ pierdută 
prin nori de cuvinte” augmentează şi alte posibile 
conotaţii ale titlului recentei cărţi a poetului nord- 
dobrogean, sensibil la „verdele cuvânt/ născut, sfânt”, 
căruia ploaia i-a dat „veşnicie/ aură şi ie”, destinat 
fiind să împartă la cină „pâine, vin, lumină” (Cântec). 
Metafora, stea polară a demersului său liric, străful- 
(continuare în pag. 35) 

geră universul ideatic care caută şi reuşeşte, din ce în ce 
mai mult şi mai clar, să-şi găsească propria albie şi 
parcursul sigur, identificabile pe o hartă poetică a repre- 
zentanţilor generaţiei lui: „Mătasea incoloră/ a secun- 
delor/ acoperă/ trupul nopţii/ cu giulgiul tăcerii...” (Sta- 
tică)... „Scheletul timpului/ alunecă pe gheaţa/ artificială 
a disimulării/ înroşind irişii/ în adâncurile întâmplării/ cu 
petele/ marii treceri.” (Dans) „plouă cu lapte de matcă/ pe 
obrazul neted/ al fagurelui/ tristeţii..."(Plouă) „se sparg 
sufletele toamnei târzii-/ stropii candelabrelor/ uitate.n 
recele absolut..."(Zgomot). Lucrate cu măiestria unui 
bijutier exersat, multe poezii tind să-şi piardă individuali- 
tatea, devenind piese ale unui monolog nesfârşit: „Res- 
piraţia tânără/ a valurilor/ lovind/ coarnele subcon- 
ştientului/ până dincolo/ de cunoaştere (...)' (Exube- 
ranţă). lubirea, timpul, gândul, tăcerea, migraţia cuvin- 
telor, sângele, realul, solzii cunoaşterii, uitarea, ferici- 
rea,copilăria, sinele, singurătatea, cântecul, depărtarea — 
iată teme şi motive, indubitabil frecventate dintotdeauna 
de marile spirite ale poeziei, însă, de data aceasta cu o 
îndrăzneală specifică unui nou cuceritor de teritorii lirice... 
Indelung încorsetat de un imagism strivitor (Eminescu, 
Bacovia, Blaga, Stănescu), loan Gheorghiţă reuşeşte, în 
urma unor experienţe sisifice, să-şi cunoască sinele, să 
ia în posesie câmpuri întinse din spaţiul neexplorat şi, 
deci, neinterogat al Poeziei: „tăcerea/ migrează-n cuvin- 
te/ precum încolţitul nuferilor/ pe tăişul secundei..."/ (Doar 
iubirea). Poezia „Semne” ne propune, cu un plus de 
certitudine, fizionomia unui artist pe deplin cristalizat: „A- 
nmugurit singurătatea/ pe ramuri de arbuşti/ încercănaţi,/ 
surzenia frunzelor/ loveşte aerul/ ca un cântec de lebă- 
dă,/ a-nmugurit singurătatea/ pe trupul de arini/ înfome- 
taţi,/ obezitatea secundelor/ sparge tăcerea/ sticloasă/ în 
mii de cuvinte...” Printre construcţii riscante, lovite de 
preţiozitate „surzeniile violacee ale sunetului”, vălul me- 
lancoliei grele acoperă o iubire care, deşi risipită prin 
miile de cioburi ale memoriei, mai are încă puterea de a 
trezi la viaţă sufletul cernit al poetului: „numai tu/ înde- 
părtată iubire/ cu plete prelungi de lumină, / numai tu/ vei 
învăţa cerul/ să vorbească,/ să-mi atingă genele/ până 
dincolo de lacrimi...” (Numai tu...) „pe miezul/ ocularului 
de pelin/ cresc melancoliile/ ca fructele de aduceri-amin- 
te,/ ca infinitul pe creştetul nopţii,/ ramurile i-au adormit/ 
lângă verdele tot mai îmbătrânit/ şi mai singur...” (Mai). 
Satul etern, vindecător de nevroze, rămâne insula de 
echilibru, lumină şi speranţă a rătăcitorului modern, locul 
binecuvântat prin care descoperă pământul „cu care mi- 
am uns rănile copilăriei”. Nimic desuet, nimic paseist în 
redescoperirea acestui tărâm edenic, propulsat în tăriile 
visului şi cântat cu înfrigurare peste tot în lume, devenit, 
în sfârşi, şi un spaţiu al identităţii poetice (spicele câm- 
pului, izmă, arini, ştir, lăstari, grind, iezi, cântec de buhă, 
ceas de colind...): „Curg spicele câmpului/ prin sângele 
meu, / şi-n tâmple/ port maiestuos/ un caval...” Fiecare 
motiv poetic ar putea fi ilustrat semnificativ, lectorul 
adunând, cu bucuria descoperitorului de comori, nume- 
roase diamante presărate prin toate locurile călcate de 
„preaîncercatul Sisif' (Cerc) .Fascinat de real, de miile de 
ipostaze sub care acesta se înfăţişează, deşi „mama 
doar mă simte/ în burta misterioasă/ a realului.” (Vox 
maris), cu deschideri adesea stridente pentru inovațiile 
formale şi lexic derutant (dezîmpăcarea, transhumantică, 

adiaforă, mă apune încet, a-nsurzit, a-ncernit, nepre- 
văzutele, neauzitele, nevăzutele, mi-am înfrunzit, îm- 
prăştiatu-mi-s-a), poetul loan Gheorghiţă se înscrie, 
cu ceritudine, pe traseul plin de spini al marii poezii: 
„lăsaţi-mă să cânt/ pe o pană de lebădă, pe o undă 
de nai/ însingurându-mă pe un bulgăr de pământ, pe 
o scânteie de rai...” (Lăsaţi-mă...). 


Ra 


(urmare din pag. 30) 


(și Filipine), este o festivitate foarte asemănătoare 
cu Ziua Păcălelii de 1 Aprilie, dar este sărbătorită la 
sfârșitul lunii decembrie (27, 28 sau 29) de Ziua 
Sfinţilor Inocenţi -„Dia de los Santos Inocentes “. 

Turcia are un obicei cu farsele zilei de 1 apri- 
lie. Farsele și glumele sunt de obicei verbale și sunt 
dezvăluite prin strigătul „Bir Nisan!” (1 Aprilie! ). 

In lran se numește " Dorugh-e Sizdah" (min- 
ciuna celor treisprezece), când oamenii și mass- 
media fac glume pe 13 Farvardin - echivalentul lui 1 
aprilie. Este o tradiţie care are loc la 13 zile după Anul 
Nou persan. În această zi, oamenii ies și își părăsesc 
casele și se distrează în aer liber, mai ales în parcuri. 
Este consemnat că s-au făcut farse de această 
sărbătoare din 536 î.Hr. în Imperiul Ahemenid, care 
se întindea pe teritoriile: Iranului, lracului, Afganis- 
tanului, Uzbekistanului, Turciei, Ciprului, Siriei, 
Libanului, Palestinei și Egiptului de acum. 

In Liban, o farsă de 1 Aprilie este dezvăluită spu- 
nând în traducere „Minciună de 1 aprilie”), după ce 
farsorul plămădește gluma (păcăleala sau minciu- 
na). 

Ziua Păcălelilor în România 

In România, farsa de 1 Aprilie este dezvăluită 
spunând celui păcălit: „păcăleală de întâi aprilie”. 
Acasă, la serviciu, între prieteni şi colegi se fac glume 
cu minciuni, apoi se spune „păcăleală de întâi aprilie!” 
In mass-media, cu ocazia zilei de 1 aprilie se difu- 
zează ştiri senzațţionaliste, neadevărate, ca păcăleli, 
care sunt dezminţite ulterior. Tradiţia mai spune că 
farsa trebuie să aibă loc înaintea prânzului. Acest 
obicei s-a instalat încă din secolul al XIX-lea. 

Totodată există superstiţia că nu trebuie sub nici o 
formă să te căsătorești pe data de 1 aprilie, întrucât 
bărbatul se va afla sub papucul soţiei. De asemenea, 
toţi copiii născuţi în această zi vor avea succes. 

În tradiția populară românească, 1 aprilie mai este 
numită și ziua păsărilor, pentru că se crede că atunci 
cântă cucul pentru prima dată. 


Rat 


Coralia DRĂGAN 


Învăţături de la Seneca 


Învăţ de la Seneca-filozoful 

Că nu sunt nicăieri 

Când ființa-mi este pretidindeni; 

Că „Virtutea singură oferă o bucurie trainică” 
Dar trebuie să ne grăbim, 

Să nu încetăm a ne strădui, de fiecare dată. 


Să nu merg pe urmele bătătorite ale altora 
Că doar, voi pierde timpul şi nu voi găsi nimic; 
Să nu culeg de la alţii vorbele frumoase 

Ci, să le scot la suprafaţă 

Din ce-i al meu și astfel, 

Scrierile-mi vor deveni faimoase. 


Spiritul să-mi fie belșug de măiestrie, 
Precepte, pilde din multe epoci străine 
Dar adunate într-un unic fel, să fiu eu; 
Să părăsesc plăcerile lumești 

Ce sting vigoarea și o moleșesc. 


Să nu-mi adun averi pe-acest pământ 

Căci sunt capcane pentru un suflet sfânt; 
Să-nvăţ să nu mă rătăcesc în spaţiu și în timp 
Căci mă voi pierde într-un infinit 

Și preţu-i mult prea scump și mărginit. 


Să știu să am măsură, cumpătare 

În tot ce am primit aici, sub soare, 

Să am acel sentiment de omenie 

Ce-mi ţine-n frâu intenţii de trufie; 

Să cercetez virtuțile una câte una, 

Din sferele cerești să-mi împlinesc făptura. 


Că m-am născut pentru-a împlini un bine, 

Să nu-mi las nobile instincte-n adormire; 

Să-nvăţ că „Sărăciei multe îi lipsesc, avariţiei toate”; 
Că defectele îmi vor fi blamate 

Și-n versuri să-mi înserez precepte sănătoase 

Căci lanţurile strâmte ale poeziei măiastre 

Dau multă viață gândurilor noastre. 


POEZIE îi, 


Ai auzit de-acel tărâm de nicăieri 

ce-i veșnic plin de soare, de flori 

și păsări zburătoare cu aripile-ntinse 

în zarea brăzdată de culori rupte din Rai? 


Tărâmul de nicăieri 


Cu zâne ce se-nvârt în hore 
înlănţuite-n pletele-aurii 

pe-un câmp de-un verde pur 
și mătăsos ca feciorelnic nur ? 


C-un cer plin de mister, 

adânc şi nepătruns în albu-i sidereal, 
cu norişori pufoși plutind 

ca pe un veșnic și blând val ? 


Pe-acest tărâm de nicăieri 
visez s-ajung cândva, și eu 
și să plutesc ca-n somn, ușor 
între pământul meu și cer. 


Să simt acel adânc mister 

fără de griji și fără norii grei, ploioși, 
să fiu doar zâmbet și surâs 

cu sufletul ușor și cât mai sus. 


Să pot s-adorm cu vise ca în basme, 
fără coșmaruri, fără frici 

și zorile să-mi bată la fereastră, 

să simt că mă ridică blând, 

spre steaua noastră. 


Privește doar... 


Privește cerul și vezi că-i primăvară; 
E mai senin, mai vesel 
Și îți zâmbește iară. 


Privește pasărea în zboru-i ancestral 
Ce vrea să i te-alături, 
Să te înalţi cu sufletul, măcar. 


Privește soarele timid, ce strălucește; 
Lumină îţi aduce-n viaţă 

Și întunericul ţi-l risipește. 

Privește mugurul în floare 

Cum dă să înflorească, 


Să-ţi bucure privirea-n căutare. 


(continuare în pag. 37) 

Privește-i pe copii, cu feţele senine 
Ce bucuria şi-o exprimă 
In joaca lor, prin parcurile pline. 


Privește gâza ce-a ieșit la soare 
ȘI-I fericită că trăiește 


Deși, e-o mică călătoare. 


Și-n toate ai să vezi că-i primăvara; 


Minunea ce ne aruncă din iarna grea, povara 


Și ne avântă spre culmi nebănuite, 


Să ne dorim din nou, să fim îndrăgostite. 


Pivește doar... 


Umbre... 


Mă văd prin umbra vieţii mele 

Și sunt confuză de-i a mea, 

E mult prea grea și mult prea sumbră, 
E ca o hartă-n urma mea. 


Sunt drumuri prea întortocheate 
Întrepătrunse-ntr-un mister 

Și nu știu de-i trecutul propriu 
Sau e un vis din nopţile cu ger. 


Sunt umbre prinse-n ochiul minții, 
Sunt doar contururi fără chip 
Și-ncerc să mă descopăr printre ele, 
Nu reușesc, renunţ și plec. 


Plutesc între un vis și realitate, 
Îmi e prea bine sau prea rău 
Și nu știu de e zi sau noapte, 
Dar știu precis că-i viața mea. 


Mai știu că viaţa-i o poveste 
Ce-o poţi piti între coperţi, 
S-o scrii în versuri repetate 
Sau, 

s-o aşterni în armonii. 


Și viaţa mea e o poveste 
Cu multe versuri, armonii, 
Dar și cu multe file-ascunse 
Între coperţi prea ruginii. 


Ra 

BALADA POETULUI SUBLIM 
- In memoriam DANTE ALIGHIERI 


DANTE, înainte de descinderea în „Infernul” 
Propriei implicări auctoriale, cunoaşte /nfernul 
Cruzimii umane din Bătălia de la Campaldino 

Unde tânărul nobil guelf de 24 de ani 

A participat activ în 1289. A fost unul dintre 

Cele mai sângeroase evenimente de pe întinsul 
Italiei, cele două ingrediente majore ale confruntării 
Fiind Ura şi Frica, sentimente atavice ce sfâşiau 

Din timpuri străvechi locuitorii din oraşele 

Florenţa, Pisa, Siena, Lucca, Arezzo şi Pistoia. 
Astfel că DANTE se descoperă întru Sine şi se-ntoarce 
Apoi cu umanismul şi valorile pe care le va promova 
Prin „Divina Comedia” fiind recunoscut în 

Peninsulă drept Sommo Poeta (Poetul Sublim). 


BLAGOSLOVENIE 


Spre Tine, din Vârfurile Rădăcinii 

Aud slăvindu- Te-n cântece îngereşti — 
Creştineşti aezii Luminii; 

Spre Tine sacrosant diamant de-o frumuseţe 
Trezvie, Soarele lui EMIESCU îmi zâmbeşte 
Şi mie, blagoslovindu-mă cu POEZIE. 


BALANS NESPERAT 


Înfrigurat-transpirat pentru-a scrie Poezie, 
Mă trezesc la un moment dat încărcat 

C-un fel de tristeţe mofluză-balsam nesperat 
Cu care se-amuză adorata mea Muză. 


BALADA POEMULUI ALES 


Acest Poem Ales, deşi e greu de-nţeles asemenea 
Scrierilor runice, surprinde total prin esenţa-i 
Dramatică, potenţa sa dilematică precum 
Războaiele punice. 


CÂND SCRIU 


SCRIU numai când Mângâietorul e-n mine 
Murmurând poeme hiperboreene în toate 
Limbile pământene; SCRIU numai când 

În nopţi cu lună nebună, Mângâietorul 
E-n mine adormindu-mă-n tsunamică şi 
DUHovnicească prezenţă de sine şi în 
Zori trezindu-mă-n confuenţă deplină 

Cu Limba Raiului - Limba Română Divină. 

FIOR DE CREDINŢĂ 


Printr-un fior de Credinţă Trupul, Inima şi 
Sufletul meu de copil curcubeu, pipăie avid 
Şi-nţelege subtil inefabilul din orice lucru 

Şi orice fiinţă care se mişcă fulgerător sau tiptil. 


LECŢIA DE TĂCERE 


E-atâta Linişte când Tac toate Limbile 
Cuvântului în aşteptarea Orologiului gata 
S-anunţe Victoria-n lupta cu răul 

Pământului, încât ATOTPUTERNICUL amuţeşte 
Tunetele din visele Gânaului meu teleleu de 
Poet cucuiet - Curcubeu. 


PORUNCĂ DIVINĂ 


Activând Creierul Uni(c) Versului cu dopamină, 
Oxitocină şi serotonină, DUMNEZEU a poruncit 
Să se facă Lumină întru lubirea cea mai 
Deplină: aurorală-sapienţială-D/VINĂ. 


BALADA TAOISMULUI 


Bandă-a lui Mobius glisând de-a lungul 
Creaţiei, Visul lui Narcis când pe sine-ntru 
Sine se oglindeşte-n ape divine, 

Cele opt trigrame taoiste 

Întregesc şi dezamăgesc 

Profund şi fecund 

UNIVERSUL. 


BALADA ÎNTREBĂRILOR FIREȘTI 


În vise şi în vedenii 

Mi-apar ale Ţării genii 
Cu-ntrebările fireşti: 

Frate Andrei unde eşti 

Să ne reîncreştineşti? 
Micea Vădă unde eşti 

Ca înţelept să domneşti? 
Mărite Ştefan unde eşti 
Ca-n izbânzi să străluceşti 
Şi monastiri să zideşti? 
Bădie Mihai unde eşti 

Ca-n Vers să ne nemureşti? 
Viteazule unde eşti 

Ca întru noi să pohteşti 
Ţara s-o reîntregeşti? 
Doamne, ce-ntrebări fireşti!... 


POEZIE îi 


Din floare beată de Mac am să fac un 
Vârcolac cu voce de pitpalac şi-am să-l îmbrac 
Într-un Frac mai negru decât un Drac 

Ce se plimbă-n Berjenac cu Dănilă Prepeleac 
Transportaţi de o maimuţă alintată 

Miky Duţă de naşul ei Aghiuţă. 


LUDICĂ 


BALADA POETULUI 


Lebăda Cântătoare şi dans cuantic-galactic 
Pe zâmbet de fermecătoare ideie, 
Binecuvântătoare 

Zburătoare-ntre Lună şi Soare întru mirare 
Aprinsă-n candoare izbăvitoare în care 

Mă văd pre mine însumi cum îmi înveşnicesc 
Râsu'-plânsu'-mi 


SAKURA 
„Ici Hime, Ni Toro (Prima Zână, al doilea Făt-Frumos!" 
Proverb japonez 


Când mă-ntristez, adulmec SAKURA 

A Caisului Floare de mit nipon născătoare, 
Izvorâtoare de Mir-Elixir cu miresme 
Îmbrăţişare şi-nălţătoare de Crez. 

Apoi mă minunez şi 

Luminez ca orice 

Bun japonez. 


PERECHE DE PALME 


Rană nevindecabilă aceea de-a fi 

OM care deseori, în timp ce-şi deapănă 
Viaţa, simte nevoia imperioasă 

De-aşi trage „O pereche de palme” 

Ca să se convingă că ce trăieşte şi vede 
Este real şi nicidecum vreo închipuire. 


BALADA LUI ARCIMBOLDO 


Balans de copil în leagăn de-april 

Cu ghicitoare-n ciocănitoare- 

Ghionoaie moroaie; Spice de grâu 

Pân la brâu, tulpini de petale-n 

Scântei oglindite-n idei ameţitoare-n 
Cingătoare tulburătoare ce stă să-nfăşoare 
Mijlocul enigmaticului K/ara- 

Toate-mi par, mai ales în subsidiar, 

Nespus de grăitoare, Aşadar, grosso modo, 
Mulţam, ARCIMBOLDO' 


” Arcimboldo - celebru pictor italian cu operă unică, situată în 
afara convențiilor, iubirea sa imposibilă pentru frumoasa K/ara, 


fiinţă legendară. 

DIN NOU DESPRE 
MATEMATICA LUI NICHITA STANESCU 
(2) 


Doi-ul este și el important, mai ales pentru numărarea 
perechilor: „...Lege înseamnă a avea craniu / cu doi ochi, 
/ cu două urechi, / cu două nări, / cu două sprâncene, cu 
/două / împerecheri de îndepărtări...” („Legea”,[08]). 

Când numărarea clasică nu-l mai satisface pe poet, 
copleșit sau poate descurajat, acesta pune de o revoltă în 
armata numerelor, schimbând din reguli, precum în poe- 
mul „Numărătoarea”, [10]: „Numărătoarea începe cu doi. / 
Unul nu este numărabil [...] / Numărătoarea începe cu doi 
/Unul nu este şi nici nu există [...] / Numărătoarea începe 
/ cu doi,...”, sau pur și simplu prin metamorfozarea semni- 
ficaţiilor, ca în poemul „Învățarea de a număra”, [14]: 
„...Opt, zicea unul, / patru, zicea altul. / Învăţau să numere”, 
deși va ajunge repede la concluzia că tot cum spun 
regulile de bază ale aritmeticii este mai bine: „Animal cu 
trei, cu patru / foarte trist și idolatru, / pentru cinci și pentru 
șase / dintre cifrele rămase..." („Anima!”, [10]). 

lată încă un poem în care tot rima numerică ne înda- 
torează, „Urlă echipa”, [10]: „...Lăsaţi princesa ca să 
patineze / pe trupul meu de gheață și de rece / miragii, o 
apoteoze, /unu, doi, trei, nouă și zece...”. 

Numerele sunt acelea care ne pot schimba destinul la 
jocul cu zarurile: „...Cifrele se joacă de-a morţii, / 1, 1 și 
6, 6, -... („Care mă ninge”, [14]). 

Uneori, chiar și în versuri consecutive, putem desluși 
limpede ambele feţe ale numeralelor, pe cea cardinală și 
pe cea ordinală, așa cum întâlnim în poemul “Lupta cu 
cinci elemente antiterestre”, [08]: „...Doi, trei și patru. / 
Lupta a doua, lupta treia, lupta patra...”. 

Tot jucându-ne cu numerele, avem toate șansele să 
devenim noi înșine numărabili şi conștienți de propria 
noastră existenţă, iată adevărata forță a acestor concep- 
te: „...și devenim numărabili / și putem să ne numărăm / 
unul pe celălalt / unu și doi și trei... / unsprezece, / 
cincizecișipatru / optzeci și patru...” („Ce alb, ce negru de 
alb!”, [12]). 

Poetul aplică un serios rechizitoriu și operaţiilor mate- 
matice, punându-le și pe ele la îndoială, să dea socoteală 
pentru ce sunt utile sau redefinindu-le după cum îi cer 
“poftele” sale lirice: „...Ea fuge din unu, devenind cu unu, 
doi. / Este adunarea prin îndepărtare. / Este ceea ce am 
putea zice: unu fără unu fac doi. / Nu este ceea ce nu este. 
/ Unu cuprinde totul lui este. / Doi nu, adică e puţin. / Trei 
nu, adică e mic, / adică e în afară, adică nu e. / Este 
adunarea prin îndepărtare, adică /unu fără unu, care este 
fără unu, fac trei” („Adunarea prin îndepărtare”, [13]). 

În acest poem eul liric ne spune că dacă pe 1 îl aduni 

la 1, atunci acești 1 adunați dispar pur și simplu în 
ceea ce vom numi total (sau rezultat), care devine 
acum doi, și tot așa cu orice altă operaţie. Așadar, 
totul se termină prin îndepărtarea operanzilor. Este 
de fapt viziunea unei operații, operatorul fiind în 
acest caz adunarea, în care elementele compo- 
nente (operanzii) se volatilizează imediat după 
operare (compunere), adică imediat ce ni se va 
furniza un element nou, rezultatul propriu-zis al 
respectivei operații. 

Operaţiile pot fi însă și imposibile, mai ales atunci 
când nu sunt respectate clauzele și atributele 
vreunui operator. Este şi ceea ce ne surprinde în 
poemul “Elegia a zecea”, [04]: „...Că nu se poate 
împarte la doi ochi, / la doi rătăcitori, la doi struguri, 
/ la doi lei răgind, şi la doi / martiri odihnindu-se pe 
ruguri”. 

Operația de scădere nu lipsește nici ea din 
viziunea lui Nichita asupra conceptelor matematice: 
„.„.Din unul şi cu unul și cu unul, / rămâne pân' la 
urmă unul, [...] / cu din șapte, șase numai / cu din 
patru, numai trei...” („În grădina Ghetsimani”, [08]). 

Chiar și operatorii relaţionali elementari sunt la 
fel de discutabili în poezia lui Nichita: “Numele cifrei 
şapte reprezentând şapte copaci / este mai mare 
decât / numele cifrei şapte reprezentând şapte fur- 
nici (“Aleph la puterea aleph”, [07]). 

Numerele preferate ale lui Nichita sunt irei și 
șapte. lată doar câteva exemple în care aceste cifre 
își exercită magia lor proprie în poezia stănesciană: 
„„„.Să luăm trei nume frumoase. / Trei nume frumoa- 
se și atât. / Va să zică trei..." („Căutarea tonului”, 
[15]), sau dobândesc simbolul numeric chiar din 
titlu, cum ar fi în „Trei cai”, [10]: „...când trei magi din 
Sud picară / cu trei cai de sare-amară // Cu trei cai 
de unt-de-lemn, / cu trei cai de lemn solemn, / cu trei 
cai de rădăcină [...] / Cu trei cai / de chiparos / cu 
trei cai sculptați din os...”. 

Să ne amintim că și Lucian Blaga avea un nu- 
măr al său preferat, același șapte pe care îl regăsim 
din abundență și la Nichita: „...Când au pornit cu 
limbi despicate să șuiere / cuvintele cu şapte 
capete,..." („Vino tu stare măreaţă și spune”, [08]), 
sau „...Mă uitam cum cifra unu s-a uitat / palidă la 
cifra șapte...” („Răzgândirea”, [14]), sau încă 
“Numele cifrei şapte reprezentând şapte copaci / 
este mai mare decât / numele cifrei şapte 
reprezentând şapte furnici“ (“Aleph la puterea 
aleph”, [07]). 

Afecţiunea pentru numărul șapte și-o mărturiseș- 
te și în poemul „Pitagora”, [12]: „...Voi dormi pe 
misterul dumitale / dragule de șapte...”. 

Nici logica sau intuiţia nu pot contrazice în vreun 
fel adevărurile. Altfel spus, ceea ce este adevărat 
din punct de vedere poetic nu are şi consistenţă 
filosofică. lată un ilogism legat de conceptul de 
număr care poate fi întâlnit în poemul “Aleph la 
puterea aleph”, [07]: “Nici numere în sine nu se pot 
gândi / fără trupurile care le poartă“. 

Dar se întâmplă ca poetul să contrazică cu bună 
ştiinţă primul principiu al logicii clasice, cel al identi- 
tăţii, folosind imagini poetice în care obiectele se 

sustrag încadrării lor în concepte: “şi nici nu răsare acelaşi 
soare / ci tot altul după noroc / mai mic sau mai mare“ 
(“Câmp”, [07]), sau “Nu se poate copacul să fie copac“ 
(“Certarea lui Euclid”, [07]), sau încă “Atom nu se 
aseamănă cu atom“ (“Repede ochire asupra oamenilor”, 
[07]), “Animal cu animal nu se aseamănă / Frunză cu 
frunză nu e geamănă“ (idem). 

Chiar și principiul necontradicţiei este permanent sub- 
minat: “Sunt lângă tine, dar cheamă-mă“ (idem), “apoi iubit 
şi neiubit“ (“Aleph la puterea aleph”, [07]). 

Poetul aplică deseori negația sensului direct, chiar şi în 
atitudinile şi manifestările concrete pe care le invocă, 
precum: “Există-mă şi ne există-mă! / Cântă-mă şi tace- 
mă! (“Pasărea Pheonix a Serbiei”, [16]). 

După cum susţine Solomon Marcus, în astfel de sin- 
tagme “este vorba nu atât de încălcarea principiului logic 
al necontradicţiei, cât de respectarea unui analog prag- 
matic al acestuia. Limbajul poetic e obligat să com- 
penseze insurecția sa împotriva definiţiilor printr-o de- 
pendenţă mai mare de context; nu numai de contextul 
sintactic, ci şi (de fapt, mai cu seamă) de contextul se- 
mantic şi pragmatic“. 

Dar la Nichita până şi propria identitate este pusă la 
îndoială: “Nu cum sunt eu sunt eu / ci cum eşti tu sunt 
eu...“ (“Oraţie de nuntă”,[13]). 

Ca tactică poetică, deseori se recurge la refuzul re- 
laţiilor de echivalență care încadrează obiectele indivi- 
duale în clase mai largi de obiecte. Atent cu ceea ce 
practic se întâmplă cu fiecare dintre ele, obiectele stă- 
nesciene suferă o metamorfoză continuă care conduce 
uneori la transformarea unei entităţi chiar în opusul ei: 
“Iubit la început şi neiubit apoi“ (“Aleph la puterea aleph”, 
[07]). 

Tot din logică este contrazis și principiul comple- 
mentareităţii, cel care participă la reîntregirea lucrurilor. 
De exemplu, numai eu și cu ce-i în afara mea putem 
alcătui totul. Așadar, este vorba despre un operator care 
îmbrăţişează şi desăvârşeşte totul. Chiar şi nimicul poa-te 
fi explicat mai simplu dacă acceptăm conceptul de tot, de 
întreg, de unitate. Dar la Nichita se pare că nimicul este 
totuși ceva: “Nimicul este numărul acel / Fără de număr şi 
plângând (“Luna de la ora trei de ziuă“, poem scris 
împreună cu Aurel Rău). 

Infinitul a fost şi rămâne una din cele mai spinoase 
probleme ale raţiunii umane. Marele matematician Ga-uss 
spunea despre el, parcă sunând ca într-un timbru stă- 
nescian: “infinitul este numai un fel de a vorbi“. Nu există 
însă niciun pericol dacă abuzăm de acest concept, atâta 
timp cât omul finit nu face greşeala să privească infinitul 
ca pe ceva limitat. Infinitul însă are şi o proprietate 
interesantă, descoperită chiar de Galilei, anume aceea 
care se exprimă prin faptul că o mulţime este infinită dacă 
“o parte a ei este egală cu întregul“. Nici că se putea o 
definiție mai lirică decât aceasta! 

În abordarea problemei infinitului, şi nu numai, Ni-chita 
Stănescu nu este un adept al logicii, ci recurge la intuiţie, 
despre care Poincare ne spunea că: “...se pare că te naşti 
geometru, adică intuitiv, sau analist, adică logician“. Din 
acest punct de vedere poetul rămâne un geometru, adică 
un intuiţionist convins până la capătul vieţii. Despre intui- 
ţionişti se spune că se bazează deseori pe inconştient, 
unde ideile vin din senin, sau prin inspiraţie, dar numai în 

Infinitul este un concept pe cât de uşor acceptat 
de mintea omenească, pe atât de dificil de explicat. 
El a fost tratat mereu cu un amestec de fascinaţie şi 
sme-renie. Unii îl asociază şi azi ideii de divinitate, 
în timp ce alţii pur şi simplu afirmă că nici măcar nu 
e nevoie de el în viaţa de toate zilele, privindu-l ca 
pe un concept fără valoare practică în lumea reală. 
Aceştia din urmă îşi argumentează poziţia susţinând 
că, până şi în matematică - ştiinţă considerată 
dependentă de infinit, ne putem lipsi de acest 
concept, recurgând pur şi simpu la cantităţi foarte 
mari, dar finite!. 

Infinitul fiind o noţiune abstractă, Nichita pur și 
simplu îl neglijează și recunoaște, de pildă, că nu 
poare număra numerele, ele fiind necuprinse: 
„.„.Putem să numărăm jivinele, - / dar numerele, 
nu...” („Doină”, [12]). 

lată așadar, o mare dilemă a infinitului în 
concepția poetului. 

În matematică, aşa cum am sugerat mai sus, 
infinitul nu înseamnă altceva decât un număr. Mai 
mult, se operează cu el aproape la fel ca după 
regulile de operare numerică cunoscute. Ca orice 
număr, infinitul numără sau măsoară lucruri. 
Desigur, el nu este un număr ca toate celelalte (vom 
putea vedea asta şi mai departe), dar acesta este 
scopul principal pentru care îl foloseşte matematica, 
acela de a opera cu el după diverse necesităţi. El 
este relevant în legătură cu limitele matematice, 
atunci când ne intersectăm cu el în paradoxul lui 
Russel, cu ocazia așa numitelor numere hiperreale 
etc. 

În filosofie, infinitul se referă la spaţiu şi timp, 
precum în prima antinomiea lui Kant. Atât în 
teologie cât şi în filosofie, infinitul apare în concepte 
precum "absolut", "Dumnezeu", "Paradoxurile lui 
Zenon"? ş.a. 

În fine, mai spun că problema infinitului din mate- 
matică este însă una cu mult mai complexă decât 
am lăsat să se înţeleagă mai sus, dar nu mai dezvolt 
subiectul aici. 

Nichita vede însă infinitul din unghiuri statice, 
chiar dacă el poate fi mult mai ontologic decât ne 
putem închipui. lată una dintre reflecţii, din poemul 
„Contemplarea lumii din afara ei”, [13]: „...Aici şi 
infinitul văzut din infinit / este un punct...”. 

Pentru poet infinitul poate fi și un veșnic 
somnambul, inert şi fără vreo participaţiune la starea 
ontologică a lucrurilor și ființelor, pentru că verbul “a 
trimbula”, inventat de poet, chiar dacă ar putea 
sugera o acțiune, nu se dovedește a fi în stare să 
schimbe ceva: „...Intr-un infinit dormind / visător şi 
trimbulind” („Despre lupul singuratic”, [10]), ba mai 
mult, este într-atât de inofensiv, încât nu este în 
stare nici măcar să nu fie atins de intemperii şi de 
degradarea pe care, se pare, tot el ar produce-o: 
„„.Plouă peste infinit.“ Murdar de noroi / sau, 
născător de noroi e infinitul” („Numărătoarea”, [10]). 

În mod surprinzător, după bogăţia de membri 
constituenți, adică după cardinalitatea lor, există 


mai multe feluri de mulţimi infinite. Așa a apărut în 
(continuare în pag. 41) 


40 


si BOEMA 


(urmare din pag. 40) 


matematică necesitatea unui nou concept, numit aleph. 
lată ce are de spus poetul în legătură cu acest concept: 
„„„„Aleph! lată punctul din care / se vede sensul întregului, 
ca și cum / sensul ar fi însuşi întregul...” (“Aleph la puterea 
Aleph”, [07]). 

La fel ca cifra unu, aleph redă și el totul, ba redă chiar 
și cifra unu. Aceasta fiindcă sistemul de numerotare 
ebraic, spre a reprezenta cifrele, nu folosește alte semne 
decât literele ce redau sunetele limbii. Multitudinea însă 
ține de expansiunea unităţii, nu de dublarea sau multipli- 
carea acesteia. lar aleph e totodată și imagine a infinitului. 

Pentru poet percepţia este în primul rând vizuală, iar 
punctul de optimă vizibilitate este de puterea numă- 
rabilului sau de puterea continuului, echivalentele sim- 
bolurilor matematice de reprezentare a primelor două 
categorii de infiniţi: alepho şi aleph+. Deşi abordarea 
infinitului este o încercare curajoasă, totuşi elanul mani- 
festat de poet rămâne iluzoriu, încât va fi nevoit să recu- 
noască dezamăgit: “Aleph la puterea Aleph / nu e cu 
putință“ (Aleph la puterea aleph). 

Dar Nichita introduce și o altă perspectivă a viziunii 
sale, aceea legată de punct și de viteză. De fapt el pune 
în evidenţă faptul că viteza ar fi în stare să pună ordine 
între puncte. Deci numai punctul are viteză. În acest sens 
să ne amintim cunoscutele versuri eminesciene din 
Scrisoarea |: „Dar deodat-un punct se mișcă... cel dintâi și 
singur. lată-l / Cum din chaos face mumă, iară el devine 
Tatăl!... / Punctu-acela de mișcare, mult mai slab ca boaba 
spumii, / E stăpânul fără margini peste marginile lumii...”. 

În poemul lui Nichita avem două perechi de concepte: 
perechea unul și multiplul, căreia i se asociază analoagele 
lor, punctul și mișcarea (viteza): „.... Partea poate fi egală 
cu întregul, / dacă / viteza părţii este egală cu viteza / 
întregului. [...] // Dacă un şir de puncte poate 
fi / egal cu toată infinitatea punctelor / la un loc, 
dacă / viteza grupului de puncte este egală / cu viteza / 
tuturor punctelor din univers, / la un loc, [...] // Atunci 
și numărul punctelor acelora / este egal cu numărul tuturor 
punctelor / la un loc... 

Nichita pune adesea sub semnul îndoielii perfecțiunea 
logicii matematice, a simbolurilor și principiilor oferite de 
aceasta în folosul omenirii. Mintea sa matematică nu 
poate regiza complet spectacolul fascinant al lumii, 
rezumându-se, în fundamentele ei, la simple operații de 
împărţire, de înmulțire, ineficiente pentru a surprinde 
relaţiile insolite dintre lucruri banale. 

Solomon Marcus l-a cunoscut personal pe poet, ba 
chiar a avut o oarecare polemică cu acesta. Este adevărat 
că poetul i-a dedicat și o poezie, „Matematica poetică”, 
[12], un fel de replică la un studiu de succes al savantului 
publicat în 1970 într-un volum sub titlul “Poetica 
matematică”, studiu de care savantul era mândru. Dar nu 
mai puţin adevărat este și zeflemismul manifestat de poet 
în poezia sa, care se încheie la modul ironic cu un strigăt 
nătâng: “Cucurigu!”. 

În poem este atacată practic simbolistica matematică, 
insuficiența de a explica toate incertitudinile realului. 
Totodată sunt trasate unele graniţe dintre limbajul 
matematic şi cel poetic, în timp ce eul liric îl priveşte ironic 
pe cititorul format la şcoala raţiunii: „Unu și cu unu nu fac 
doi, / Unu şi cu unu fac trei / sau patru, sau cinci... / Unu 
tare și cu unu moale / fac unu tare și cu unu moale / sau o 

eceu : 

ZA 
cămilă / Șaptesprezece fără unu / fac douăzeci și 
unu, / cinci și cu patru / fac un cal. / Opt fără trei / 
fac cât vrei, / o mie nouă sute / a fost, / două mii / va 
să vie. [...] // Există o gramatică a numerelor / 1 
poate fi subiect / dar poate fi și predicat. / 1 poate să 
fie până la soare / dar poate fi și până / la lămâie / 
1,2, 3, /o capră, un taur, un turn [...] // Scuippe 1/ 
Plâng pe 1 /dau cu piciorul în 1. [...]/ Matematica s- 
o fi scriind cu cifre / dar poezia nu se scrie cu 
cuvinte. / Cucurigu! 

Așa cum spuneam, totul culminează cu versurile 
finale în care atitudinea poetului faţă de matematică 
şi poezie pare a fi evidentă. El priveşte cu o 
oarecare  condescendenţă limbajul matematic, 
considerând că acesta se rezumă doar la numere şi 
cifre, fiind astfel destul de limitat. Pe de altă parte, 
însă, vede în poezie o modalitate de exprimare care 
porneşte de la cuvântul scris, dar pe care ajunge să 
îl transceandă. 

“Matematica poetică” este considerat un poem 
defi-nitoriu care trasează net frontierele jocului liric, 
afirmându-i la modul orgolios neatârnarea şi arun- 
când priviri ironice spectatorului format la şcoala 
unei ordini a preciziei, coerenţei și conciziunii. Fina- 
lul sună ca o sfidare, ca o uşă trântită în faţa spiri- 
tului pozitiv şi conformist. Această sfidare este con- 
siderată a fi una dintre cele mai orgolioase din câte 
s-au manifestat vreodată în lirica românească. 

Deși între poezie și matematică există zone in- 
termediare deosebit de interesante, unele dintre ele 
puse în evidenţă de poetul și matematicianul lon 
Barbu, e puţin frustrant că Nichita nu le întrevede 
decât prin fantele larg umbroase ale spectrului său 
matematic îngust. 

Unii susțin că le place la poemul „Matematică 
poetică” ironia şi sarcasmul poetului, care spune la 
modul piperat lucrurilor pe nume. Cu alte cuvinte, 
sunt bucuroși că Nichita a știut bine să pună 
matematica “cu botul pe labe”. Există însă și păreri 
mai pașnice că poemul se vrea a fi doar o de- 
monstraţie filosofico-matematică în legătură cu 
incapacitatea numerelor de a înregistra com- 
plexitatea existenţei. Altele spun că poetul neo- 
modernist trăieşte prin acest poem un puternic 
orgoliu al creatorului care stăpâneşte lumea prin 
“necuvinte”: “Matematica s-o fi scriind cu cifre / dar 
poezia nu se scrie cu cuvinte”, adică prin acele “ne- 
cuvinte” care poartă înţelesuri ascunse, “expresii 
care dau târcoale cuvântului, aspirând spre limbajul 
absolut” (Ştefan Augustin Doinaş). 

Savantul Solomon Marcus a scris în câteva rân- 
duri despre poet, aproape de fiecare dată la modul 
elogios. lată ce spune despre cum l-a cunoscut pe 
poet: “Mai întâi i-am citit unele poezii, apoi l-am 
întâlnit personal, după care am luat cunoştinţă cu 
poeticianul. S-a întâmplat să mă aflu într-un grup de 
prieteni literari ai lui Nichita. Tocmai publicasem 
«Poetica matematică», o carte care stârnise o anu- 
mită vâlvă în lumea literară. Reacţia poetului a venit 
în primul număr al revistei Argeș pe anul 1971, la 
câteva luni după apariţia cărţii, în 1970. Poezia sa 
«Matematica poetică», pe prima pagină, sus, la 

dreapta, îmi era dedicată şi se încheia astfel: «Mate- 
matica s-o fi scriind cu cifre / Dar poezia nu se scrie cu 
cuvinte / Cucurigu!» În ceea ce privește poezia, el era aici 
în deplină concordanţă cu Necuvintele sale, publicate cu 
vreo doi ani mai devreme; dar nu bănuia probabil că şi 
matematica are necifrele ei, că şi ea se desprinde de sol 
şi îşi ia zborul. De fapt, încă de prin secolul al XVII-lea 
limbajul matematic nu mai este confiscat de cuvinte, are 
nevoie de tot felul de semne. l-aş fi spus acum că, în orice 
teorie matematică de succes, există cel puţin un element 
de natură transcendentă..."3. 

Tot Solomon Marcus declară: “Primul lucru care mi-a 
atras atenţia în poezia sa a fost limbajul. O altă limbă 
română mi se dezvăluia. Experienţe de acest fel nu le mai 
trăisem decât cu Eminescu, Arghezi şi lon Barbu. O cale 
de acces la elevul Nichita mi-a fost oferită de fostul său 
profesor de matematică, lon Grigore (|. G.), de la care 
deţin o informaţie interesantă: Nichita frecventa Cercul de 
matematică pe care-l organiza |. G. în afara programului, 
cu elevii care veneau de plăcere, să afle ce sunt numerele 
transfinite. Această informaţie îmi explică sursa unor 
poezii din «Laus Ptolemaei» (1968), în special din «Aleph 
la puterea aleph». Niciunui inițiat chiar numai în partea 
relativ elementară a aritmeticii transfinite, pe care probabil 
Profesorul |. G. o explica elevilor la Cercul său, nu-i putea 
scăpa rezultatul central, teorema conform căreia părţile 
unei mulţimi A nevide formează o mulţime «mai nume- 
roasă» decât A, cuvintele «mai numeroasă» având aici 
altă semnificaţie decât la mulţimi finite, dar în concordanţă 
cu aceasta din urmă. Rezultă, ca o consecinţă inevitabilă, 
că nu există un cel mai mare număr transfinit”€. 

Apoi continuă: “Astfel de lucruri, care, la vremea 
respectivă iscaseră dispute cu Vaticanul, conducându-l pe 
Georg Cantor, creatorul teoriei numerelor transfinite, să 
introducă (în afara demersului matematic) ideea de infinit 
absolut, nu aveau cum să nu stimuleze imaginaţia unui 
poet ca Nichita, să nu uităm că şi Borges fusese 
impresionat de alephii transfiniţi. Numai că, în anii în care 
i se întâmplau lui Nichita aceste lucruri, nu exista în 
România libertatea necesară de informare şi de gândire 
care să permită o întâlnire profundă între curente de 
reflecţie atât de îndrăzneţe. Vin toate acestea în conflict 
cu relatarea (pe care o deţinem de la fostul său coleg de 
clasă, la Ploieşti, actualul academician Eugen Simion) 
conform căreia Nichita fusese slab la matematică? Nici- 
decum. El putea fi slab la matematica şcolară, dominată 
de procedee, formule şi calcule, dar lipsită de idei, de 
context cultural-istoric, în schimb să fie interesat în ma- 
tematica de tip poveste şi de orizont filosofic pe care 
profesorul său o propunea la Cercul facultativ. Nichita 
repetă aici situația lui Eminescu, pe care matematica 
școlară îl decepţionase şi la care eşuase, pentru a-şi da 
seama mai târziu, când devenise revizor şcolar, că 
matematica adevărată, bine explicată, este altceva, este 
«un joc cu cele mai simple legi ale judecății ome- 
neşti...»'5. 

Intr-un interviu (acordat lui Nicolae Sava în 2014), 
Solomon Marcus spunea despre poet, recunoscându-i 
meritele: “Dacă e să discutăm despre poeţii români care 
au înnoit limba română, eu văd în primul rând pe aceştia: 
Eminescu, care a schimbat limba română; după aceea, 


Arghezi, lon Barbu, Nichita Stănescu. Ei sunt poeţii 
care au marcat limba română, ei i-au dat puteri noi. 
Eu pe aceştia patru îi detaşez în primul rând. Că de 
pildă, Blaga e un mare poet, dar el nu a mizat, în 
primul rând, pe limbaj”. 

La fel de elogios spunea academicianul Solomon 
Marcus: “Nichita Stănescu este, după Eminescu, 
poetul român cu cea mai mare încărcătură culturală, 
cultura fiind aici înţeleasă în toate direcţiile posibile, 
de la lite-ratură, artă şi religie la ştiinţă şi filosofie. 
[...]„Acum, la 30 de ani de la moartea sa, mă 
preocupa mai puţin ce era în capul lui Nichita, mi se 
pare mai interesant să urmăresc ce ne spune opera 
sa azi, când lectura ei nu poate evita raportarea la 
un context cultural şi științific radical diferit de cel 
care-i fusese accesibil poetului”6. 


! Petre Rău, Fascinanta lume a numerelor, Ed. InfoRapArt, 2013 

2 Petre Rău, Fascinanta lume a numerelor, Ed. InfoRapArt, 2013 

3 Solomon Marcus, Eminescianul Nichita Stănescu, articol apărut în 
“România literară” nr. 23 din 6 iunie 2013. 

+ Solomon Marcus, Eminescianul Nichita Stănescu, articol apărut în 
“România literară” nr. 23 din 6 iunie 2013. 

5 Solomon Marcus, Eminescianul Nichita Stănescu, articol apărut în 
“România literară” nr. 23 din 6 iunie 2013. 

* Idem. 

Eugen ONISCU 
INIMA STRĂINULUI 


Nuvelă-foileton (17) 


În acea seară, pe când se întorcea spre casă pe 
străzile aproape pustii cufundate în întunericul serii, la 
colţul unei străduţe în apropierea unui bar îl văzu pe Relu 
ce era împreună cu Silviu. Cu Relu mai conversase în 
câteva rânduri și chiar încercase să-l ajute pentru al 
determina să trăiască altfel. Însă Relu se opuse și nu 
dorise ajutorul său. Ajuns în dreptul celor doi, Eusebiu îi 
salută. Relu veni în întâmpinarea lui și îi zise: 

- Te rog împrumută-mi o sută de lei. 

Eusebiu rămase puţin mirat, apoi scoase portofelul și 
îi dădu banii lui Relu. 

- Când un prieten îţi cere o sută de lei, poţi să-i dai o 
sută cinzeci că doar dai la un prieten, spuse Silviu și se 
apropie de Eusebiu. 

La lumina ce reflecta de la un bec din apropiere, 
Eusebiu îl putu privi și mai bine pe Silviu ce era îmbrăcat 
cu haine ponosite, iar faţa lui i se păru și mai buhăită de 
băutură de cum îl văzuse cu ceva timp în urmă în casa 
lui Relu. 

- Tu nu te amesteca, zise Relu. 

- De ce să nu mă amestec doar ăsta vine din 
Germania și are bani, așa că poate ajuta un prieten la 
nevoie sau poate că ne face cinste cu câte o bere, ei ce 
zici? 

Eusebiu simţi mirosul puternic de alcool ce venea de 
la Relu și Silviu și își dădu seama că cei doi băuseră mult 
în acea seară. 

- Mă grăbesc spre casă de aceea nu pot, se scuză 
Eusebiu. 

- Relu, se pare că prietenului tău îi este rușine să bea 
o bere cu noi, zise Silviu și râse mai mult forțat. 

- Poate că ar trebui să trăiţi și altfel, zise Eusebiu 
dându-și seama că gândise cu voce tare și că nu ar fi 
trebuit să fi spus acele cuvinte. 

- Cum? lar îndrăznești să începi cu morala, ce ești iu 
un învăţător? Dacă i-ai dat o sută de lei lui Relu de acum 
poţi să începi cu morala ta de doi bani. Vezi că te cam 
întreci şi s-ar putea să ai probleme cu mine... 

- Stai liniștit Silviu, doar ţi-am spus să nu te amesteci. 
Am copilărit împreună cu Eusebiu și de aceea îi permit 
să mă dojenească. 

- Da, dar a spus că ar trebui să trăim și altfel adică s- 
a referit la noi doi, vociferă puţin enervat Silviu. 

- Ai remarcat bine, m-am referit la amândoi și am dorit 
să vă spun că ar fi bine să vă gândiţi la modul cel mai 
serios că stilul vostru de viaţă o să vă nenorocească de 
tot, rosti ferm Eusebiu. 

- Asta nu este treaba ta, iar mie nu îmi dă lecţii nimeni, 
strigă Silviu și fața începu să i se înroșească de furie. 

Eusebiu îşi dădu seama că făcuse o greșeală și că nu 
ar fi trebuit să fi început acea discuţie. Relu interveni și îl 

trase de acolo pe Eusebiu. Silviu rămase în urma lor, 
făcură câţiva pași în tăcere. 

- Scuză-mă, îngăimă Relu. 

Eusebiu nu îi răspunse lui Relu, merseră puțin în 
tăcere apoi se opriră. Privind spre locul unde era 
Silviu pentru a se asigura că acesta era departe și nu 
îl mai putea auzi Eusebiu zise: 

- Îmi pare rău, nu trebuia să spun ceea ce am zis 
dar suntem prieteni din copilărie și nu am putut să trec 
nepăsător pe lângă tine și să văd cum te prăbușești 
moral. Poţi să rupi cu astfel de prieteni după cum ţi- 
am mai spus și să începi o viață nouă. În următoarele 
zile va trebui să plec la lași și apoi în altă parte, dar 
mă voi întoarce și dacă vrei te voi ajuta să îţi găsești 
un loc de muncă. Ți-am vorbit de câteva ori despre 
Dumnezeu și nu ai dorit să mă asculţi însă reţine un 
aspect, dacă vei trăi tot așa nici o femeie de treabă 
nu se va apropia de tine niciodată. Te vei nenoroci 
singur, îmi pare sincer rău pentru tine, pe calea pe 
care ai pornit nu vei reuși niciodată să-ţi refaci viaţa 
după cum dorești. Încă odată îţi spun, chiar dacă voi 
deveni plicticos, doar alături de Dumnezeu ai o șansă 
mare de a te reabilita, ie rog gândește-te la tot ce i- 
am spus. 

Relu îl ascultă atent pe Eusebiu, apoi spuse: 

- Mulţumesc pentru sfaturi, întotdeauna mi-ai dorit 
binele, mă voi ridica, nu mă voi lăsa doborât nici de 
influenţa lui Silviu și nici de nefasta dependenţă de 
alcool. 

- Dumnezeu să te ajute, mă voi bucura mult să te 
văd trăind și altfel. 

- O să vezi că nu sunt vorbe în vânt, după ce te 
vei întoarce din călătoria ta vei întâlni în persoana 
mea un alt om. 

- Eu cred că tu poți să învingi influenţele nefaste 
ce te asediază și să fii un alt om. Și nu uita remediul 
pentru orice circumstanţă nefavorabilă a vieţii este la 
Dumnezeu, caută-L și te vei minuna de posibilităţile 
de dezvoltare spirituală ce se vor deschide în faţa ta. 

- Mulţumesc, am să ţin cont de tot ce mi-ai spus. 

Se despărțiră ca doi buni prieteni. 

După cum stabili cu Fabian, în zilele următoare 
Eusebiu plecă din orașul său de lângă Dunăre spre 
lași cu un microbuz în care mai erau câţiva călători. 
Trecură Dunărea cu bacul, iar după câteva ore ajunse 
în lași. Fabian îl aștepta în autogara unde oprise 
microbuzul. Revederea lui Fabian îi umplu inima de 
bucurie lui Eusebiu, se îmbrăţișară. Fabian îl examină 
puţin pe Eusebiu după care zise: 

- Te-ai maturizat mai mult, dar tot tânăr și puternic 
ești! 

Eusebiu privindu-l pe Fabian constată că acesta 
îmbătrânise mai mult, dar încă se ţinea bine. Și ca în 
trecut îl uimea la Fabian ochii săi cenușii ce reflectau 
speranţă și bunătate, și acea expresie a feței sale de 
om trecut prin multe. Porniră de la autogară cu 
mașina lui Fabian, un Opel Astra de culoare albastră 
pe care acesta îl conducea cu multă grijă fiind foarte 
atent la traficul aglomerat din lași. 

- Trebuie ca până plecăm să îl vizităm pe Marcu, 
să-ți arăt lașiul pentru că să știi, este un oraș frumos. 

- Mi-ai face o deosebită plăcere dacă am putea ca 

în zilele următoare să vizităm locurile cele mai frumoase 
ale lașului. 

- Da, cum să nu, cu cea mai mare plăcere. Şi mai mult 
decât atât vreau să știi că mă bucur mult că suntem din 
nou împreună. 

- Și eu mă bucur de revederea noastră. De asemenea 
doresc să te întreb: Cum este viața oamenilor pe aici? Mă 
refer în primul rând la inflaţia mare și la tot contextul 
sumbru al neobișnuitului război ruso-ucrainean. 

- Oamenii sunt amărâţi, trăiesc greu, și-au pierdut total 
încrederea în clasa politică aflată la putere. Sunt timpuri 
acum în care pentru toţi este o mare ocazie să se apropie 
de Dumnezeu. lar tu și eu suntem doi oameni privilegiați 
pentru că îl cunoaștem pe Dumnezeu, şi de aceea nu 
suntem nişte oameni fără speranţă în această lume plină 
de suferință. Noi doi știm că doar a doua venire a lui 
Hristos în glorie va pune capăt suferinței umane. Dar vezi 
tu bieţii oameni trăiesc în întuneric și nu înțeleg planul de 
mântuire și evenimentele finale ce au început să se 
deruleze cu repeziciune şi punctul final fericita noastră 
nădejde. Ei bine, ei nu cunosc aceste lucruri și de aceea 
au nevoie să li se spună că Dumnezeu nu a abandonat 
omenirea ci are un plan minunat pentru noi toți. 

- Se pare că ai devenit un predicator mai bun ca Marcu, 
zise surâzând Eusebiu. 

- O, nici chiar așa, dar să știi că în ultimul timp am citit 
mult Sfintele Scripturi și unele comentarii biblice, și am 
meditat mult la minunatele teme ale sfintei Cărţi. Toate 
aceste descoperiri mi-au luminat bătrâneţea. 

În timp ce vorbeau străbătând cu mașina străzile 
Iașului, Eusebiu privea clădirile mai mari și oamenii ce 
mișunau pe trotuare la acele ore ale serii. Era impresionat 
de tot acel iureș al vieţii cu care îl întâmpina marele oraş. 
După ce pătrunseră pe niște străzi unde erau mai multe 
case ce dădeau impresia că erau locuite de oameni 
gospodari, Fabian opri mașina în fața unei case mari 
acoperită cu tablă linda de culoare verde închis, având o 
mansardă cu geamuri mari. În faţa casei erau doi cireși, 
un petic de iarbă și o grădiniţă de flori. Cireșii încărcaţi cu 
cireșe coapte împreună cu iarba verde și florile dădeau 
impresia unui loc edenic. Păşind pe aleea betonată ce se 
întindea de la poartă până la ușa casei, Eusebiu avea 
impresia că venise în vizită la un adevărat prieten. Intră în 
holul casei, apoi condus de Fabian în sufragerie unde era 
o masă mare cu scaune în jurul ei, câteva fotolii de culoare 
bej cu dungi maronii aranjate în jurul unei măsuţe de sticlă, 
o bibliotecă cu multe cărţi, un televizor așezat pe un 
mobilier special și o mobilă a cărei vitrină era încărcată cu 
diferite bibelouri de porțelan. Eusebiu se așeză pe un 
fotoliu. Fabian plecă la bucătărie și reveni cu o sticlă de 
nectar de piersici și două pahare. 

- Te servesc acum cu nectar și mai târziu o să mâncăm 
ceva ce am pregătit special pentru tine. 

- Nu trebuie să te deranjezi atât de mult. 

- Nu este nici un deranj, ci o bucurie foarte mare. 

Fabian se așeză pe un fotoliu în faţa lui Eusebiu, după 
care zise: 

- Sau întâmplat multe lucruri în viaţa mea și în lume de 
când nu ne-am mai văzut, deși noi doi la telefon am mai 
discutat câte puţin. Cel mai important lucru pentru mine 
este faptul că nu mai sunt considerat de ai mei drept 
nebun, pentru că sau derulat o serie de evenimente care 

au schimbat totul. Dar să încep prin aţi povesti ce s- 
a întâmplat după ce ai plecat din Berlin. Un timp am 
umblat cu Marcu pe la întrunirile pe care le avea cu 
diferiți oameni cu care studia Biblia. Îl urmam peste 
tot și eram atent la învăţăturile pe care le dădea, de 
asemenea studiam în particular Biblia cu un zel 
nemaipomenit pentru că simțeam că Dumnezeu mă 
cheamă să ies din întuneric și să pășesc în lumina 
Sa minunată. În Germania a urmat acea perioadă de 
vaccinare în masă, dintre ai mei s-a vaccinat Ștefan, 
Petre ce este un ali ginere de-al meu și Nina fiica 
mea mijlocie nevasta acestuia. Nepoţii nu sau 
vaccinat niciunul și asta m-a bucurat nespus. Însă s- 
a întâmplat o tragedie cu o familie de români ce erau 
prieteni cu Ştefan și Adina, așa se numește fata mea 
mai mare. Ei bine, această familie de români ce nu 
aveau copii și erau destul de tineri, având în jur de 
patruzeci de ani sau vaccinat cu două sau trei doze, 
nu mai rețin acest aspect iar la opt luni după ce sau 
vaccinat au început să aibă mari probleme de 
sănătate. Au luptat ceva timp cu miocardita și alte 
complicaţii, după care în mod subit au decedat, mai 
întâi bărbatul apoi la ceva timp și femeia. Dintre ai 
mei Petre și Nina de moment nu au probleme, însă 
Ștefan a început să aibă probleme serioase iar un 
medic la diagnosticat cu miocardită și i-a spus că 
cauza este vaccinul. Și de aici eu am început să fiu 
privit altfel după tragedia acelei familii și a 
îmbolnăvirii lui Ștefan. lar toţi ai mei acum au început 
să aibă din nou încredere în mine și chiar Ștefan ce 
era atât de înverșunat altădată, acum îmi spune în 
stilul lui caracteristic: „Ai avut dreptate totul a fost o 
făcătură!” lar eu pornind de la acest punct am 
îndrăznit și le-am prezentat tuturor fiind adunaţi într- 
o ocazie laolaltă cu fiicele mele, ginerii și nepoţii mei, 
le-am vorbit despre planul lui Dumnezeu şi despre 
minunata Sa iubire pentru noi toţi. Și m-au ascultat 
cu respect, ba chiar au început să-mi pună întrebări 
legate de ce va fi în viitor, pentru că vezi tu inflaţia 
mare din Germania a zguduit confortul multora și 
oamenii încep să înţeleagă că în faţa statului paralel 
ce uneltește pentru ai distruge nu îi apără nimeni, și 
încep să simtă că au nevoie de Dumnezeu. lar 
războiul acesta a demonstrat cât de crudă, perversă 
și barbară, este lumea așa zis civilizată. Şi de aici 
cuprinși de teama pentru ce va fi în viitor oamenii 
încep să-L caute pe Dumnezeu. lar unii chiar se 
trezesc și își dau seama că au fost minţiţi și 
manipulați în cei doi ani de plandemie, totul pentru 
ca să primească un vaccin prin care populaţia lumii 
să fie redusă. Mă doare inima atunci când deschid 
facebookul și constat că pe zi ce trece mor oameni 
subit, iar cauza nu este alta decât efectele secundare 
cauzate de vaccin. O, cât de ușor au fost manipulaţi 
oamenii de mașinaţiile marilor oligarhi! Ce bine ar fi 
fost dacă oamenii nu ieșeau la vaccin. Cu o 
neprezentare masivă la vaccinare indiferent de 
pierderile materiale pe care le-am fi suportat, îi 
puteam învinge pe autorii plandemiei, iar cei ce au 
murit puteau rămâne în viaţă. Dar cei mai trist este 
faptul că mulţi din cei ce sau injectat cu acest ser 
experimental se vor duce. Vezi tu acum privind în 

urmă cum toate teoriile ce erau numite conspiraţioniste 
sau împlinit! Și cei mai rău este faptul că ni se pregătește 
închisoarea digitală și creditele sociale, iar mulţi vor cade 
din nou în capcană pentru că nu vor sau nu pot să 
discearnă de unde vine răul. 

- Pe deasupra au adus și războiul din Ucraina. 

- Acest război, regizat tot de marii oligarhi este o 
rușine pentru umanitate. 

Apoi Fabian începu să vorbească despre conflictul din 
Ucraina și despre toate aranjamentele meschine din 
culise și cum în continuare omenirea era manipulată prin 
intermediul războiului să accepte inflația mare și toate 
nenorocirile ce veneau ca urmare a acelui război sinistru. 
Și mai ales insistă asupra faptului că America împreună 
cu ţările membre NATO susțineau Ucraina luptând astfel 
împotriva Rusiei. lar despre pace în toate discursurile 
oficiale ale marilor lideri se amintea doar vag și se insista 
foarte mult pe sprijinul ce trebuia dat Ucrainei pentru ca 
astfel conflictul să continue. Sfârşiră discuţia din acea 
seară prin aș întări reciproc încrederea în Dumnezeu ce 
se afla la cârma lumii, deși aparent răul părea să triumfe 
și mai mult de atât își reamintiră promisiunile divine 
legate de timpul sfârșitului. Plecară la culcare în acea 
noapte cu gândul că Dumnezeu nu îi va abandona pe cei 
ce și-au pus încrederea în El. 

După două zile, timp pe care Eusebiu îl petrecu în 
mod minunat cu Fabian vizitând lașiul, porniră spre 
comunitatea religioasă din munţi. Se întâlniră cu Marcu 
într-un oraş ce se afla în apropiere de acea comunitate. 
Călătoriseră cu mașina lui Fabian până acolo, iar Marcu 
îi aştepta la un peco însoţit fiind de un bărbat ce se 
recomandă cu numele de George. Marcu se bucură de 
întâlnirea lor și îi îmbrăţișă. Revăzându-l pe Marcu, 
Eusebiu se bucură și constată că acesta se maturizase 
și că chipul său îi amintea de Sefora și asta îi deschise 
puţin o rană mai veche din inima sa ce o credea 
cicatrizată. Ca şi prima oară când îl văzuse în Berlin 
rămase uimit că pe fața sa se oglindea faptul că 
descoperise o taină minunată și că acea descoperire îl 
umplea de bucurie și de aceea împărtășea tuturor vestea 
bună a mântuirii. 

Cu mașina lui Fabian urmară furgoneta Opel de 
culoare gri în care era Marcu și George. Furgoneta avea 
scoase scaunele din spate și era încărcată cu diferite 
pachete. După o călătorie frumoasă ce dură mai bine de 
o oră, timp în care Eusebiu admiră peisaje frumoase 
ajunseră într-o vale plină de verdeață ce era înconjurată 
de munți falnici pe a căror creste se vedea zăpada ce 
sclipea în bătaia razelor de soare. Pe Eusebiu îl încânta 
toată acea priveliște şi avea impresia că vârfurile munților 
învăpăiaţi de lumina solară și bolta cerească ce se 
întindea ca o cupolă albastră nesfârșită îi transmiteau 
chemarea de a urca pe treptele măreției. 

Acolo erau câteva case unele cu mansardă și altele 
doar cu un nivel, și o mică biserică ce avea o turlă învelită 
cu tablă zincată. Eusebiu privind acea biserică vopsită în 
alb avea impresia că și de acolo venea o chemare lină, 
duioasă, de a se întâlni în acel loc cu Dumnezeu. Dincolo 
de casele răzlețite se întindea o clădire lunguiaţă despre 
care Eusebiu află că era o școală biblică la care veneau 
voluntari ce doreau să se pregătească pentru a deveni 
misionari. În spatele acelei școli era anexat un mic 

cabinet medical, apoi la o depărtare de cinzeci de 
metri se întindeau câteva solarii, în preajma lor era 
parcat un tractor mic de culoare verde. In partea 
dreaptă a școlii la ceva depărtare era o groapă mare, 
acolo era locul unde se construia o capelă și un 
centru medical. Câţiva oameni lucrau la fundaţia 
acelor clădiri, unii cofrau iar alţii întindeau fier beton 
pe care apoi îl îndoiau la anumite dimensiuni pentru 
a fi asamblat la fundaţie. 

În următoarele zile viața pentru Eusebiu începu să 
se desfășoare într-un mod cu totul nou. Se scula dis- 
de-dimineaţă, mergea la capelă unde Marcu oficia un 
scurt moment devoţional și se rugau apoi porneau cu 
toţii spre diferite munci. Femeile de acolo se ocupau 
de copii și pe lângă faptul că găteau mâncare făceau 
și alte treburi precum munca la solarii. Bărbaţii în 
mare parte mergeau la lucru la fundaţia clădirilor ce 
urmau să fie construite. Lui Eusebiu îi făcea plăcere 
faptul că muncea în acel aer curat de munte și de 
asemenea îl încântau oamenii minunaţi pe care îi 
întâlnea acolo. Ba mai mult de atât era fascinat de 
experiențele cu Dumnezeu pe care unii din acei 
oameni le povesteau. Ceea ce înțelegea despre acea 
comunitate era că unele familii se desprinseseră din 
mijlocul societăţii pentru a se feri de ascensiunea 
globalismului, trăind în munţi și practicând credința 
creştină. 

Intr-o seară, Fabian îi prezentă o femeie ce avea 
în jur de șaizeci și doi de ani și care se numea Lidia. 
Pe Eusebiu îl impresionă acea femeie ce era medic 
și lucra ca voluntar acolo în acea vară, mergând de 
asemenea și cu caravana prin satele din împrejurimi 
și chiar în orașul din apropiere peniru a-i ajuta pe 
oameni. Lidia era înaltă, nu prea corpolentă având 
părul lung și cărunt pe care și-l ţinea legat într-o 
coadă la spate. Însă ce impresiona la ea era chipul ei 
în care se adânceau unele riduri ce îi străbăteau 
fruntea şi obrajii, dar în mod special la ea ieșeau în 
evidenţă ochii ei verzi, mari, luminoși, ce reflectau 
altruism autentic, iar în momentul când zâmbea fața 
ei se lumina pătrunsă fiind de bunătate creștină. 

În acele zile datorită efortului depus la acea 
muncă Eusebiu începu să resimtă dureri în 
genunchiul piciorului stâng și fu nevoit în câteva 
rânduri să meargă la cabinetul Lidiei unde de obicei 
erau oameni veniți cu mașinile de prin împrejurimi 
pentru a fi consultaţi gratis. De asemenea Lidia 
adusese și un stoc de medicamente pe care le oferea 
oamenilor fără a le lua bani. De obicei Eusebiu 
mergea seara la cabinetul ei după ce își termina 
munca sa. Intr-o seară veni împreună cu Fabian care 
o cunoștea pe Lidia de mai mulţi ani datorită faptului 
că era din lași și pe vremuri își tratase fetele la ea. 
Lidia era singură în cabinetul ei zugrăvit în alb și 
mobilat cu acel tip de mobilier specific cabinetelor 
medicale. Îi invită să se așeze pe cele două scaune 
aşezate în faţa biroului ei. După ce discutară puţin, îi 
ceru lui Eusebiu să se întindă pe patul medical și îi 
examină genunchiul, apoi îi puse o genunchieră 
specială, îi dădu o alifie și începură să converseze 
între ei. La un moment dat Fabian întrebă: 

- Domnul doctor Marin ce mai face? 

Lidia se întristă puţin şi spuse: 

- Trăieşte în lumea lui, din păcate m-am despărţit de 
el. 

- O, îmi pare rău să aud asta! Dar fetele unde sunt? 

- Cele două fete ale mele sunt mari acum, profesează 
medicina și mă bucur că ele au ales să imite stilul meu 
de viaţă și nu al tatălui lor. 

- Asta este minunat, dar ce s-a întâmplat cu dl. doctor 
Marin pentru că din câte îmi aduc eu aminte era și el 
foarte dedicat în a face bine oamenilor? 

- Asta a fost la început în perioada când tu ne-ai 
cunoscut. Pe atunci el își făcuse o pasiune din a le face 
oamenilor bine. Însă pe parcurs lucrurile au luat o altă 
întorsătură datorită faptului că a ajuns un chirurg bun și 
foarte faimos și asta i s-a urcat la cap. A început să 
trăiască în mult lux și apoi a avut aventuri cu unele 
asistente ce lucrau cu el. Eu l-am avertizat că nu face 
bine, mai ales și datorită faptului că pe lângă medicină a 
studiat și teologia cu scopul de a-i ajuta pe oameni și din 
punct de vedere spiritual. Noi când ne-am căsătorit am 
pornit în viaţă medici fiind, cu gândul de a-i ajuta pe 
oameni. Motto-ul nostru era și al meu a rămas versetul 
din Evanghelia după loan 12-24: „Adevărat, adevărat vă 
spun că, dacă grăuntele de grâu care a căzut pe pământ 
nu moare, rămâne singur, dar dacă moare, aduce multă 
roadă.” Eu am trăit de-a lungul anilor urmând exemplul 
lui Hristos și mi-am educat și fetele în acest spirit al jerifirii 
de sine. Însă Marin și-a ales un alt mod de a înțelege și 
trăi viața. Cel mai mult m-a scandalizat faptul că primea 
sume de bani de la oameni pentru a realiza anumite 
operații. De aceea l-am înfruntat în faţă și i-am spus: „Ție 
nu îţi este rușine în ce hal ai putut să cazi?” Și de aici a 
început ruptura între noi. Eu am rămas fidelă principiilor 
din tinereţea mea, pe când el din punct de vedere 
spiritual a decăzut. Pe mine mă motivează foarte mult în 
continuare imaginea ce se desprinde din Evanghelii a lui 
lisus vindecându-i pe oameni, dedicându-se cu iubire 
oricărui caz și oricărei persoane ce venea la EI, îi insufla 
speranţă. Asta fac eu de mulţi ani și pentru a îndeplini o 
astfel de lucrare pe lângă medicină am studiat psihologie 
și teologie atât cât timpul mi-a permis. Specialitatea mea 
în medicină este cea de medic internist dar am 
aprofundat și alte ramuri ale medicinei, iar la nevoie pot 
face și o operaţie care nu este prea complicată pentru că 
au fost ocazii când l-am asistat pe Marin în timp ce făcea 
diverse operaţii pacienţilor săi. Pe lângă lucrarea de 
slujire ce o fac în favoarea oamenilor și care îmi aduce 
mari satisfacţii, mă bucur și de nepoţii mei. Dar cel mai 
mult vă mărturisesc în mod sincer mă bucur în 
comuniunea cu Dumnezeu. |lmi încep fiecare zi lecturând 
din Biblie și cerând prin intermediul rugăciunii înțelep- 
ciune de la Dumnezeu ca să știu cum să tratez fiecare 
pacient. 

- Este trist ce aud despre dl. doctor Marin și în același 
timp minunat tot ce ne-ai povestit despre motivaţia ta și 
lucrarea pe care o faci. Dar despre pandemie, virusul 
Covid-19 și vaccinuri ce ne poți spune? Întrebă Fabian. 

- Am primit în toţi acești doi ani de pandemie de 
nenumărate ori această întrebare, şi am răspuns mereu 
spunând că virusul a fost creat în mod artificial în 
laborator, vaccinurile sunt experimentale și nu trebuiesc 
administrate oamenilor pentru că după cum s-a văzut nu 

au ajutat la combaterea bolii. Unde s-a mai pomenit 
să vaccinezi de patru ori o persoană împotriva unei 
boli și acea persoană să facă acea boală? lar despre 
pandemie pot să spun că este de fapt o plandemie ce 
slujește pentru îndeplinirea scopurilor meschine a 
elitei mondiale ce conduce totul după planurile lor și 
care doresc să implementeze marea resetare cu 
toată agenda lor satanică în opinia mea și mai ales 
se tot bate darabana pe transumanism care nu este 
altceva decât o prostie utopică. Și spun asta eu ca o 
ucenică a științei medicale aflate în slujba și spre 
binele omenirii. Marin în aceste aspecte este și el de 
aceeași părere cu mine. Din păcate mulţi din colegii 
mei medici au cedat și au făcut jocul celor de la putere 
în detrimentul oamenilor de rând. Unora când le-am 
atras atenţia mi-au spus să-i las în pace pe oamenii 
de rând și să nu le deschid mintea pentru că sunt 
proști și nu înțeleg. Dar lucrurile nu sunt chiar așa 
pentru că oamenii simpli înțeleg destul de mult 
dovada acestui fapt, este eșecul campaniei de 
vaccinare din România promovată de politicieni. Am 
mers întotdeauna pe principiul că nu poţi face bine 
trișând. lar acum avem și sindromul morţilor subite. 
Ce este îngrozitor și ceea ce mă uimește pe mine 
este faptul că în ciuda acestor realităţi se organizează 
pentru la toamnă o nouă campanie de vaccinare ce 
se dorește a fi de succes. 

Eusebiu în linii mari îi povesti despre moartea 
Seforei. La care Lidia spuse vădit emoţionată: 

- Cum Sefora a fost soția ta? Eu o cunoșteam pe 
ea de când era copilă şi pe fratele ei Marcu de 
asemenea. Am regretat enorm moartea ei, a fost o 
femeie deosebită de o înaltă ţinută morală. 

Eusebiu auzind acele cuvinte se întristă și simţi 
cum rana din inima sa se deschide și mai mult. Însă 
în următoarele zile își găsi din nou în acel loc 
echilibrul sufletesc, dar nu putea să se bucure în mod 
deplin în mijlocul acelor oameni pentru că de undeva 
din adâncul conștiinței sale îi vorbea stăruitor un glas 
care îi spunea: ,, Este nobil ceea ce tu faci în acest 
loc muncind printre acești oameni, dar faţă de Elena 
actuala ta soție oare ai procedat corect abandonând- 
o. Ai venit aici și pentru a afla care este voia lui 
Dumnezeu în acest aspect al vieţii tale, dar nu 
îndrăznești să te retragi în munţi și să ceri prin 
rugăciune înțelepciune divină pentru a știi cum să 
acţionezi.” Eusebiu hotărî în sinea sa ca în 
următoarea zi de închinare de la sfârșitul săptămânii 
să nu mai meargă la biserică ci să se retragă în munţi 
pentru a se ruga și descoperi calea pe care trebuia 
să o urmeze. 


(Va urma) 

